Idhikolhun Jeyvaahaa Raees Solih Verikan Kuravvan Molhu - Minister Mausoom - Vaguthu\nމިނިސްޓަރ މައުސޫމް ރައީސް ސޯލިހާއި ސަލާމް ކުރައްވަނީ\nއިދިކޮޅު ފަރާތްތަކުން ޖޭ ވާނެ ވަރަށް (ހަސަދަވެރިވާ) ރައީސް އިބްރާހިމް މުހައްމަދު ސޯލިހް ވެރިކަން ކުރައްވަން މޮޅު ކަމަށް ޖުމްހޫރީ ޕާޓީގެ ސްލޮޓެއްގައި ފަތުރުވެރިކަމާ ބެހޭ ވަޒީރު ކަމަށް ވަޑައިގެންނެވި އަބްދުﷲ މައުސޫމް ރޭ ވިދާޅުވެއްޖެއެވެ.\nމައުސޫމް ކުރެއްވި ޓްވީޓެއްގައި ވިދާޅުވީ އިދިކޮޅު ޕާޓީީގެ ބައެއް އިސް ބޭފުޅުން "ނާވާދަވެރި" ގޮތަކަށް ބަސް ވިދާޅުވުމުން ދޭހަވަނީ އިންތިޚާބު އިއުލާނުކުރުމުގެ މާކުރިން އިދިކޮޅު ފަރާތްތަކުން ބަލި ގަބޫލު ކޮށްފިކަން ކަމަށެވެ.\nމައުސޫމް ވިދާޅުވީ ކޮވިޑް-19 ގެ ތެރޭގައި ރައީސް ސޯލިހް ގައުމު ހިންގަވަމުން އެ ގެންދަވަނީ އިދިކޮޅު ފަރާތްތަކުން ޖޭ ވާހާ މޮޅަށް ކަމަށެވެ.\n"ރައީސް ސޯލިޙު ހަމަ މޮޅީ. އިކޮނަމީ ފުލުގަޖައްސާލި ކޮވިޑުތެރޭވެސް ގައުމު ހިންގަމުން އެ ގެންދަވަނީ އެއުރެން ޖޭ ވާހާ މޮޅަށް." މައުސޫމް ވިދާޅުވިއެވެ.\nނަމަވެސް މައުސޫމްގެ ޓްވީޓަށް ގިނަ ބަޔަކު ޖެހީ ޖޯކެވެ. މައުސޫމްގެ ޓްވީޓް ރީޓްވީޓް ކުރި އެކަކު ބުނި ގޮތުގައި ސަރުކާރު ހިންގަަން ތިބޭ ވެރިން، ތިގޮތަށް ބަސްވިދާޅުވުމުން ދޭހަވަނީ ޑިފެންސައް ފައިބަން ޖެހި، މާޔޫސް ވެފައިވާ ކަމެވެ. އިތުރު މީހަކު ބުނީ މައުސޫމް ވިދާޅުވި ޖޯކް ވަރަށް މަޖާ ކަމަށެވެ.\nޓްވީޓަށް ކޮމެންޓް ކުރި މީހަކު ވަނީ އައްޑޫ ސިޓީ ރައްޔިތުންގެ ޖީބަށް ދެން ވަންނާނީ ޕައުންޑް ކަމަށް ވިދާޅުވެ މައުސޫމް ކުރިން ދެއްކެވި ވާހަކަ ހަނދާން ކޮށްދީފައެވެ. ބެލެވޭ ގޮތުގައި އެވާހަކަ އޭނާ ހަނދާނަށް ގެނައީ އައްޑޫގެ ރިސޯޓްތައް އަދިވެސް ބަންދުކޮށްފައި އޮތްއިރު ވެސް ރިސޯޓްތައް އަލުން ހުޅުވުމަށް މިނިސްޓަރުގެ ހައިސިއްޔަތުން މައުސޫމަށް އެއްވެސް ނަތީޖާއެއް ނެރެދެވިފައި ނުވާތީއެވެ.\nމައުސޫމަށް ކޮމެންޓް ކުރި މީހަކު ވަނީ ރައީސް ސޯލިހް އިގްތިސާދު ހިންގާލީ ކަމަށް މައުސޫމް ވިދާޅުވުމުން އެކަމާއި ސުވާލު ކޮށްފައެވެ. އިގްތިސާދު އޮތް ހާލަތު ބެލުމަށް އޭނާ ވަނީ މައުސޫމްގެ ކިބައިން އެދިވަޑައިގެންފައެވެ.\nބައެއް މީހުން އެގޮތަށް ސަރުކާރަށް ފާޑުކީ ނަމަވެސް، ކޮވިޑް-19 ގެ ބަލިމަޑުކަމުގެ ތެރޭގައި ވެސް ރާއްޖޭގެ އިގްތިސާދު މިހާރު ދަނީ ކުރިއަރަމުންނެވެ. އޭގެ އެއް ހެއްކަކަކީ ކޮވިޑްގެ ބަލިމަޑުކަމުގެ ތެރޭގައި ވެސް ރާއްޖެ އަންނަ ފަތުރުވެރިންގެ އަދަދު އިތުރުވުމެވެ.\nކޮވިޑް-19 ފެތުރެން ފެށުމާ އެކީގައި ރާއްޖޭގެ ބޯޑަރުތައް މިދިޔަ އަހަރުގެ މާޗް މަހުގެ ފަހުކޮޅު ބަންދުކުރިއެވެ. އެއާ އެކު، ރާއްޖެ އަށް ފަތުރުވެރިން އައުން އެއްކޮށް ހުއްޓި ދައުލަތަށް އާމްދަނީ ލިބޭނެ ހުރިހާ ދޮރުތަކެއް ހެން ބަންދުވިއެވެ. ކޮވިޑް-19 ގެ ހާލަތު ރަނގަޅުވާން ފެށުމުން އަލުން ބޯޑަރުތައް ހުޅުވާލައި ފަތުރުވެރިންނަށް މަރުހަބާ ކީ ޖުލައި 15 އިން ފެށިގެންނެވެ.\nއެއާއެކު މިދިޔަ އަހަރުގެ ނިޔަލަށް 555،494 ފަތުރުވެރިން ރާއްޖެ އައިސްފައިވެއެވެ. އޭރު ޓޫރިޒަމް މިނިސްޓްރީން ލަފާ ކުރީ އަހަރު ނިމެންވާ އިރަށް ރާއްޖެ އަށް ފަސް ލައްކަ ޓޫރިސްޓުން އަންނާނެ ކަމަށެވެ.\nމި އަހަރުގެ ތެރޭގައި އެއް މިލިއަން ފަތުރުވެރިން ރާއްޖެ ގެނައުމަށް އަމާޒު ހިފާފައިވާ އިރު، މިހާތަނަށް ރާއްޖެ އަށް ހަ ލައްކަ އަށް ވުރެ ގިނަ ފަތުރުވެރިން ރާއްޖެ ވަނީ އައިސްފައެވެ. އަދި މިދިޔަ ދެ ދުވަހު ދުވާލެއްގެ މައްޗަށް 5،000 އަށް ވުރެ ގިނަ ފަތުރުވެރިން ރާއްޖެ އައިސްފައިވެއެވެ. މިއީ ރާއްޖެ އަށް ކޮވިޑް އައި ފަހުން، އެންމެ ގިނަ އަދަދަކަށް ފަތުރުވެރިން ޒިޔާރަތް ކުރި ދެ ދުވަހެވެ.\nރާއްޖެ އަށް ދުވާލެއްގެ މައްޗަށް އަންނަ ފަތުރުވެރިންގެ އަދަދުގެ ބޮޑު ކުރިއެރުމެއް ހޯދާފައިވާ އިރު، މިދިޔަ މަހު ވަނީ އަލުން އަނެއްކާ ވެސް ދެކުނު އޭޝިއާގެ ގައުމުތަކުން ރާއްޖެއަށް ފަތުރުވެރިން އާދެވޭނެ ގޮތަށް ބޯޑަރު ހުޅުވާލައިފައެވެ. ދެކުނު އޭޝިއާގެ ގައުމުތަކުގެ ތެރެއިން ރާއްޖެ އަށް އެންމެ ގިނަ ފަތުރުވެރިން އަންނަމުން ދިޔައީ އިންޑިއާއިންނެވެ. މި ވަގުތު ރާއްޖެއަށް އެންމެ ގިނަ ޓޫރިސްޓުން އަންނަނީ ރަޝިއާ އިންނެވެ.\nއަންނާނެ ކަމަށް ލަފާކުރާ ފަތުރުވެރިންގެ އަދަދު ތިންވަނަ ފަހަރަށް ބަދަލުކޮށްފި\nއޮގަސްޓް 3, 2021 08:41\nއިދިކޮޅުން ޖޭވާވަރަށް ރައީސް ސޯލިހް ވެރިކަން ކުރައްވަން މޮޅު - މިނިސްޓަރ މައުސޫމް\n43 ސިކުންތު ކުރިން ( އޮގަސްޓް 3, 2021 )\n''އިދިކޮޅުޕާޓީީގެ ބައެއް އިސް ބޭފުޅުން "ނާވާދަވެރި" ގޮތަކަށް ބަސް ވިދާޅުވުމުން ދޭހަވަނީ އިންތިޚާބު އިއުލާނުކުރުމުގެ މާކުރިން އެވެރިން ބަލި ގަބޫލު ކޮށްފިކަން. ރައީސް ޞާލިޙު ހަމަ މޮޅީ! އެކޮނުމީ ފުލުގަޖައްސާލި ކޮވިޑުތެރޭވެސް ޤައުމު ހިންގަމުން އެ ގެންދަވަނީ އެއުރެން ޖޭ ވާހާ މޮޅަށް.\nއޮގަސްޓް 3, 2021 09:47\nއިދޮކޮޅުން ކީއްކުރަން ބައިކޮޅުންވެސް ބައިކޮޅަށް ލަނޑުޖަހަނީ ސަރުކާރު ހިންގާލެއް ދޯހަޅިކަމުން!! ދެން ވަޒީފާގެ ދަހިވެތިކަމުގަ ތިކަހަލަ ވާހަކަތައް ދައްކާ މީހުން ގިނަ!! އާކަމެއްނޫން ހަކުރު ދެންޏާ ބޮޑުބޭބެ ދެއްތޯ؟ ގައުމުގެ އިގްތިސޯދު ފުނޑާލައިފި! ގައުމުގެ ބިންތަކަށް ބޭރުގައުމެއްގެ ސިފައިން އަރުވައިފި އަޑިނޭގޭ އެއްބަސްވުންތައް ހަދައިގެން! ގައުމުގެ މިނިވަންކަމާ އަމިއްލަވަންތަކަން ނަގާލައިފި!! ރައްޔިތުން ކުރިމަތީވި އެތައް ވަޢުދަށް ހަރާންކޯރުވެއްޖެ! ވައްކަންތަކާ ކޮރަޕްޝަންތައް ސަރުކާރުތެރޭ އިންތިހާއަށް ބޮޑު! ވެންޓިލޭޓަރު ވައްކަންވެސް އެއޮތީ! އަންހެނުންތަކެއްގެ އިއްޒަތަށާ ކަރާމާތައް މިނިސްޓަރަކު އަރައިގަތްކަމުގެ ތުހުމަތު އެއޮތީ! އެމްއެމްޕީއާރުސީގެ ޚިޔާނާތުގެ ބައިވެރިންވެސް ސަރުކާރުތެރޭގައި ގިނަކަން ލީކްވެފައިވާ މަޢުމޫމާތުތަކުން އެނގެން އެބައޮތް!! ސަރުކާރުގެ ބޮޑެތި ކުންފުނިތަކުން ގާބިލް ދިވެހިން ބޭރުކޮށް ބޮޑު މުސާރަދީ އެތައް ބިދޭސީންތަކަކަށް ވަޒީފާތައް ދީފި!! ގައުމެއްގެ އެންބަސީން ބުނާހާގޮތަކަށް ނޫނީ އެއްވެސް ކަމެއްކުރެވޭކަށް ސަރުކާރަށް ނެތްތަން ފެންނަނީ! ގައުމުގައި ތަރައްގީގެ މަޝްރޫޢެއް ނުހިންގޭތާ ވަޒީފާތަކެއް ނުއުފެއްދުނު!! ދީނަށް ފުރައްސާރަކުރުންވީ އިތުރު! އަދުލު އިންސާފުން އެއްކިބާވެފައިވާލެއް މާބޮޑު! ޖޭއެސްސީއޭ ކިޔާތަނަކުންވަނީ މުޅި ޝަރުއީ ނިޒާމް ވަނީ ހައިޖެކްކޮށްފަ! ކޯޓްތަކަށް ބިރުދެއްކުމާ ނުފޫޒު ފޯރުވުން އިންތިހާއަށް ބޮޑު! ދެން ތިބުނާހެން މިވަރުން ދިވެހި ރައްޔިތުން ޖޭ ނުވިއްޔާ ރަގަނޅުތާ! މިއޮތީ ވާ މޮޅުވެރިކަމެއް! ދެން އަތްޖަހަން ހުރޭ!!\nއޮގަސްޓް 3, 2021 08:46\n''އިދިކޮޅުޕާޓީީގެ ބައެއް އިސް ބޭފުޅުން "ނާވާދަވެރި" ގޮތަކަށް ބަސް ވިދާޅުވުމުން ދޭހަވަނީ އިންތިޚާބު އިއުލާނުކުރުމުގެ މާކުރިން އެވެރިން ބަލި ގަބޫލު ކޮށްފިކަން. ރައީސް ޞާލިޙު ހަމަ މޮޅީ! އެކޮނުމީ ފުލުގަޖައްސާލި ކޮވިޑުތެރޭވެސް ޤައުމު ހިންގަމުން އެ ގެންދަވަނީ އެއުރެން ޖޭ ވާހާ މޮޅަށް.''\nAidha Abdul Hakeem @Mausoom_Maus\nކީއްވެގެންތޯ މާލޭގެ އިމާރާތްތައް ރަހުނު ކުރަމުން މި ގެންދަނީ؟ އިކޮނޮމިކް ބޫމެއް ގެންނަނީތޯ؟ އަޅުގަނޑު އިކޮނޮމިސްޓަކަށް ނުވާތީ އަހާލީ.\nމިހިރީ އަންހެނަކު މިކަލޭގެއަށް ދިންރައްދު.\nއޮގަސްޓް 3, 2021 08:52\nމީ އަޅެ ތަންތާ ތިބޭ ގަމާރުންތަ ރައްޖެއަށް ވަމުންދާގޮތް ނުފެންނަނީ ކިޔަވައިގެން ތިއްބަސް މީ އަޅެ ބޮޑުބަރު\nއޮގަސްޓް 3, 2021 09:00\nކެލާ ކަޑުކޮސް ކަލޭ ސަލާމަތުންތަ ތިހުރީ\nއޮގަސްޓް 3, 2021 09:04\nވެލާނާގެ އާ އޮލމްޕަސް އިންޑިއާ އައް ވިއްކާލަން ދޯ، ލަދެއް ނުގަނޭ ތިކަހަލަ ވާހަކަ ދައްކަން\nއޮގަސްޓް 3, 2021 09:05\nއިދޮކޮޅުން ކީއްކުރަން އެއްކޮޅުންވެސް ނުވަތަ ސަރުކާރު ހިންގާ މައި ޕާޓީގެތެރެއިންވެސް އެއުޅެނީ ޖޭވެގެން!! ސަރުކާރު ހިންގާލެއް ދޯހަޅިކަމުން!! ދެން ވަޒީފާގެ ދަހިވެތިކަމުގަ ތިކަހަލަ ވާހަކަތައް ދައްކާ މީހުން ގިނަ!! އާކަމެއްނޫން ހަކުރު ދެންޏާ ބޮޑުބޭބެ ދެއްތޯ؟ ގައުމުގެ އިގްތިސޯދު ފުނޑާލައިފި! ގައުމުގެ ބިންތަކަށް ބޭރުގައުމެއްގެ ސިފައިން އަރުވައިފި އަޑިނޭގޭ އެއްބަސްވުންތައް ހަދައިގެން! ގައުމުގެ މިނިވަންކަމާ އަމިއްލަވަންތަކަން ނަގާލައިފި!! ރައްޔިތުން ކުރިމަތީވި އެތައް ވަޢުދަށް ހަރާންކޯރުވެއްޖެ! ވައްކަންތަކާ ކޮރަޕްޝަންތައް ސަރުތެރޭ އިންތިހާއަށް ބޮޑު! ވެންޓިލޭޓަރު ވައްކަމާ އަންހެނުންތަކެއްގެ އިއްޒަތަށާ ކަރާމާތައް މިނިސްޓަރަކު އަރައިގަތްކަމުގެ ތުހުމަތު އެބައޮތް!! އެމްއެމްޕީއާރުސީގެ ޚިޔާނާތުގެ ބައިވެރިން ސަރުކާރުތެރޭގައި ލީކްވެފައިވާ މަޢުމޫމާތުތަކުން އެނގޭގޮތުގައި!! ސަރުކާރުގެ ބޮޑެތި ކުންފުނިތަކުން ގާބިލް ދިވެހިން ބޭރުކޮށް ބޮޑު މުސާރަދީ އެތައް ބިދޭސީންނަކަށް ވަޒީފާތައް ދީފި!! ގައުމެއްގެ އެންބަސީން ބުނާހާގޮތަކަށް ނޫނީ ކަމެއްކުރެވޭކަށް ސަރުކާރަކަށް ނެތް!! ގައުމުގައި ތަރައްގީގެ މަޝްރޫޢެއް ނުހިންގޭތާ ވަޒީފާތަކެއް ނުއުފެއްދުނު!! ދީނަށް ފުރައްސާރަކުރުންވީ އިތުރު! އަދުލު އިންސާފުން އެއްކިބާވެފައިވާލެއް މާބޮޑު! ޖޭއެސްސީއޭ ކިޔާތަނަކުންވަނީ މުޅި ޝަރުއީ ނިޒާމް ހައިޖެކްކޮށްފަ! ކޯޓްތަކަށް ބިރުދެއްކުމާ ނުފޫޒު ފޯރުވުން އިންތިހާއަށް ބޮޑު! ދެން މިވަރުން ދިވެހި ރައްޔިތުން ތިބުނާހެން ޖޭ ނުވިއްޔާ ރަގަނޅު! މިއޮތީ ވާ މޮޅުވެރިކަމެއް! އަތްޖަހަން ހުރޭ!!\nއޮގަސްޓް 3, 2021 09:09\nމިކަހަލަ ބުރާންޗުން މިނިސްޓަރުކަން ދިނީރުން މިކަހަލަ ކިތަންމެ ކޮހެއް ގޮވާނެ. އަނެއް ދުވަހު ނިކުމެ މާފަށްވެސް އެދޭނެ.\nއޮގަސްޓް 3, 2021 09:10\nމަގާމު ދިފާއުކުރެވޭތޯބަލަން ދައްކާ މޮޅެތިވާހަކަ. ވައުދުވިވަރށް ފަތުރުވެރިން ނައިމަ އިބޫ ހައްދާލަންދެއްކި މޮޅުވާހަކައެއްތީ.\nއޮގަސްޓް 3, 2021 09:11\nހަކުރު ކިލޯ އެއް 40 ރ ކިހާ ޖޭ ވާނެ ދޮތާ ޑރ.ބޯގޯސް\nއޮގަސްޓް 3, 2021 09:13\nބަލަ މިހިރަ ލަދުކުޑަ މައުސުމާ ކަހަލަ އަމިއްލަ އެދުމުންފޯވެ އަދި ނަހައްގުންމުއްސަދިވަމުންދާތީ މޮޔަނުގޮވާ ޓުއަރިޒަމުމިނިސްޓަރުކަމެކީ މިދިވެހިރާއްޖޭގާ އެންމެ މުއްސަދިވާ ތަން މިގޮތުން ކުރިގެ މީހުން ބޮރޯ ތޮޑޫ މިހާރު ކެލާ ދެން އޮތީ ކުޑަދުވަސްކޮޅެއް ހޯދުނުގޮތަކައް ހޯދަނީ ފަޅެއް ނޫ ގައުމުވެސްވިއްކާފާއި ޑޮލަރު ޑޮލަރު ހަނިމާދޫ އެއާޕޯޓެއްވެސް ނޭޅޭނެ ދެހާސް ތޭވީހުގާ ތިކަންކުރާނީ ރައީސް ނަސީދު\nއޮގަސްޓް 3, 2021 09:16\nމަޤާމުގއި ދެމިހުރެވޭނީ ސޮހޮލުންނަށް ސަނާކިޔާ ސަންގޯރުންނަށް ދަންނަބޭކަލުންނޭ ކިޔައިގެންނެވެ.\nމައުސޫމު މީ ރަނގަޅު ކަނޑުކޮހ ހެއްތާ\nއޮގަސްޓް 3, 2021 09:27\nސަރުކާރު ހިންގަނީ ތީ ކިހިނެއްބާ....ސަރުކާރު ޕްރޮޖެކްޓް ތަކުގެ ބިލްތަކަށް ފައިސާ ނުލިބިގެން މިތެޅެނީ....މިއަދު މާދަމާ އަކުން ނާރާ....ތިގޮތަށް ނުހިންގިއްޔާ އަހަރެމެންނަށް ރަނގަޅީ....\nއޮގަސްޓް 3, 2021 09:34\nމައުސޫމް ދޮންބޭ އަސްލު ވެސް ޖޭ ނާނެ ދޯ؟ ވައްކަން އެވަރު އަނިޔާ އެވަރު ، ކުނިހޮވައިގެން ކައިބޯ އުޅޭ ޒުވާނުން އެވަރު ، ބިންތަށް ވިއްކާ ހުސް ކޮށްފި ، މި ސަރުކާރު އޮތީމަ އަޅުވެތިކަން ނުފެނުނަސް މި ޤައުމު އަޅު ވެތި ކޮށްފި، ދެން ވިސްނާ ޖޭވާނެ ވަރު؟\nއޮގަސްޓް 3, 2021 09:44\nމިހާރުވެސް ތިބޭފުޅާގެ ވަޒީފާ ގެއްލިބަލަ އޭރުން ބުނާނެ ވަރައް ދެރަވެޔޭ މިނިސްޓަރުކަން ކުރެވުނީމަ ރައްޔަތުން ކިބައިން މާފައްވެސް އެދޭނެ\nއޮގަސްޓް 3, 2021 09:45\nޢަމައްޔާއި ދެންބޮޑުކައްކާ އެއްގެބަސްމަގު ހުއްނަގޮތައް ސިޔާސީރަނޑިއެއްހެން ޖޭވަނީއޭތިބުނީ ކޮއްމެދިވެހިރައްޔިތަކައް ބުނެވޭނެބަސް ސަރުކާރައް ޥޯޓުފޮޝިން ބަލިއަރުވާލާނީ ރިޔާސީއިންތިހާބުގަ ތައްޔާރުވޭ\nއޮގަސްޓް 3, 2021 09:54\nމަގާމުގެ ދަހިވެތިކަމާހުރެ މީހަކު ލޯ ކަނުވެ ހިއްސު އެކޮޅުކޮޅުން ޖެހިފައިވާތަން މިފެންނަނީ، ތަންފުކެއް ބޮޑުވަރު، މިހާރު މިކަލޭގެއަށް ދުވާލު ފެންނަނީ ރޭގަނޑަށް ރޭގަނޑު ފެންނާނީ ދިވާލެއްގެ ގޮތަށްކަންވެސް ޔަގީން\nއޮގަސްޓް 3, 2021 10:02\nމި މައުސޫމު މީ ބޯހަމަޖެހޭމީހެއްތޯ؟ މިހާގިނަ ވަށްކަންތައް މިސަރުކާރުން ކުރަމުން ދާއިރުވެސް މި ގަމާރަށް ނުފެންނަނީތޯ؟ ދެންބުނޭ މި ގައުމުގައިހުރި ރިށޯޓުތަކަީ އިބުހީމްގެ ނޮޅުކަމުން އުފެއްދި ރިސޯޓުތަކެކޭ! ބަލަ ގަމާރާ ރާއްޖެއަށް ގެސްޓުން އަންނަނީ ރިސޯޓުގެ މާރުކޭޓިންގެ މޮޅުކަމުން އެކަމުގައި މައުސޫމުގެ ހިއްސާއެއް ނޯންނާނެ! ކަލެއަކީވެސް އިބުހިމް ކަހަލަ ފޭލިޔާއެއް!ވަޒީފާގެ ބޭނުމުގައި ތިޔަވަރަށް ގޮވެލިފަތި ނޮގޮވިސް ކަމުދާނެ!\nއޮގަސްޓް 3, 2021 10:05\nމަގާމުގެދަ ހިވެތިވިއަސް ތީދެންބޮޑުވަރު ކޮންކަމެއްތޯ ކުރެވުނީ ގައުމު ހިންގަންމޮޅުވީމަދޯ އިންޑިއާއަށް ގައުމުވިއްކާލީ މޮޅުކަމުން ކުރަނީވައްކަން ކުރެވުންރަގަޅު ކަމެއް ހަރާން\nއޮގަސްޓް 3, 2021 10:13\nއެހެންވެ ދޯ އެއާދޭސްކުރަނީ ވެރިކަން ހިންގަން އެހީވެދޭށޭ. ކޮވިޑުން އަރައިގަންނަން .މީވާ ވަރަކަށް ވައިޖަހާ މީހެއް\nއޮގަސްޓް 3, 2021 10:23\n1.ޔާމީން ދައުލަތަށް ހޯދި ފައިސައެއްފިޔަވައި ފައިސާއެއް ނުހޯދޭ!\n2. ޔާމީން ފެއްޓި މަޝްރުޢެއްފިޔަވައިމަޝްރުޢެއް ނުފެށޭ\n3. ޔަމީން ގެނައި ތަރައްޤީފިޔަވައި ތަރައްޤީއެއް ނުގެނެވޭ!\n4. ޔާމީން އަލަށް އުފަންކުރި ރިސޯޓްތައް ފިޔަވައި ރިސޯޓެއް ވުޖޫދެއްނުކުރެވޭ!\n5. ޔާމީން ތަރައްޤިގެ ދަނޑުގައި އިންދި ގަސްތަކުންމެނުވީ މޭވަޔެއް ނުލިބޭ!\n6. ޔާމީން ދައުލތަށް ހޯދި މުދަލެއް ނޫނީ މުދަލެއް ނުހޯދޭ!\nމިއަދު ފޮނިބއިސާ ކަނޑަކަނޑާފަ ތިޔަ ބޮނީ ޔާމީން އިންދި ގަސްތަކުގެ ފޮނި. ލަދުގެންބަލަ!\nއޮގަސްޓް 3, 2021 10:49\nމައުސޫމު ކަލޭ އިބްރާހީމްސާލިހަށް ހުށާމަދުކުރަނީ ކަލޭކަހަލަ ނާގާބިލުމީހަށްވެފައި ވަޒީފާގެ ދަހިވެތިކަމުގައެވެ. ޔަގީނުންވެސް ދަންދޮރުދަންނަ މީހަކު ޓޫރިޒަމްމިނިސްޓަރުކަމެއް ކަލެއަކަށްނުދޭނެއެވެ. ރާއްޖޭގެ ޓޫރިޒަމް މިހާރު މިދާސްޕީޑްގައި ދަނީ އިންވެސްޓަރުންގެ މިންނެތް މަސައްކަތުންނެވެ. ކަލޭއަކީ ގާބިލު ތަންދޮރުދަންނަ މީހެއްނަމަ ރާއްޖޭގެ ޓޫރިޒަމް މިހާރު އެތައްގުނައަކަށް ކުރިއަރައިގެން ދާނެކަން ޔަގީނެވެ. ހުށާމަތުކުރުމާއި ފޮނިބާސާކަޑަނީ ސަރުކާރު ފެއިލްވެފައިވާތީ ރައްޔިތުންވާވެއްދުމަށެވެ. 2023 ނުލިބޭނެކަން އެންމެ ބޮޑަށް ގަބޫލުކުރެވިގެން އުޅެނީ ކަލޭމެންނަށެވެ. ގާބިލުކަންނެތިއްޔަކާ މޮޅުބަސްބޭނުންކުރުންފިޔަވައި ކުރާނެ ކުރެވޭނެ ކަމެއް ނޭގޭނެއެވެ. ކަލޭ ދައްކާވާހަކަ އަމިއްލައަށް ރެކޯޑްކޮށްގެން އަޑުއަހާބަލާށެވެ. ތިމާގެ ނާގާބިލްކަން ކޮންމެވެސް ވަރަކަށް ވަޒަންކުރެވޭނެއެވެ.\nއޮގަސްޓް 3, 2021 10:52\nޕީޕީއެމް އިން މިނިވަން ކަމުގެ ދިފާއުގައޭ ކިޔާފައި ކެމްޕައިން ކުރަން ފެށީމައި މިކަމާއި ދޭތެރޭގައި ބޮޑެތި ސުވާލު އުފެދޭ! މިނިވަންކަމުގެ ދިފާއުގައޭ ކިޔާ ޕީޕީއެމް އަށް ވާހަކަ ދެއްކުމުގެ ހައިސިއްޔަތެއް ނެތް. ޕީޕީއެމްގެ ޓިކެޓްގައި ޔާމީން ޕީޕީއެމްގެ ވެރިކަމެއް ޤާއިމުކުރުމަށް ފަހު ފުރަތަމަ ސަތޭކަ ދުވަސްވެސް ހަމަނުވަނީސް ރާއްޖޭގެ ކަނޑުގެ ސަރަހައްދުން 175 މޭލުން ބޭރު މަސްވެރިކަމަށް ހުޅުވާލުމުގެ ނަމުގައި ޤާނޫނެއް ފާސްކޮށްގެން ރާއްޖޭގެ ބޯޑާރ ވަނީ ކޮމްޕރޮމިސް ކޮށްފައި. އެއިގެ ސަބަބުން ަސްވެރިންނަށް ކުރި ފައިދާއެއ ނެތް އެހެނަސް ރާއްޖޭގެ ކަނޑުގެ ސަރަހައްދުގައި ޑަރްގް އަތުން އަތަށް، އުޅަނދުން އުޅަނދަށް ބަދަލުކުރުން ފަދަ ޖިނާއި އެތަށް ކުށެއް އެބަ ހިންގާ. ޔާމީނު ނަޝިދު އާއި އަޑިއަޑިން ގުޅިގެން ދިވެހިރާއްޖޭގެ ޖުމުހޫރިއްޔާގެ ޤަނޫންއަސާސީ އަށް ބަދަލުގެނެސް ރާއްޖޭގެ ބިން ބޭރުމީހުންނަށް މިލކްކުރެވޭގޮތް ހެދުމަށްފަހު އިކޮނޮމިކް ކައުންސިލްގެ މުތުލަގް ބާރު ރައީސްގެ އަތަމައްޗަށް ނަގައިގެން ވާވުއަތޮޅުގެ ރައްތަކާއި ފުށިދިއްގަރު ފަޅާއި އެމބޫދޫ ފަޅު ފަދަ ރާއްޖޭގެ އެތައް ފަޅުތަކަކާއި ބިން ވަނީ ބޭރުގެ މީހުން ހަދައިފައި ހުރި ކަރުދާސް ކުންފުނި ތަކުގެ އަތްމައްޗަށް ދޫކޮށްފައި. އެވަރުން ނުވެގެން މުޅި ފާފު އަތޮޅު އޮތްގޮތަށް އަރަބިންނަށް ވިއްކާލަން ނިއްމައި އެގްރީމެންޓް ގައި ސޮއިކުރަން އޮތީ ނިއްމާފައި. އެކަމަކު ކިންގް ސަލްމާނު ބިރުން ނަމަވެސް ރާއްޖެ އަށް އެދަތުރު ނުކުރަން ނިއްމި ނިއްމުމާއި ގުޅިގެން ދިވެހިންނަށް އަތޮޅު ސަލާމަތް ކުރެވުނީ. މުޅި ދިވެހި ދައުލަތް އޮތީ ބައިނަލް އަޤްވާމީ މައިދާނުގައި އެކަހެރިކޮށްފައި. ޤައުމުގެ ޚާރިޖީ ސިޔާސަތު ބައްޓަންކުރަމުން ދިޔައީ ބަތްދެންޏާ ބޮޑުބޭބެ އުސޫލުން ބޭރުގެ ކޮންމެވެސް ޤައުމެއް ރުހޭގޮތަށް. ޤައުމުތަކާއި ގުޅުން ކަނޑަމުން ޤައުމު އެކަހެރިކުރަމުން ދިޔައީ ގޮތެއް ފޮތެއ ނުބަލާ. މުޅި ދައުލަތުގެ މާލިއްޔާ ލޫޓުވައި އަމިއްލަ އެކައުންޓަށް ޖަމާ ކުރަމުން ދިޔައީ ރޯމާ ދުވާލު. ޤައުމުގެ ސުޕުރީމް ކޯޓުގައި ތިބި ފަނޑިޔާރުން ރަހީނުކޮށްފައި ދަމާކޫތާފައި ނެރެ ޖަލަށް ލާފައި ސުޕުރީމް ކޯޓު ހިންގަމުން ގެންދިޔައީ އަމިއްލަގެ ދޫވެހީގެ ފެންޑާ މަތީގައި ތިބެ ހުކުމްތަށް ލިޔެ ފަރުމާކޮށްގެން. ގާނޫންހަދާ މަޖިލިސްއަށް މެމްބަރުން ވަނަނުދީ އެމީހުން ފާރުމަތިން އުކާފައި ޤާނޫން ހަދާ މަޖިލިސް ހިންގަމުން ގެންދިޔައީ އަމިއްލަ ގޭގެ ބަދިގެ ހިންގާ އުސޫލުން. ދެން ޕީޕީއެމް އަށް ނުކުމެވޭނީ ކޮން މިނިވަނކަމެއްގެ ދިފާއަކު؟\nއޮގަސްޓް 3, 2021 11:00\nއިދިކޮޅު ޖޭ ނުވާނެ. ރައީސް ޔާމީނުގެ ޚިދުމަތާ ގާތްކުރާ ވަރަށް ގާތަކަށް ވެސް ކަމެއް ނުވޭ. މި ވެސް ވަޒީފާގެ ބޭނުމުގައި އަނގަފަޅާ މިހެއް\nއޮގަސްޓް 3, 2021 11:03\nކޮވިޑު 19ގެ ވެންޓިލޭޓަރަށް ވަގުއެރި މޮޅުކަމުންނާއި އިންޑިއާގެ އަތްދަށަށް ގައުމުގެ މިނިވަންކަން ވިއްކާ ހުސްކުރަމުންދާ މޮޅުކަމުން އިދިކޮޅުން ވަރަށް ޖޭ އެބަވެއި😫🤯\nއޮގަސްޓް 3, 2021 11:05\nއޭމިހިރަގަމާރާ ކަލޭ އެކަނިތަ ދެލޯ ހުންނަނީ ބަލާފަ އަހަރެމެންވެސް މިތިބި ބަލަހައްޓާ އިގެން ހީކުރަނީ ތިމާއެކަނި ކަމަށް ދެލޯ ހުރީ އަހަރު މެންއުފަން ވީފަހުން އެންމެ ދަތިހާލުގައި އުޅެމުން މިދަނީ ނިމިދިޔަ ތިން އަހަރު ގައި އަދިވެސް ގޮވުނު ހާއެއްޗެއްގޮވާ އޭރު ންވަޒިފާ ޙިމާޔަތް ކުރެވޭނީ ބޮލުރޮދި\nއޮގަސްޓް 3, 2021 11:10\nމި ހަމަ ފައްކާ ކަނޑުކޮހެއް. ޔާމީނު އަޅާލާ ރޮނގެއްވަރުވެސް މިވެރިން ނުވާނެ\nއޮގަސްޓް 3, 2021 11:32\nއެމް އެމޕރސ ގެ ލާރިގަނޑުން ބައެއް ކަލެއަވެސް ދިނީދޯ އިބޫ ކައިރީ އަހާބަލަ ކިހާވަރެއް ވަގަށްކާލިންތޯ އަދި ވެރިކަމުން ބޭރުކުރުމަފަހު އުމުރުގެ ބާކީއޮތްބައި ޖަލުހޭދަކުރަން ޖެހުނީމަ ހަޖަމްކުރެވޭނެތޯ އިބޫގެ ވެރިކަން މޮޅުކަމުން އޭނައަރާކޮންމެ ރަށަކުން މަރުހަބާ ކިޔާމީހުން ކިހާގިނަތޯ؟\nއޮގަސްޓް 3, 2021 11:46\nހަޖަމް ނުކުރެވޭނެ ދޯ ލާދީނީވީމަ އެއީ ތަ އިބޫ މޮކަމަކަށް ކުރިކަމަކީ؟ ހަޖަމް ނުކުރެވޭނެ ދޯ އިންޑިއާ މީހުންމިޤައުމުން ބޭރުނުކުރީމަ ހަޖަމެއްނުކުރެވޭނެ ދޯ އެމް ޑީއެން ރިޕޯޓް ނެރުނު ޝައިތާނުން ބޮޑުމުސާރަދީފަ ހިމާޔަތް ކުރީމަ ދޯ ކަލޭކަހަލަ ދެފުއްކެރިނަށް މިވެރިކަން އޯކޭވީ ތިކަހަލަޝައިތާނުން ގިނަވުމުގެ ސަބަބުން ނުކިޔަވާ ފެންނުވަރާ ލާދީނީ ނަށް މިދިވެހިފަސްގަޑުން ޖާގަލިބިގެދަނީ ތިކަލަޖައްބާރުންގެ ސަބުން!\nއޮގަސްޓް 3, 2021 11:53\nޒަބީބު ގެ ކޮމެންޓަށް ސިއްރުން ބުނެލަން އޮތީ ފ. ޢަތޮޅު މަސްރޫއު އަލުން ހިންގާދޭތޯ ކިންގް ސަލްމާނަށް ދަންނަވަން މުހައްމަދު އަރިހުގާ އިބޫ ނުބުނާ ކަމަކަށް ނުވާނެ އަދި އެކަމާ ގުޅޭ ގޮތުން ފޮނުވި ރަސްމީ ސިޓީ އަށް ޖަވާބުވެސް ނުދިން...މިއީ ވަރަށް ވާހަކަ...އަދި އަންނި ސައުދީ އޭ ކިޔައިގެން އަނގަ ތަޅަން ފެށީމާ މިހާރު އެހެރީ އަނގަ ބަންދު ކޮށްފައި..މިއީ ވެސް ވަރަށް ވާހަކަ...\nއޮގަސްޓް 3, 2021 11:55\nކެލާ ސީދި އަންހެންކުދިން ގާތުގާ ފޮނި ބުރުއްސާ ހެން މީނާ ވެސް ފޮނި ކަނޑަން ފެށީ ދޯ....މުޅި މިނިސްޓްރީ އޮތީ ބޮއްސުންލާފައި...މިއީ ވަރަށް ވާހަކަ....\nފަސްއަހަރުގެ ތަރައްގީ ހަޖަމްކުރެވޭ ތޯ؟؟؟\nއޮގަސްޓް 3, 2021 12:05\nބުރިޖް ފެންނަން އޮތީމަ ތިބަގަނޑަށް ޖަމްނުކުރެވިގެން ރައީސްޔާމީން ފަހާތިދުވަނީ 25 ބުރީގެ އިމާރާތްފެނިފަ ލޮލަށް ނިނައިސްގެ ތިބައިގަނޑު ތިތެޅެނީ ހހަރާމެއް ހަލާލެއް ނުބަލާ ޤާނޫނެތް އިންސާފެއް ހަމައެއް ލަމައެނުބަލާ ހިތަށްއެރިކޮންމެގޮތަކަށް ނިިންމުންތައް ނިންމަމުންތިދަނީ ތިކުރާކަންތަކުގެ ހިތިރަހަތިމާމެންގެ އަރުބުޑުގަ ލާދުވަހުން ތިމާމެނަށް ހަޖަމް ކުރެވޭނެ ބާ ؟\nބަލަ އިދިކޮޅު ޖޭކުރާކަށް ނޫނޭ ރައްޔިތުން ވެރިކަން ހަވާލުކޮށްފަ ބެހެއްޓީ. ރައްޔިތުންނަށް ހިދުމަށް ކުރުމަށް. އެވަރު ނޭގޭބަޔަކަށް ވެރިކަން ވާނެތަ؟\nއޮގަސްޓް 3, 2021 12:38\nސާބަހޭ ތިޔަ ކުރައްވާ ބޭކާރު މަސައްކަތްތަކައް.\nއޮގަސްޓް 3, 2021 12:40\nޢިދިކޮޅު ޖޭވަނީ ރާއްޖޭގެ ތަރިކަމޫދާ ޢިންޑިޔާ އައް ހިބަކޮއް ދޭތީވެ މިގޮތައް ގައުމް މިއްކާލާއިގެން ބޮއްޅަވެސް ވެރިކަން ކުރާނެ އެހެން ނޫނީ 10 އަހަރުގެ ކުޑަކުއްޖެވެސް ތިވަރުވާނެ ،\nއޮގަސްޓް 3, 2021 13:22\nތިޔަބުނާ މީހަކު ވެރިކަން ކުރާލެއް މޮޅުކަމުން އަހަރެމެން މިތިބެނީ ލަދުން ދެފައި ކައިރި ނުކުރެވިފަ.\nއޮގަސްޓް 3, 2021 13:29\nމައުސޫމުގެ ސިކުނޑީގެ މައްސަލައެއް އުޅޭކަން ކަށަވަރު!!\nއޮގަސްޓް 3, 2021 14:13\nމިނިވަން ކަމުގެ ދިފާއުގައޭ ކިޔާފައި ކެމްޕައިން ކުރަން ފެށީމައި މިކަމާއި ދޭތެރޭގައި ބޮޑެތި ސުވާލު އުފެދޭ! މިނިވަންކަމުގެ ދިފާއުގައޭ ކިޔާ ޕީޕީއެމް އަށް ވާހަކަ ދެއްކުމުގެ ހައިސިއްޔަތެއް ނެތް. ޕީޕީއެމްގެ ޓިކެޓްގައި ޔާމީން ޕީޕީއެމްގެ ވެރިކަމެއް ޤާއިމުކުރުމަށް ފަހު ފުރަތަމަ ސަތޭކަ ދުވަސްވެސް ހަމަނުވަނީސް ރާއްޖޭގެ ކަނޑުގެ ސަރަހައްދުން 175 މޭލުން ބޭރު މަސްވެރިކަމަށް ހުޅުވާލުމުގެ ނަމުގައި ޤާނޫނެއް ފާސްކޮށްގެން ރާއްޖޭގެ ބޯޑާރ ވަނީ ކޮމްޕރޮމިސް ކޮށްފައި. އެއިގެ ސަބަބުން ަސްވެރިންނަށް ކުރި ފައިދާއެއ ނެތް އެހެނަސް ރާއްޖޭގެ ކަނޑުގެ ސަރަހައްދުގައި ޑަރްގް އަތުން އަތަށް، އުޅަނދުން އުޅަނދަށް ބަދަލުކުރުން ފަދަ ޖިނާއި އެތަށް ކުށެއް އެބަ ހިންގާ. ޔާމީނު ނަޝިދު އާއި އަޑިއަޑިން ގުޅިގެން ދިވެހިރާއްޖޭގެ ޖުމުހޫރިއްޔާގެ ޤަނޫންއަސާސީ އަށް ބަދަލުގެނެސް ރާއްޖޭގެ ބިން ބޭރުމީހުންނަށް މިލކްކުރެވޭގޮތް ހެދުމަށްފަހު އިކޮނޮމިކް ކައުންސިލްގެ މުތުލަގް ބާރު ރައީސްގެ އަތަމައްޗަށް ނަގައިގެން ވާވުއަތޮޅުގެ ރައްތަކާއި ފުށިދިއްގަރު ފަޅާއި އެމބޫދޫ ފަޅު ފަދަ ރާއްޖޭގެ އެތައް ފަޅުތަކަކާއި ބިން ވަނީ ބޭރުގެ މީހުން ހަދައިފައި ހުރި ކަރުދާސް ކުންފުނި ތަކުގެ އަތްމައްޗަށް ދޫކޮށްފައި. އެވަރުން ނުވެގެން މުޅި ފާފު އަތޮޅު އޮތްގޮތަށް އަރަބިންނަށް ވިއްކާލަން ނިއްމައި އެގްރީމެންޓް ގައި ސޮއިކުރަން އޮތީ ނިއްމާފައި. އެކަމަކު ކިންގް ސަލްމާނު ބިރުން ނަމަވެސް ރާއްޖެ އަށް އެދަތުރު ނުކުރަން ނިއްމި ނިއްމުމާއި ގުޅިގެން ދިވެހިންނަށް އަތޮޅު ސަލާމަތް ކުރެވުނީ. މުޅި ދިވެހި ދައުލަތް އޮތީ ބައިނަލް އަޤްވާމީ މައިދާނުގައި އެކަހެރިކޮށްފައި. ޤައުމުގެ ޚާރިޖީ ސިޔާސަތު ބައްޓަންކުރަމުން ދިޔައީ ބަތްދެންޏާ ބޮޑުބޭބެ އުސޫލުން ބޭރުގެ ކޮންމެވެސް ޤައުމެއް ރުހޭގޮތަށް. ޤައުމުތަކާއި ގުޅުން ކަނޑަމުން ޤައުމު އެކަހެރިކުރަމުން ދިޔައީ ގޮތެއް ފޮތެއ ނުބަލާ. މުޅި ދައުލަތުގެ މާލިއްޔާ ލޫޓުވައި އަމިއްލަ އެކައުންޓަށް ޖަމާ ކުރަމުން ދިޔައީ ރޯމާ ދުވާލު. ޤައުމުގެ ސުޕުރީމް ކޯޓުގައި ތިބި ފަނޑިޔާރުން ރަހީނުކޮށްފައި ދަމާކޫތާފައި ނެރެ ޖަލަށް ލާފައި ސުޕުރީމް ކޯޓު ހިންގަމުން ގެންދިޔައީ އަމިއްލަގެ ދޫވެހީގެ ފެންޑާ މަތީގައި ތިބެ ހުކުމްތަށް ލިޔެ ފަރުމާކޮށްގެން. ގާނޫންހަދާ މަޖިލިސްއަށް މެމްބަރުން ވަނަނުދީ އެމީހުން ފާރުމަތިން އުކާފައި ޤާނޫން ހަދާ މަޖިލިސް ހިންގަމުން ގެންދިޔައީ އަމިއްލަ ގޭގެ ބަދިގެ ހިންގާ އުސޫލުން. ދެން ޕީޕީއެމް އަށް ނުކުމެވޭނީ ކޮން މިނިވަނކަމެއްގެ ދިފާއަކު؟\nއޮގަސްޓް 3, 2021 14:36\nއޮގަސްޓް 3, 2021 15:11\nމައުސޫމް. އަދި ނުޖެހޭ މަތިހަށި ނަގާ ފުއްޕާކަށް. ވެރިކަން ކުރަން އިބޫ މޮޅުކަމަށް ތިބުނަނީ ކޮން މިންގަނޑަކުން ކިރާފަތަ؟ ހަމަގައިމުވެސް މިއިން ދުވަހަކު އިންޑިއާގެ ބާރު ނެތްވަރަށް ރާއްޖެއަށް އިންޑިއާގެ ބާރު ރާއްޖޭގަ އެބައޮތް. ދައުލަތުގެ ދަރިނި މިއިން ޒަމާނަކު ނުދާވަރަށް މައްޗަށް ހިނގައްޖެ. ވެރިކަމުގެ %65 ނިމުނުއިރު ވައުދުތަކާ އެއްގޮތަށް\nކުރެވުނީ %20 މަސައްކަތް. ރާއްޖެއަށް ދިމާވެފައިވާ އިޖްތިމާއީ މައްސަލަތަކެއް ހައްލެއް ނުކުރެވުނު. ދެން މިހެންގޮސް އެތައް ވާހަކައެއް ކީދާނެ.\nއޮގަސްޓް 3, 2021 16:30\nއަޅުގަނޑު ބުނެލަން އޮތީ ކޮވިޑަކީ މުޅިދުނިޔެއަށް އައި އެއްޗެއްކަމާއި މިގައުމުގައި 19ރ އަށް އެމެރިކާ ޑޮލަރެއް ނާރާނޭ ޔާމީންކަހަލަ ވެރިއެއްހުރިނަމަ،،، މިސްކިތްތަކާ އޮފީސް ތައް ބަންދު ކުރީމަ ކަރަންޓާއި ފެން ބިލްތަށް ކުޑަވެ ދައުލަތަށް ލިބުނު ފައިސާތަކަށް ވީ ކީއްހޭ\nބަލަ ވަރަށްމޮލު މިހާރު ސަރުކާރު ނުހިންގިގެން އޮލިންޕަހާ ސަހަރާތައްވެސް ވިއްކައި ލޯނުނަގައި ފައިސާ ޗާޕްކުރަނި\nއޮގަސްޓް 3, 2021 17:38\nތިޔަބުނާ މީހެއްގެ މޮޅުކަމުން ގައުމުގެ ވިޔަފާރިޗެރިން ތަރުކާރީ ވިއްކާ ހިސާބައްދިޔައީ\nއޮގަސްޓް 3, 2021 19:10\nމައުސޫމް އައްޑޫ ރަށްޔިތުންނަށް ހޯދައިދޭން ވައުދުވި ޕައުންޑާ ހެދިވެސް ބައެއް ފަ ރާތްތަކުން ޖޭއެބަވޭ\nއޮގަސްޓް 3, 2021 23:39\nބުރާންތި އަރާފަހުރި އެއްޗެއްތަތީ!\nމިވަރުގެ ތަންދޮރު ނުދަންނަ އުޑެއްބުޑެއް ނޭނގޭ އަދި ކަމެއްކުރަން ނޭނގޭ މީހަކު ރާއްޖޭގަ ވެރިކަން ކުރިތަނެއް އަހަރެމެންގެ ޙަޔާތުގަވެސް ނުދެކެން.\nއޮގަސްޓް 3, 2021 23:40\nމިވަރުގެ ތަންދޮރު ނުދަންނަ އުޑެއްބުޑެއް ނޭނގޭ އަދި ކަމެއްކުރަން ނޭނގޭ މީހަކު ރޮމުން ރޮމުން، ރާއްޖޭގަ ވެރިކަން ކުރިތަނެއް އަހަރެމެންގެ ޙަޔާތުގަވެސް ނުދެކެން.


ކޯވިޑް-19 : ފްރަންޓްލައިން އެލަވެންސްގެގޮތުގައި 220 ފަރާތަކަށް 2.9 މިލިއަން ރުފިޔާ ދީފި ކޯވިޑް-19 : ފްރަންޓްލައިން އެލަވެންސްގެގޮތުގައި 220 ފަރާތަކަށް 2.9 މިލިއަން ރުފިޔާ ދީފި\nކޯވިޑް-19 : ފްރަންޓްލައިން އެލަވެންސްގެގޮތުގައި 220 ފަރާތަކަށް 2.9 މިލިއަން ރުފިޔާ ދީފި\nކޯވިޑް-19 އަށް ރެންޑަމް ސާމްޕަލް ނެގުން. ފޮޓޯ: އަލީ ނަސީރު / ޕީއެސްއެމްނިއުސް\nފިނޭންސް މިނިސްޓްރީން ވިދާޅުވީ އިތުރު ފަރާތްތަކަށް އެލަވަންސް ދިނުމުގެ މަސައްކަތް ވަރަށް ހަލުވިކަމާއެކު ކުރިއަށްދާކަމަށެވެ. އެގޮތުން ޑޭޓާ ވެރިފިކޭޝަން އާއި އެޕްރޫވަލްގެ މަސައްކަތް މިހާރު ކުރަމުންދާކަމަށާއި، މި މަސައްކަތް ނިމުމާއެކު އިތުރު ފަރާތްތަކަށް އެލަވަންސް ދެވޭނެކަމަށްވެސް ފިނޭންސް މިނިސްޓްރީން ވިދާޅުވެއެވެ.\nމީޑިއަމް ރިސްކު މީހުންނަކީ ކޯވިޑް-19 އަށް ޕޮޒިޓިވްވާ މީހުންނަށް ސީދާގޮތުން ހިދުމަތް ދޭންނުޖެހުން ނަމަވެސް ހައި ރިސްކު މީހުންނާއެކު ސީދާ މަސައްކަތް ކުރަންޖެހޭ މީހުންނެވެ. އަދި ލޯ ރިސްކު މީހުންނަކީ އެއްވަނަ އަދި ދެވަނަ ގިންތިއަށް ނުފެތޭ ނަމަވެސް ކޯވިޑް-19ގެ އޮޕަރޭޝަންތަކުގައި މަސައްކަތްކުރާ މީހުންގެ ތެރެއިން ދުވާލެއްގެ މައްޗަށް ހަ ގަޑިއިރު ހޭދަކުރާ މީހުންނެވެ.


Maldives Youth camp Ninmaalaifi\nޔޫތު ކޭމްޕް ނިންމުމުގެ ރަސްމިއްޔާތު\nމޯލްޑިވްސް ޔޫތް ކޭމްޕް ނިންމާލައިފި\n24 އޮކްޓޯބަރ 2020 - 19:37:48\nމި އަހަރުގެ ގައުމީ ޒުވާނުންގެ ދުވަސް ފާހަގަކުރުގެ ގޮތުން ''މޯލްޑިވްސް ޔޫތް ކޭމްޕް 2020'' ގެ ނަމުގައި، ފެށި ކޭމްޕް ނިންމާލައިފި އެވެ.\nޒުވާނުންގެ ދުވަހުގެ މުނާސަބަަތުގައި ބޭއްވި މޯލްޑިވްސް ޔޫތް ކޭމްޕް ނިންމުމުގެ ރަސްމިއްޔާތު ބާއްވާފައިވަނީ ރާއްޖޭގެ އެންމެންނަށް ބައިވެރިވެވޭނެގޮތަށް އޮންލައިންކޮށެވެ.\nޔޫތު މިނިސްޓްރީން އިސްނަގައިގެން ވާޗުއަލްކޮށް ކުރިއަށްގެންދާ އެ ކޭމްޕުގެ މައިގަނޑު މަގުސަދަކީ ސަރުކާރުން އެކުލަވާލާފައިވާ ސްޓްރެޓެޖިކް އެކްޝަން ޕްލޭންގެ ދަށުން ޒުވާނުން ބާރުވެރިކުރުމާއި، ޒުވާނުންނާ ގުޅުންހުރި މައްސަލަތައް ހައްލުކުރުމުގައި ޒުވާނުންގެ އިސްނެގުމާއި، ބައިވެރިވުން އިތުރުކުރުމެވެ.\nއެ ކޭމްޕް ނިންމުގެ ރަސްމިއްޔާތުގައި ޔޫތް ކައުންސިލްގެ ރައީސް ހަސަން ފަރްހާދާއި ޔޫތް މިނިސްޓްރީގެ ފަރާތުން އަހްމަދް އިރާޝް ވެސް ބައިވެރިވެފައިވެ އެވެ.\nމިއަދު ބޭއްވުނު އެ ރަސްމިއްޔާތުގައި އެ ކޭމްޕްގައި މަޝްވަރާ ކުރެވުނު ދާއިރާތަކުން ޒުވާނުން ބޭނުންވާ ބަދުލަތައް ހިއްސާކޮށްފައިވެ އެވެ. އެގޮތުން ކެމްޕްގެ ބައިވެރިން ވަނީ ތައުލީމާއި ތަމްރީންގެ ބައިން ކުރިއެރުންތައް ލިއްބައިދިނުމަށާއި ރާއްޖޭން ބޭރުން ޒުވާނުންނަށް ލިބެން ހުރި ފުރުސަތަުތައް ފަހިކޮށްދިނުމުގެ މުހިންމު ކަމަށާއި ވަޒީފާގެ ދާއިރާގައި ހުރި ގޮންޖެހުތަކާއި ފުރުސަތުތައް ފުޅާކުރުމުގެ މަށްޗަށާއި ތިމާވެށީގެ ގޮތުންނާއި މޫސުމީ ބަދަލުތަކުގެ ސަބަބަުން ލިބެމުންދާ ގެއްލުންތައް ކުޑަކުރުމަށް ސިންގަލް ޔޫސް ޕްލާސްޓިކްއިން ނެގޭ ޓެކްސް ބޮޑުކުރުމުގެ މުހިންމު ކަމަށާއި އަދި ސަގާފަތާއި ތަރިކަ ރައްކާތެރިކުރުމުގެ ގޮތުން ކުރެވޭ މަސައްކަތްތައް އިތުރުކޮށް ސްކޫލްތަކުގައި ގްރޭޑް އެކަކުން 10 އަކަށް ކިޔަވާ މާދާއެއްގެ ގޮތުގައި އެކަން ހިމަނެމަށް ސަަރުކާރުގައި އެދިފައެވެ.\nއަދި ޒުވާނުން ސަރުކާރުގެ ފަރާތުން އެދެނީ ދޮޅަހެޔޮ ޒިންމާދާރު މުޖްތަމައެއް ބިނާކޮށް އިޖްތިމާއީ ކަންކަމާއި ގުޅޭ ގާނޫނުތަކާއި ގަވާއިދުތައް އުފައްދާ ރައްޔިތުންނާއި ހަމަޔަށް ގެނައުމަށްޓަަކައި އަތޮޅުތަކުގެ މަދަނީ ޖަމިއްޔާތައް ކުރިއަށް ނެރެ ބާރުވެރިކުރުވުން ކަން ވެސް ކޭމްޕްގެ ބައިވެރިންވަނީ ފާހަގަކޮށްފައިވެއެވެ.\nއަދި ޖަމިއްޔާތަކުގެ ހިންގުން ހަރުދަނާ ކުރުމަށްޓަކައި ޖަމިއްޔާގެ މަސައްކަތްތައް މިނިސްޓްރީންނާއި ކައުންސިލުން ގާތުން ބެލުމުގެ ގޮތުން ޖަމިއްޔާގެ ޕޯޓަލްއަށް ޖަމިއްޔާގެ މައުލޫމާތުތައް އަޅައި ހަމަަހަމަ ކުރުމާއިއެކު ކައުންސިލުގެ މުވައްޒަފުން މެދުވެރިކޮށް ޖަމިއްޔާ ހިންގާނެ ގޮތުގެ ނިޒާމު އެކުލަވާލައި އެ ނިޒާމުފުޅާ ކުރުމާއި މަަސައްކަތުގެ މާހައުލައް ނިކުންނަ ޒުވާނުންނަކީ ހުނަރުން ތަަރައްގީވެފައިވާ ޒުވާނުންނަށް ހެދުމަށްޓަކައި ސްކޫލް ދައުރުން ފެށިގެން ހުރިހާ ދަރިވަރަުންނަށް ހަމަަހަމަ ފުރުސަތަުތަަކެއް ދިނުމުގެ ގޮތުން ހުރިހާ ކުދިންނަށް އަމާޒްކޮށްގެން ކެރިއާ ގައިޑް ޕްރޮގްރާމެއް އެކުލަވާލައި އެ ނިޒާމް ތަންފީޒް ކުރުމަށްވެސް އެދިފައިވެއެވެ.\nއޭގެ އިތުރުންވެސް ޖިންސުގެ ހަމަހަމަކަމާއި އެކަންތައްތަކަށް ޒުވާނުން ހޭލުންތެރިކުރުމުގެ މުހިންމުކަމާއި ޒުވާނުންގެ ސިއްހަތާއި ދޮޅަހެޔޮކަން ދެމެހެއްޓުމަށް ނަފްސާނީ ދޮޅަހެޔޮކަމަުގެ މުހިންމު ކަމުގެ މަށްޗައްވެސް ބައިވެރިން ވާހަަކަދައްކާފައިވެއެވެ. އަދި ކޭންމްޕްގެ ބައިވެރިންވަނީ އެކަންތައްތައް ތަންފީޒްކޮށްދިނުމަށް ސަރުކާރުގެ ފަރާތުން އެދިފައެވެ.\nއެ ރަސްމިއްޔާތުގައި ޔޫތް މިނިސްޓްރީގެ ފަރާތުން އަހުމަދް އިރާޝް ކޭމްޕްގެ ބައިވެރިންނާއި މުހާތަބުކޮށް ވާހަކަދައްކާފައިވެ އެވެ. އިރާޝް ވިދާޅުވީ އެ ކޭމްޕްގެ މަގްސަދަކީ ޒުވާނުންނަށް ދިމާވެފައިވާ ގޮންޖެހުންތަކާއި ޒުވާނުންގެ އަޑު ކަމާއިބެހޭ ފަރާތްތަކާއި ހިއްސާކުރުންކަމަށެވެ. އޭގެ އިތުރުން އެ ކޭމްޕަކީ ޒުވާނުންގެ ގުޅުން ވަރުގަދަކޮށް އިތުރު އަޒުމަކާއި އުއްމީދެއްގައި އެކަންކަމާއި ބަހުސްކުރުމަށް ހުޅުވުނު ފުރުސަތެއްކަމަށެވެ. ކާމިޔާބީ އަކީ އެކަމަށް މަސައްކަތް ކުރާ ކޮންމެ ފަރާތަކަށް ލިބޭނެ އެއްޗެއްކަން އެ ކޭމްޕްއިން އެގިގެން ހިނގައްޖެކަމަށެވެ. އެގޮތުން ކެމްޕްގެ އަހުދު ނާމާގެ ގޮތުގައި ގާރާރެއް ފާސްކުރެވިފައިވާ ކަމަށާއި އެ އަހްދުނާމާއިން ޒުވާނުންނާއި ގުޅޭ އެތައްކަމެއް ފާހަގަވެފައިވާކަން އޭނަ ފާހަގަކުރެއްވި އެވެ.\n"އެގޮތުން ވަޒީފާގެ ދަތިކަން ހުރިކަމާއި ކިޔެވުން އަދި ގޯތިގެދޮރުގެ ދަތިކަން ހުރިކަން ފާހަގަކޮށްލަން. އޭގެ އިތުރުންވެސް ކޭންޕްގެ ޝިއާރުކަމުގައިވާ ސުލުހައާއި ހަމަޖެހުމަށް ޒުވާނުން އެދިއެދި ތިބި މިންވަރު ހާމަވެގެން ހިނގައްޖެ. މިމަހަކީ ބޮޑުތަކުރުފާނުގެ އަގުހުރި ޖިހާދުގެ މަތިން އަޅުގަނޑުމެން ހަނދާން އާކުރަމުން ގެންދާ މަސް. މިވަގުތަކީ ޒުވާނުންގެ އެހީތެރިކަން މިގައުމުގެ ތާރިހުގައިވެސް އެންމެ ބޮޑަށް ބޭނުންވާ ވަގުތު،" އިރާޝް ވިދާޅުވި އެވެ.\nއިރާޝް އިތުރަށް ވިދާޅުވީ މި ހާލަތަކީ އެންމެން އެއްބައިވެ ގައުމާއި ދޭތެރޭ ވިސްނާ އެންމެން އެއްކޮށް އެއްބައިވެ މިހާލަތުން އަރައިގަންނަން މަސައްކަތް ކުރަންވީ ވަގުތު ކަމަށެވެ. އެ ކެމްޕްގައި 168 ކުދިން ރަޖިސްޓަރީވެ 100 އެއްހާ ކުދިން ކޭމްޕްގައި އަމަލީ ގޮތުން ބައިވެރިވެެފައިވެ އެވެ.\nއެ ކޭމްޕް ކުރިއަށް ގެންގޮސްފައިވަނީ ޔޫއެންޑީޕީ އާއި، އެންސީޓީސީ، ޔުނިސެފް، ޔޫރަޕިއަން ޔޫނިއަން، އަދި ނެޝަނަލް ޔޫތް ކައުންސިލް ގުޅިގެންނެވެ.\nޔޫތު މިނިސްޓްރީޒުވާނުންލާމަސީލު ޒުވާނާ


MDP Parliamentary Group gai sirru vote negumaamedhu...\nބަހުސް އުފެދުނީ މަޖިލީހުގެ ރައީސަށް ވާދަވެރިކަން ބޮޑުވުމުން\nއެ މަގާމަށް ނަން ހުށަހަޅަން ވޯޓު ނަގާނެ ގޮތެއް އަދި ނުނިންމާ\nމަޖިލީހުގެ ރައީސް ކަމަށް6ބޭފުޅަކު ޝައުގުވެރިވޭ\nކ. މާލެ 17 އޭޕުރިލް 2019 | ބުދަ 17:34 8,450\nއެމްޑީޕީ ގައުމީ މަޖިލީހުގެ ބައްދަލުވުމެއްގެ ތެރެއިން - މުހައްމަދު ޝަރުހާން\nމަޖިލީހުގެ ރައީސާއި ނައިބު ރައީސް ކަމަށް އެމްޑީޕީން ހުށަހަޅާނެ ނަމަކާމެދު ގޮތް ނިންމުމަށް އެމްޑީޕީ ޕާލަމެންޓްރީ ގްރޫޕުގައި ސިއްރު ވޯޓު ނެގުމާމެދު ހިޔާލުތަފާތު ވެއްޖެއެވެ.\nއެމްޑީޕީގެ 13 އަހަރު ދުވަހުގެ ތާރީހުގައި މަޖިލީހުގެ ރައީސަކަށް އެ ޕާޓީން ހުށަހަޅާނެ ނަމަކާމެދު ޕާލަމެންޓްރީ ގްރޫޕުގައި މިހާތަނަށް ގޮތެއް ނިންމާފައެއް ނުވެއެވެ. ޕާލަމެންޓްރީ ގްރޫޕުގެ މެމްބަރުންގެ ތެރެއިން އެ މަގާމަށް ޝައުގުވެރިވާ ބޭފުޅުންގެ ތެރެއިން، ވަކި ބޭފުޅަކު އެ މަގާމަށް ގެންނަން ޕާލަމެންޓްރީ ގްރޫޕުން ވިޕުލައިނެއް ވެސް މިހާތަނަށް ނެރެފައެއް ނުވެއެވެ. އަދި އެ މަގާމަށް އެ ޕާޓީން ހުށަހަޅާނެ ނަމަކާމެދު ގޮތެއް ނިންމުމަށް ނަގާ ވޯޓަކީ ސިއްރު ވޯޓެއް ކަމެއް، އަދި އާންމުކޮށް ހުޅުވާލައިގެން ނަގާ ވޯޓެއް ކަމެއް ވެސް ކަނޑައަޅާފައެއް ނުވެއެވެ.\nއަސްލަމް ވިދާޅުވީ މަޖިލީހުގެ ރައީސަކަށް އެމްޑީޕީން ހުށަހަޅާނެ ނަމަކާމެދު ގޮތް ނިންމާނީ ޕާޓީން ކަމަށާއި އެމްޑީޕީގެ އަގުލަބިއްޔަތު މަޖިލީހުގައި އޮތުމުން އެމްޑީޕީން ނިންމާ ގޮތަކަށް އެކަން ފާސްވާނެ ކަމަށެވެ. ނަމަވެސް ޕާލަމެންޓްރީ ގްރޫޕުގައި އެ ވޯޓު ނަގާނެ ގޮތެއް އަސްލަމް ވިދާޅެއް ނުވެއެވެ.\nގާނޫނުއަސާސީގައި ބުނެފައި ވަނީ އާންމު އިންތިހާބަށްފަހު ބާއްވާ ރައްޔިތުންގެ މަޖިލީހުގެ ފުރަތަމަ ޖަލްސާގައި އެ މަޖިލީހުގެ މެމްބަރުންގެ ތެރެއިން މަޖިލީހުގެ ރައީސާއި ނައިބު ރައީސް ހޮވަން ޖެހޭނީ ސިއްރު ވޯޓަކުން ކަމަށެވެ.\nގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ ކުރެއްވި ޓްވީޓެއްގައި ވިދާޅުވީ ރައްޔިތުންގެ މަޖިލީހުގައި އެމްޑީޕީން ވޯޓު ދޭނެ ބޭފުޅަކު ކަނޑައެޅުމަށް ޕާލަމެންޓްރީ ގްރޫޕޫގައި ގޮތެއް ނިންމަންޖެހޭނީ ސިއްރު ވޯޓަކުން ނޫން ކަމަށެވެ. މަޖިލީހުގައި ހޭދަ ކުރެއްވި 10 އަހަރު ދުވަހުގެ ތެރޭގައި ވިޕުލައިން ނެރުމަށް ވޯޓު ދިނީ އާންމުކޮށް ހުޅުވާލައިގެން ކަމަށާއި އެޖެންޑާ19 ބާރުއަޅަނީ މަޖިލީހުގެ ކަންކަން ހާމަކުރުމަށް ކަމަށް އީވާ ވިދާޅުވިއެވެ.\nMDP whipline for Majlis Speaker/Deputy Speaker must be held openly. In the 10 years I’ve beenaMDP MP, we’ve never usedasecret vote to decide how we’d cast our votes in Parliament (our whiplines).#Agenda19 advocated foramore open Majlis; we can’t start with more secrecy.\n— Eva Abdulla (@evattey) April 17, 2019\nމާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ކުރެއްވި ޓްވީޓެއްގައި ވިދާޅުވީ ޕާލަމެންޓްރީ ގްރޫޕުގައި ސިއްރު ވޯޓެއް ނަގައިގެން، މަޖިލީހުގެ ރައީސް ކަމަށް ނަމެއް ހުށަހެޅުމަކީ މީގެ ކުރިން އެމްޑީޕީން ކުރި ކަމެއް ނޫން ކަމަށެވެ. އަދި ވިދާޅުވީ ފުރަތަމަ ދުވަހު ވޯޓު ވިއްކަން ފުރުސަތު ދީގެން ނުވާނެ ކަމަށެވެ.\n— ???????? ????? (@Imthiyazfahmy) April 17, 2019\nއާ މަޖިލީހުގެ ގަލޮޅު ދެކުނު ދާއިރާގެ ގޮނޑި ކާމިޔާބު ކުރެއްވި މީކާއިލް ނަސީމު ކުރެއްވި ޓްވީޓެއްގައި ވިދާޅުވެފައި ވަނީ މެމްބަރުން ވޯޓު ދޭ ގޮތް ރައްޔިތުންނަށް އެނގެންޖެހޭނެ ކަމަށާއި މަޖިލީހުގެ ރައީސް ކަމަށް އެމްޑީޕީން ހުށަހަޅާ ނަމެއް ފާސްކުރުމަށް ނަގާ ވޯޓު، ޕާލަމެންޓްރީ ގްރޫޕުގެ މެމްބަރުންގެ މެދުގައި އާންމުކޮށް ހުޅުވާލައިގެން ވޯޓު ނެގުމަށް ތާއީދު ކުރައްވާ ކަމަށެވެ.\nConstituents have an inherent right to know how their MP votes in Parliament — and in all matters pertaining to Parliament.\nI support an open ballot to nominate MDP candidates for Speaker & Vice Speaker.\nIn fact, I insist PG voting details be publicised on the party’s website.\n— Mickail Naseem (@MickailNaseem) April 17, 2019\nމަޖިލީހުގެ ރައީސާއި ނައިބު ރައީސް ކަމަށް ނަން ހުށަހަޅަން، އެމްޑީޕީ ޕާލަމެންޓްރީ ގްރޫޕުގައި ސިއްރު ވޯޓު ނެގުމާމެދު ހިޔާލުތަފާތުވީ ވާދަވެރިކަން ބޮޑުވެފައި ވަނިކޮށެވެ. އެގޮތުން މަޖިލީހުގެ ރައީސްގެ މަގާމަށް މިހާތަނަށް ކުރިމަތިލާ ބޭފުޅުން އަދަދު ވަނީ ހައަކަށް އަރާފައެވެ.\nރޮޒައިނާ އާއެކު މަޖިލީހުގެ ރައީސް ކަމަށް ޝައުގުވެރިކަންފާޅު ކުރައްވާފައިވާ ބޭފުޅުންނަކީ އެމްޑީޕީ ޕާލަމެންޓްރީ ގްރޫޕުގެ ލީޑަރު މުހައްމަދު އަސްލަމާއި، މެދުހެންވޭރު ދާއިރާގެ މެމްބަރު އަލީ އާޒިމާއި، ވިލުފުށީ ދާއިރާގެ ގޮނޑި ކާމިޔާބު ކުރެއްވި ހަސަން އަފީފާއި، މަރަދޫ ދާއިރާގެ މެމްބަރު އިބްރާހިމް ޝަރީފުގެ އިތުރުން މިނިވަން މެމްބަރެއްގެ ގޮތުގައި މަޖިލީހަށް ވާދަ ކުރައްވައި ކާށިދޫ ދާއިރާގެ ގޮނޑި ކާމިޔާބު ކުރެއްވި އަބްދުﷲ ޖާބިރެވެ.


Raajje ah fiyavalhu alhan jehidhaane kamuge inzaaru EU in dheefi | Mihaaru\nރާއްޖެއަށް ފިޔަވަޅު އަޅަން ޖެހިދާނެ ކަމުގެ އިންޒާރު އީޔޫ އިން ދީފި\n26 ފެބުރުއަރީ 2018 - 14:47 109 comments\nކުއްލި ނުރައްކަލުގެ ހާލަތު އުވާލައި ސިޔާސީ ބޭފުޅުން މިނިވަންކޮށް ޑިމޮކްރަސީގެ ހަމަތަކަށް ރުޖޫއަ ނުވާ ނަމަ ރާއްޖެއާ މެދު ފިޔަވަޅު އަޅަން ޖެހިދާނެ ކަމުގެ އިންޒާރު ޔޫރަޕިއަން ޔުނިއަން (އީޔޫ) ގެ ކައުންސިލުން މިއަދު ދީފި އެވެ.\nޔޫރަޕިއަން ކައުންސިލްގެ ފޮރިން އެފެއާޒް ކައުންސިލުން މިއަދު ފާސްކުރި ގަރާރުގައި، ރާއްޖޭގައި އިއުލާނުކޮށްފައިވާ ކުއްލި ނުރައްކަލުގެ ހާލަތު ވަގުތުން އުވާލުމަށާއި ގާނޫނުއަސާސީން ކަށަވަރުކޮށްދޭ ހުރިހާ ހައްގުތަކެއް ދިނުމަށް ގޮވާލާފައިވެ އެވެ. ސިޔާސީ ބޭފުޅުން ހައްޔަރުކުރަމުން ދާތީ އެކަން ކުށްވެރިކުރަމުން، އެ ހުރިހާ ބޭފުޅުން ވަގުތުން މިނިވަން ކުރުމަށް ވެސް ވަނީ ގޮވާލައިފަ އެވެ.\n"...ހާލަތު ރަނގަޅު ނުވާ ނަމަ ފިޔަވަޅު އަޅަން ޖެހިދާނެ" ކަމަށް ބުނެފައި ވާއިރު އެއީ ވަކި ފަރާތްތަކަކަށް އަމާޒުކޮށް އަޅާނެ ފިޔަވަޅުތަކެއް ކަމަށް ވަނީ ފާހަގަކޮށްފަ އެވެ.\nއެ ކައުންސިލުން ބުނީ ތިން ބާރު ވަކިވެފައިވާ ޑިމޮކްރަޓިކް ނިޒާމެއްގެ ހަމަތަކާ އެއްގޮތަށް ރާއްޖޭގައި ކަންތައް ހިނގާ ކަމަށް ގަބޫލުނުކުރާ ކަމަށެވެ. މައްސަލަތައް ހައްލުކުރުމަށް ސަރުކާރުން އިދިކޮޅު ފަރާތްތަކާ އިހްލާސްތެރިކަމާ އެކު މަޝްވަރާ ކުރުމަށް ގޮވާލައި އަދި އެފަދަ މަޝްވަރާތަކެއް ކުރިއަށް ގެންދިއުމުގައި އެހީވާން ތައްޔާރަށް އޮތް ކަމަށް ވެސް ކައުންސިލުން ބުންޏެވެ.\nކައުންސިލުން ވަނީ މި މަހުގެ 1 ވަނަ ދުވަހު ސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން ނެރުނު އަމުރު ތަންފީޒު ނުކުރާ މައްސަލަ ވެސް ފާހަގަކޮށްފަ އެވެ. ޖަލުގައި ތިބި ސިޔާސީ ބޭފުޅުންގެ ޝަރީއަތްތައް ހިންގާފައިވާ ގޮތާ މެދު އެ އަމުރުގައި ސުވާލު އުފައްދާފައިވާ ކަމާއި ގޮނޑި ގެއްލިފައިވާ ކަމަށް ކަނޑައަޅާފައިވާ މަޖިލީހުގެ 12 މެންބަރެއްގެ ގޮނޑި ނުގެއްލޭ ކަމަށް ކަނޑައަޅާފައިވާކަން ވެސް ފާހަގަކޮށްފައިވެ އެވެ.\nރައްޔިތުންގެ މަޖިލީހާއި ޖުޑީޝަރީ، ރާއްޖޭގެ ގާނޫނީ ހަމަތަކުގެ މަތިން ހިންގުމުގެ ފުރުސަތު ދޭން ޖެހޭކަން ފާހަގަކުރަމުން ކައުންސިލުން ބުނީ ކުއްލި ނުރައްކަލުގެ ހާލަތު ވަގުތުން އުވާލައި އަސާސީ އަދި އިންސާނީ ހައްގުތައް ކަށަވަރުކޮށްދިނުމުގެ މަސައްކަތް ރާއްޖޭގެ މުއައްސަސާތަކުން ކުރާނެ ކަމަށް އުންމީދުކުރާ ކަމަށެވެ. ޚިޔާލު ފާޅުކުރުމުގެ މިނިވަންކަން ދިނުމާ އެކު އިންސާފުވެރިކަމާ އެކު ޝަރީއަތް ހިންގަން ޖެހޭކަން ވެސް ވަނީ ފާހަގަކޮށްފަ އެވެ.\nސުޕްރީމް ކޯޓާއި ފަނޑިޔާރުންނާއި ޖުޑީޝަރީއަށް ނުފޫޒު ފޯރުވާ ކަމަށް ބުނެ އެ ކަންކަން ވަނީ އީޔޫން ކުށްވެރިކޮށްފަ އެވެ.\n"އިންސާފުވެރި، އެންމެންނަށް ބައިވެރިވެވޭ ރިޔާސީ އިންތިޚާބެއް ބޭއްވުމަށް މަގުފަހިކުރުމަށްޓަކައި ސިޔާސީ އިދިކޮޅު ފަރާތްތަކާ އެކު ސަރުކާރުން އިހްލާސްތެރިކަމާ އެކު މަޝްވަރާކުރުމަށް ކައުންސިލުން ގޮވައިލަމެވެ. އަދި އދ. މެދުވެރިވެގެން ބާއްވާ މަޝްވަރާތަކުގައި އެހީވާން އީޔޫ އޮތީ ތައްޔާރަށެވެ،" ގަރާރުގެ ނިންމުމުގައި ބުނެފައިވެ އެވެ.\nއީޔޫގެ ކައުންސިލްގެ މިއަދުގެ ބައްދަލުވުމުގައި ވަނީ މިއަންމާ އާއި ކެމްބޯޑިއާގައި ހިނގަމުންދާ އިންސާނިއްޔަތާ ޚިލާފު އަމަލުތަކާ ގުޅިގެން އެ ގައުމުތަކާ ދެކޮޅަށް ފިޔަވަޅު އަޅަން ނިންމައިފަ އެވެ.\nވަކި ބަޔަކަށް އަމާޒުކޮށް އަޅާ ފިޔަވަޅުތައް\nއެކި ގައުމުތަކުގައި ހިންގާ އިިންސާނިއްޔަތާ ހިލާފު އަމަލްތަކާއި އަނިޔާވެރިކަމާއި ހުދުމުހުތާރުކަމާ ދެކޮޅަށް ބައިނަލްއަގުވާމީ މުޖުތަމައުން، ވަކި ބަޔަކަށް އަމާޒުކޮށް އަޅާ ފިޔަވަޅުތަކުގައި ހިމެނޭނީ އެ ގައުމުތަކުގައި އެފަދަ އަމަލްތައް ހިންގުމުގައި އަމަލީ ގޮތުން ބައިވެރިވާ، ނުސީދާކޮށް އެހީތެރިވާ ފަރާތްތަކެވެ. އޭގެ ތެރޭގައި ސަރުކާރުގެ އިސް މީހުންނާއި ޝަރުއީ ނިޒާމާއި ރައްޔިތުންގެ މަޖިލިހުގެ މެމްބަރުންގެ އިތުރުން ސިފައިންނާއި ފުލުހުންގެ ތެރެއިން ހޮވާލެވޭ މީހުން ވެސް އަމާޒަކަށްވެ އެވެ. އަދި އެފަދަ ސަރުކާރުތަކަށް އެހީތެރިވާ ވިޔަފާރިވެރިންނާ ދެކޮޅަށް ފިޔަވަޅު އެޅުން ވެސް އެކަށީގެންވެ އެވެ.\nއާންމު ފިޔަވަޅުތަކުގެ ތެރޭގައި ޔޫރަޕްގެ ގައުމުތަކަށް ދަތުރުކުރުން މަނާކުރުމާއި މާލީ ގޮތުން ދަތިކުރުން ހިމެނެ އެވެ. އަދި ފިޔަވަޅު އަމާޒުވާ ފަރާތްތަކާ އެކު އީޔޫގެ ގައުމުތަކުގެ އެކި ފަރާތްތަކުން ހިންގާ ވިޔަފާރީގެ މުއާމަލާތްތައް ވެސް ކަނޑާލެވެ އެވެ.\nމުޅި ގައުމާ ދެކޮޅަށް ދަތިކުރުމުގެ ފިޔަވަޅު އެޅުމުގެ ކުރިން ގިނަ ފަހަރަށް ފިޔަވަޅު އަޅަނީ އެ ގައުމުތަކުގެ ވަކިވަކި ފަރުދުންނަށް އަމާޒުކޮށްގެންނެވެ.\nރާއްޖޭގެ މިހާރުގެ ހާލަތު ރަނގަޅު ނުވެއްޖެ ނަމަ ވަކިވަކި މީހުންނަށް އަމާޒުކޮށް ފިޔަވަޅު އަޅާނެ ކަމަށް އީޔޫން ބުނުމަކީ، ރާއްޖޭގެ ތާރީހުގައި ފުރަތަމަ ފަހަރަށް އެފަދަ ނުރައްކަލަކާ ދިމާވުމުގެ އިންޒާރު އައުމެވެ.\nއިތުރު ލިޔުންތައް ރާއްޖެ-އީޔޫ ކުއްލި ނުރައްކަލުގެ ހާލަތު ރާއްޖެ-ޔޫރަޕް ސުޕްރީމް ކޯޓް ސަރުކާރު އީޔޫ


Dhekunu gofin 85 percent masakkaiy nimmi: Audit office | Mihaaru\nދެކުނު އޮޑިޓް އޮފީހުގެ އަހަރީ ރިޕޯޓް، ރައްޔިތުންގެ މަޖިލީހުގެ ތިނަދޫ ދެކުނު ދާއިރާގެ މެމްބަރު އަބްދުލް މުޣުނީ އާއި އޮޑިޓާ ޖެނެރަލް ހަސަން ޒިޔަތު ނެރެދެއްވަނީ.\nދެކުނު ގޮފިން 85 ޕަސެންޓް މަސައްކަތް ނިންމި: އޮޑިޓް އޮފީސް\n20 ފެބުރުއަރީ 2020 - 14:45 1 comment\nއައްޑޫގައި ހުންނަ، އޮޑިޓާ ޖެނެރަލްގެ އޮފީހުގެ ދެކުނު ގޮފިން މިދިޔަ އަހަރު ކުރަން ރޭވި އޮޮޑިޓްތަކުގެ 85 ޕަސެންޓް ނިންމައިިފި އެވެ.\nއޮޑިޓާ ޖެނެރަލްގެ އޮފީހުން ބުނީ އައްޑު އާއި ފުވައްމުލައް، އަދި ގއ. އަތޮޅާއި ގދ. އަތޮޅުގައިވާ ދައުލަތުގެ 151 އިދާރާ ހުންނަ އިރު، ދެކުނު ގޮފިން މިދިޔަ އަަހަރު ކުރަން ރޭވީ 79 އޮޑިޓެއް ކަމަށާއި އޭގެ ތެރެއިން 70 އޮޑިޓް ނިންމާފައިވާ ކަމަށެވެ. އެގޮތުން އާމްދަނީ އާއި ހަރަދުގެ އޮޑިޓްގައި އެކުލެވެނީ ޖުމްލަ 3.9 މިލިޔަން ރުފިޔާ ކަަމަށާއި ގަވައިދާ ހިލާފަށް ދިނުމުގެ ސަބަބުން ދައުލަތަަށް އަނބުރާ ހޯދަން ޖެހޭ 3.7 މިލިޔަން ރުފިޔާ އެ އޮޑިޓްތަކުން ފާހަގަވި ކަމަށް ވެސް ބުންޏެވެ.\nދެކުނުގައި ކުރި އޮޑިޓްތަކުން އެނގިފައިވާ ގޮތުގައި އެ ސަރަހައްދުގެ އިދާރާތަކުން ބަޖެޓްގެ ބާކީގެ ގޮތުގައި 10.4 މިލިޔަން ރުފިޔާ ދައްކަން ޖެހޭ ކަމާއި އާމްދަނީގެ ގޮތުގައި ލިބެން ޖެހޭ 3.4 މިލިޔަން ރުފިޔާ އަދި ނުލިބި އެބަހުއްޓެވެ.\nއޮޑިޓް އޮފީހުގެ ދެކުނު ގޮފީގެ މިދިޔަ އަހަރުގެ އަހަރީ ރިޕޯޓް ނެރުމަށް ގދ. ތިނަދޫގައި އިއްޔެ ބޭއްވި ރަސްމިއްޔާތުގައި އޮޑިޓާ ޖެނެރަލް ހަސަން ޒިޔަތު ވިދާޅުވީ އެ އޮފީހުގެ ސަބަބުން ދެކުނު ސަރަހައްދުގައިވާ އިދާރާތަކުގެ މާލީ ހިންގުމުގެ ކަންކަން ވަރަށް ބޮޑުތަނުން ރަނގަޅު ވެފައިވާ ކަމަށެވެ. އޭނާ ވިދާޅުވީ އޮޑިޓަރުންނަކީ ކުށް ހޯދާ ބައެއް ނޫން އެއީ މުއައްސަސާތަކުގެ މާލީ ހިންގުން ހަރުދަނާކުރުމުގައި މަދަދުވެރި ބައިވެރިއެއްގެ ދައުރު އަދާކުރާ ބައެއް ކަަމަށެވެ. މީހުން ބިނާކުރަން އޮޑިޓާ ޖެނެރަލްގެ އޮފީހުން ހިންގާ ތަމްރީނު ޕްރޮގްރާމްތަކަކީ އޭގެ މިސާލެއް ކަަމަށް ވެސް ހަަސަން ވިދާޅުވި އެވެ.\nދެކުނު ގޮފީގެ އަހަރީ ރިޕޯޓް ނެރުމަށް ބޭއްވި ރަސްމިއްޔާތުގައި އޮޑިޓާ ޖެނެރަލްގެ އޮފީހުގެ އިސްވެރިންނާއި މުވައްޒަފުންގެ ޓީމެއް ބައިވެރިވި އެވެ. އޭގެ އިތުރުން ގއ. އަދި ގދ. އަތޮޅުގެ ކައުންސިލްތަކާއި ތިނަދޫގައި ހުންނަ، ދައުލަތުގެ އިދާރާތަކުގެ އިސްވެރިން ބައިވެރިވިއެވެ. ރިޕޯޓް ނެރެދެއްވީ ރައްޔިތުންގެ މަޖިލީހުގެ ތިނަދޫ އުތުރު ދާއިރާގެ މެމްބަރު އަބްދުލް މުޣުނީ އެވެ.\nއިތުރު ލިޔުންތައް ގދ. އަތޮޅު ގއ. އަތޮޅު ދެކުނު ސަރަހައްދު އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް


PSM Muvazzafun nah haassa MD Cup fashaifi PSM Muvazzafun nah haassa MD Cup fashaifi\nޕީއެސްއެމް މުވައްޒަފުންނަށް ޚާއްޞަ އެމްޑީ ކަޕް ފަށައިފި\nއެމްޑީކަޕް، ޕީއެސްއެމް އެމްޑީ ފައްޓަވައިދެއްވަނީ: ފޮޓޯ-ޕީއެސްއެމް\nމުބާރާތް ފެށުމުގެ ގޮތުން ވާދަކުރި ދެޓީމްގެ ކުޅުންތެރިންނާއެކު ކުންފުނީގެ ބައެއް އިސްވެރިން:ފޮޓޯ-ޕީއެސްއެމް\nޕަބްލިކް ސާރވިސް މީޑިޔާ (ޕީއެސްއެމް) ގެ މުވައްޒަފުންނަށް އަމާޒުކޮށްގެން "އެމްޑީ ރަމަޟާން ތްރީ އޮން ތްރީ ކަޕް" ގެ ނަމުގައި ފުޓްބޯޅަ މުބާރާތެއް ފަށައިފިއެވެ.\nމި މުބާރާތަކީ ޕީއެސްއެމްގެ މެނޭޖިންގ ޑިރެކްޓަރ އިބްރާހިމް ހަލީލްގެ އިސްނެންގެވުމުގެ މަތީން ކުރިއަށްގެންދާ މުބާރާތެކެވެ. ދިވެހިރާއްޖޭގެ އަޑުގައި ކުރިއަށްގެންދާ މުބާރާތް ފެށުމުގެ ރަސްމީޔާތުގައި ޕީއެސްއެމްގެ މެނޭޖިންގ ޑިރެކްޓަރ އިބްރާހިމް ހަލީލް އާއި ޑެޕިއުޓީ މެނޭޖިންގ ޑިރެކްޓަރ މުޙައްމަދު އިކްރާމް އަބްދުއްލަތީފްގެ އިތުރުން އެކި ޑިޕާރޓްމަންޓްތަކުގެ އިސްވެރިން ބައިވެރިވިއެވެ.\nމި މުބާރާތް ރަސްމީކޮށް ފަށްޓަވައިދެއްވީ މެނޭޖިންގ ޑިރެކްޓަރ އިބްރާހިމް ޙަލީލް އާއި ޑެޕިއުޓީ މެނޭޖިންގ ޑިރެކްޓަރ މުޙައްމަދު އިކްރާމް އަބްދުއްލަތީފް އަދި ޑިރެކްޓަރ ޓީވީ މުހައްމަދު ނިޔާޒްއެވެ. ޕީއެސްއެމްގެ މުވައްޒަފުންނަށް ޢާއްމުކޮށް ހުޅުވާލުމުން މުބާރާތުގެ ފިރިހެން ބައިގައި 12 ޓީމު އަދި އަންހެން ބައިގައި4ޓީމް ވަނީ ބައިވެރިވެފައެވެ.\nފިރިހެން ބައިގައި ބައިވެރިވި 12 ޓީމު ވަނީ ދެ ގްރޫޕަކަށް ބަހާލަފާއެވެ. ގްރޫޕް އޭ ގައި ހިމެނޭ ޓީމު ތަކަކީ، ދަ ގަނާރޒް، ޑީއެސްއެންޖީ، ބޭރިތައް، ބްލެންޑް އަދި ފީނިގެ އިތުރުން އެޑްމިންއެވެ. ގްރޫޕް ބީގައި ހިމެނޭ ޓީމުތަކަކީ، އޯޓީޓީ، ސޭލްސް، ވީމިކްސް، ޓީމް ޕްރޮކިއުމަންޓް އަދި އަލްފާކިއުގެ އިތުރުން ވިރޯޅިއަށްވެސް ޓީމެވެ.\nއަންހެން ބައިގައި ވާދަކުރާ ހަތަރު ޓީމަކީ، ޕީއެސްއެމް ކަނެކްޓް، ރަރިޓީ އަދި ޓީމް އެޗް އާރުގެ އިތުރުން މާލްދީބުގެ ޓީމެވެ.\nމި މުބާރާތުގެ ޗެންޕިއަންކަން ހޯދާ ޓީމަކަށް ދިހަ ހާސް ރުފިޔާ އަދި ރަނަރަޕް ޓީމަށް ފަސް ހާސް ރުފިޔާ ދިނުމަށް ޕީއެސްއެމްގެ އެމްޑީ ވަނީ ކަނޑައަޅާފައެވެ.


GA. Atholhuge nuva rashehge rashu councilah inthikhaabve vadaigaiy membarun huvaa kuahvaiffi. - AO News\nގއ.އަތޮޅުގެ ނުވަ ރަށެއްގެ ރަށު ކައުންސިލަށް އިންތިޚާބުވެ ވަޑައިގަތް މެމްބަރުން ހުވާ ކުރައްވައިފި!\nގއ.އަތޮޅުގެ ނުވަ ރަށެއްގެ ކައުންސިލްގެ4ވަނަ ދައުރަށް އިންތިޚާބުވެ ވަޑައިގަތް މެމްބަރުން ހުވާ ކުރައްވައިފިއެވެ.\nމި ރަސްމިއްޔާތު ތަކުގައި އަލަށް ހޮވުނު ކައުންސިލް ތަކުގެ ހުވާ ކުރުމާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީތައް އިފްތިތާޙްކޮށް އިޤްރާރުވުން ކުރިޔަށް ގެންގޮސްފައެވެ.\nމިދިޔަ އެޕްރީލް މަހު 10 ވަނަ ދުވަހު ބޭއްވި ލޯކަލް ކައުންސިލް އިންތިޚާބްގައި އަތޮޅު ކައުންސިލްގެ ރައީސަކަށް އިންތިޚާބުވެފައިވަނީ ގއ. ވިލިނގިލީ އާސާމް އިބްރާހިމް ޝާހީން ( ޝިހާން) އެވެ. ގއ. ވިލިނގިލީ ރަށު ކައުންސިލް ރައީސްކަމަށް އިންތިޚާބު ވެފައިވަނީ އެރަށު ޝެރިން ވިޝާލް މުޙައްމަދުއެވެ.\nގއ.ކޮލަމާފުށީ ކައުންސިލް ރައީސް ކަމަށް އިންތީޚާބުވެފައިވަނީ އެރަށު ރަންދޯދި އިބްރާހިމް ވަހީދުއެވެ. ގއ. މާމެންދޫ ކައުންސިލް ރައީސް އަކަށް އިންތިޚާބު ވެފައިވަނީ އެރަށު ބާހާރުގޭ އަޙްމަދު އަޒީޒްއެވެ.\nގއ. ނިލަންދޫ ކައުންސިލް ރައީސް ކަމަށް އިންތިޚާބްވެ ފައިވަނީ އެރަށު ވައިލެޓްވިލާ ނާާސިޙް އިބްރާހިމްއެވެ. އަދި ގއ. ދާންދޫ ކައުންސިލް ރައީސް ކަމަށް އިންތިޙާބުވެފައި ވަނީ އެރަށު ބުލޫހެވަން މުޙައްމަދު އާސިފްއެވެ.\nގއ. ދެއްވަދޫ ކައުންސިލް ރައީސް ކަމަށް އިންތީޚާބުވެފައިވަނީ އެރަށު އެންދެރިމާގޭ އަބްދުﷲ ޝާފިޢު އެވެ.\nގއ. ކޮނޑޭ ކައުންސިލް ރައީސް ކަމަށް އިންތީޚާބުވެފައިވަނީ އެރަށު ނައިޓްރޯސް އަހްމަދު އަބްދުލް ޙަކީމް އެވެ. ގއ. ގެމަނަފުށި ކައުންސިލް ރައީސް ކަމަށް އިންތީޚާބުވެފައިވަނީ އެރަށު ހަވީީރީ އައްސޭރި އިބްރާހިމް ނާޝިދުއެވެ.\nގއ. ކަނޑުހުޅުދޫ ކައުންސިލް ރައީސް ކަމަށް އިންތީޚާބުވެފައިވަނީ އެރަށު ދުނބުރިމާގޭ ތޯރިގް އަފީފްއެވެ.\nގއގއ އަތޮޅު ކައުންސިލް އިދާރާ\nގއ އަތޮޅުގެ ފޯކަލް ޕޮއިންޓަކަށް އަޙްމަދުﷲ ޖަމީލް\nގއ. ވިލިނގިލީ ރަށު ކައުންސިލަށް އިންތިޚާބުވެ ވަޑައިގަތް މެމްބަރުން ހުވާ ކުރައްވައިފި!\nއިބްރާހިމް ޝާހީން ގއ. އަތޮޅު ރައީސް ކަމުގެ ހުވާ ކުރައްވައިފި!


ކުށުސަޖިދައާގުޅޭ 35 ފައިދާ (3) – DhiSalafiyyah\nކުށުސަޖިދައާގުޅޭ 35 ފައިދާ (3)\n18/05/2020 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް މުޙައްމަދު ސިނާން\n(22) އިމާމާއަށް ހަނދާންނެތިއްޖެނަމަ؛ ކުށުސަޖިދަޖެހުމުގައި މައުމޫމުން އިމާމާއަށް ތަބާވުން ވާޖިބުވާނެއެވެ. އެއީ؛ އިމާމާއެކު މައުމޫމުންނަށް ހަނދާންނެތުނުނަމަވެސް ނުވަތަ ހަމައެކަނި ހަނދާންނެތުނީ އިމާމާއަށްކަމުގައި ވީނަމަވެސްމެއެވެ. އަދި އިމާމާ ކުށުސަޖިދަޖެހީ ސަލާމްދިނުމުގެ ކުރިންކަމުގައިވިޔަސް ނުވަތަ ސަލާމްދިނުމުގެ ފަހުންކަމުގައިވިޔަސްމެއެވެ. މީގެ ތެރެއިން އިސްތިސްނާވާނީ؛ ޖަމާޢަތުން ބައެއް ގެއްލޭފަހުން ޖަމާޢަތުގައި ބައިވެރިވެފައިވާ މީހާއެވެ. އިމާމާ ކުށުސަޖިދަޖެހީ ސަލާމްދިނުމަށްފަހުގައި ކަމަށްވާނަމަ މިފަދަ މީހަކު އިމާމާއަށް ތަބާވާކަށްނުޖެހޭނެއެވެ. މިފަދަ މީހަކު ޖެހޭނީ އެމީހަކަށް ޖަމާޢަތުން ގެއްލުނުބައި ފުރިހަމަކުރުމަށްފަހު ސަލާމްދޭށެވެ. އަދި ނަމާދުގެ ފަހުން ކުށުސަޖިދަޖަހާށެވެ.\n(23) އިމާމާއަށް ނަމާދުގައި ކަމެއް ހަނދާންނެތި ކުށުސަޖިދަ ނުޖަހައިފިނަމަ، މައުމޫމުން (އިމާމާއަށް އަންގާލުމުގެ ގޮތުން ބާރަށް) ތަސްބީޙަ ކިޔާނީއެވެ. ފަހެ، އެހާވަރުންވެސް އިމާމާ ކުށުސަޖިދަ ނުޖަހައިފިނަމަ، އަދި އިމާމާ ކުށުސަޖިދަ ނުޖަހާނެހެން ހީވެއްޖެނަމަ، ޖުމްހޫރު ޢިލްމުވެރިންގެ އަރިހުގައި، ސަލާމްދިނުމަށްފަހު ކުށުސަޖިދަޖެހުން މައުމޫމުންގެ މައްޗަށް ވާޖިބުވާނެއެވެ.\n(24) އިމާމާ ފިޔަވައި ހަމައެކަނި އެންމެ މައުމޫމަކަށް ހަނދާންނެތިއްޖެނަމަ:\n* ނަމާދުގެ ޖަމާޢަތުން އެއްވެސް ބައެއް ނުގެއްލޭނަމަ ހަމައެކަނި އެ މައުމޫމާ ކުށުސަޖިދަޖެހުމެއް ނުވެއެވެ. އެއީ؛ އެމީހާގެ އިމާމާއާ ޚިލާފުނުވުމަށެވެ. އެހެންނަމަވެސް، ރުކޫޢެއް ނުވަތަ ސަޖިދައެއް ހަނދާންނެތުންފަދަ ނަމާދުގެ ރަކުޢަތެއް ބާޠިލުވާފަދަ ކަމެއް މައުމޫމަކަށް ހަނދާންނެތިއްޖެނަމަ، އިމާމާ ސަލާމްދިނުމުން އެ މައުމޫމަކު ވަކިން އެ ބާޠިލުވި ރަކުޢަތުގެ ބަދަލުގައި ރަކުޢަތެއް ކުރާނީއެވެ. ދެން ސަލާމްދޭނީއެވެ. އަދި ސަލާމްދިނުމަށްފަހު ކުށުސަޖިދަޖަހާނީއެވެ. އެހެނީ، އެމީހަކަށް އެވަނީ ނަމާދަށް އިތުރުކުރެވިފައެވެ.\n* ނަމާދުގެ ޖަމާޢަތުން ބައެއް ގެއްލުނު މައުމޫމަކުނަމަ، އެމީހަކަށް ހަނދާންނެތުނީ އިމާމާއާއެކު އަދާކުރި ބައިގައިކަމުގައިވާނަމަ، ނުވަތަ އިމާމާ ސަލާމްދިނުމަށްފަހު އަދާކުރި ބައިގައިކަމުގައިވާނަމަ، ފަހެ، އެމީހަކު ކުށުސަޖިދަޖަހަންޖެހޭނެއެވެ.\n(25) ކުށުސަޖިދަޖަހަންޖެހޭ ވަގުތަކާމެދު ޢިލްމުވެރިންގެ މެދުގައި އިޚްތިލާފުވެފައިވެއެވެ. އެއީ؛ ސަލާމްދިނުމުގެ ކުރިންތޯ ނުވަތަ ސަލާމްދިނުމަށްފަހުގައިތޯއާމެދުގައެވެ.\nމި މަސްއަލައިގެ ރާޖީޙުގޮތަކީ: ސަލާމްދިނުމުގެ ކުރިން ކުށުސަޖިދަޖެހުމުގެ ދެ ޙާލަތެއްވެއެވެ. އެއީ؛ ނަމާދުންކަމެއް އުނިވެއްޖެނަމަ، ނުވަތަ ދެގޮތުންކުރެ ގޮތަކަށް ބުރަނުވެވޭ ޝައްކުގެ ޙާލަތުގައެވެ.\nއަދި ސަލާމްދިނުމަށްފަހު ކުށުސަޖިދަޖެހުމުގެ ދެ ޙާލަތެއްވެއެވެ. އެއީ؛ ނަމާދަށް ކަމެއް އިތުރުވެއްޖެނަމަ، ނުވަތަ ދެގޮތުންކުރެ ގޮތަކަށް ބުރަވެވޭ ޝައްކުގެ ޙާލަތުގައެވެ.\n(26) ކުށުސަޖިދައިގެ ވަގުތާމެދު ޢިލްމުވެރިންގެ މެދުގައި އިޚްތިލާފު އުފެދިފައިވަނީ އެ ސަޖިދަޖެހުން އެންމެ މޮޅުއިތުރު ވަގުތަކާމެދުގައެވެ. މި ދެ ވަގުތުންކުރެ ކޮންމެ ވަގުތަކުވެސް ކުށުސަޖިދަޖެހިދާނެކަމަށް ޢިލްމުވެރިން އިއްތިފާޤުވެވަޑައިގެންފައިވާކަމަށް އައިސްފައިވެއެވެ. ފަހެ، ނަމާދަށް ކަމެއް އިތުރުވެގެން، ނުވަތަ ކަމެއް އުނިވެގެން، ނުވަތަ ޝައްކުވެގެން، ސަލާމްދިނުމުގެ ކުރިން ނުވަތަ ސަލާމްދިނުމަށްފަހު ކުށުސަޖިދަޖެހިނަމަވެސް؛ ކުށުސަޖިދަ ޤަބޫލުކުރެވި، އެމީހާގެ ނަމާދު ޞައްޙަވެގެންވެއެވެ. މިކަމުގައި ޢަމަލުކުރާނެގޮތް ވަނީ ތަނަވަސްވެގެންނެވެ. މިއީ އައްޝައިޚް އިބްނު ބާޒު ރަޙިމަހުﷲ އިޚްތިޔާރުކުރައްވާފައިވާ ގޮތެވެ.()\nއަދި ބުނެވިފައިވެއެވެ. ޢިލްމުވެރިންގެ މެދުގައި ޢިޚްތިލާފު އައިސްފައިވަނީ ކުށުސަޖިދަޖެހުން ވާޖިބުވާ ވަގުތަކާމެދުގައެވެ. ސަލާމްދިނުމުގެ ކުރިން ކުށުސަޖިދަޖެހުމަށްއައިސްފައިވާ ޙާލަތްތަކުގައި ކުށުސަޖިދަޖެހުން ވާޖިބުވާނީ ސަލާމްދިނުމުގެ ކުރިންނެވެ. އަދި ސަލާމްދިނުމަށްފަހު ކުށުސަޖިދަޖެހުމަށް އައިސްފައިވާ ޙާލަތްތަކުގައި، ސަލާމްދިނުމަށްފަހުގައި މެނުވީ ކުށުސަޖިދަޖަހައިގެން ނުވާނެއެވެ. މިއީ ޝައިޚުލްއިސްލާމް އިބްނު ތައިމިއްޔާ ރަޙިމަހުﷲ އިޚްތިޔާރުކުރައްވާފައިވާގޮތެވެ. އަދި އިބްނު ޢުޘައިމީން ރަޙިމަހުﷲ ރާޖިޙުކުރައްވާފައިވާ ގޮތެވެ.()\nއެންމެ އައުލާވެގެންވާ، އަދި އެންމެ ރައްކާތެރި ގޮތަކީ: ސަލާމްދިނުމުގެ ކުރިންނާއި ސަލާމްދިނުމަށްފަހު ކުށުސަޖިދަޖެހުމަށް ސުންނަތުގައި ވާރިދުވެގެންވާ ގޮތަށް ތަބާވުމެވެ.\n(27) ނަމާދުކުރާމީހަކަށް ދެ ކަމެއް ހަނދާންނެތިއްޖެނަމަ، އެއިގެ ތެރެއިން އެއް ކަމަކީ ސަލާމްދިނުމުގެ ކުރިން ކުށުސަޖިދަޖަހަންޖެހޭ ކަމަކަށްވެފައި، އަނެއްކަމަކީ ސަލާމްދިނުމަށްފަހު ކުށުސަޖިދަޖަހަންޖެހޭ ކަމަކަށްވެއްޖެނަމަ (މިސާލަކަށް؛ ފުރަތަމަ އައްތަޙިއްޔާތު ކިޔަން ހަނދާންނެތުމާއި، އިތުރު އިށީނުމެއް އިށީންދެވިއްޖެނަމަ)، ސަލާމްދިނުމުގެ ކުރިން ކުށުސަޖިދަޖެހުން އިސްކުރާނީއެވެ. ފަހެ، މިފަދަ މީހަކު ސަލާމްދިނުމުގެ ކުރިން ކުށުސަޖިދަޖަހާނީއެވެ.\n(28) އެއް ނަމާދެއްގައި ކުށްތައް ތަކުރާރުވެއްޖެމީހާގެ މައްޗަށް ވަނީ (ކުށުސަޖިދައިގެ ގޮތުގައި) ހަމައެކަނި ދެ ސަޖިދަޖެހުމެވެ. ނަމާދުގައި ކުށްކުރެވޭވަރަކަށް ކުށުސަޖިދަ އިތުރުކުރާކަށް ނުޖެހޭނެއެވެ. އެއީ އިތުރަށް ކަމެއް ކުރެވުނަސް، ނުވަތަ ކަމެއް އުނިކުރެވުނަސް، ނުވަތަ ޝައްކުވިޔަސް މެއެވެ.\n(29) ސަލާމްދިނުމުގެ ކުރިން ޖަހަންޖެހިފައިވާ ކުށުސަޖިދައެއް ގަސްތުގައި ދޫކޮށްލައިފިނަމަ، (ސަލާމްދިނުމުގެ ކުރިންވެސް އަދި ސަލާމްދިނުމަށްފަހުގައިވެސް ކުށުސަޖިދަ ނުޖަހައިފިކަމުގައިވާނަމަ) މިފަދަ މީހެއްގެ ނަމާދު ބާޠިލުވާނެއެވެ. އެހެނީ، އެމީހާ އެވަނީ ނަމާދުގެ ވާޖިބެއް ގަސްތުގައި ދޫކޮށްލާފައެވެ.\nސަލާމްދިނުމުގެ ފަހުން ޖަހަންޖެހިފައިވާ ކުށުސަޖިދައެއް ގަސްތުގައި ދޫކޮށްލައިފިނަމަ، ނަމާދު ބާޠިލެއްނުވާނެއެވެ. އެހެންނަމަވެސް، (ކުށުސަޖިދައަކީ ވާޖިބަކަށްވާތީ) ކުށުސަޖިދަ ދޫކޮލުމުގެ ސަބަބުން ފާފަވެރިވާނެއެވެ. އެހެނީ، (ސަލާމްދިނުމަށްފަހު ޖެހުމަށް އައިސްފައިވާ ކުށުސަޖިދައިގެ ޙާލަތްތަކަކީ ނަމާދުންކަމެއް އުނިނުވެ، އިތުރަށް ކަމެއް ކުރެވުމުގެ ސަބަބުން ޖަހަންޖެހޭ ކުށުސަޖިދައަކަށްވުމުން) އެ ކުށުސަޖިދައަކީ އަޅުކަމުގެ ބޭރުކަމެއް ކުރެވުމުން އެކަން ފޫބައްދައިދޭ ސަޖިދައެކެވެ. އެ ކުށުސަޖިދަ ދޫކޮށްލުމަކުން ނަމާދު ބާޠިލެއް ނުވާނެއެވެ.\nމިއީ ނަމާދުގެ ތެރޭގައި ހިމެނޭ ކަމެއް އިތުރުވެ، ނުވަތަ އުނިވެއްޖެ ޙާލަތްތަކުގައެވެ.\n(30) ހަނދާންނެތިގެން ކުށުސަޖިދަ ނުޖެހިއްޖެނަމަ:\nނަމާދުކޮށް ނިމުނުތާ މާގިނައިރުތަކެއްނުވަނީސް ހަނދާންވެއްޖެނަމަ؛ ކުށުސަޖިދަޖަހާނީއެވެ. އެ ކުށުސަޖިދަޖަހަންޖެހެނީ ސަލާމްދިނުމުގެ ކުރިންކަމުގައިވިޔަސް، ނުވަތަ ސަލާމްދިނުމުގެ ފަހުންކަމުގައިވިޔަސް މެއެވެ. މި ޙާލަތުގައި ވާޖިބުވެގެންވަނީ ކުށުސަޖިދަޖެހުމެވެ. އެއީ؛ އެ ސަޖިދަޖެހުމަށް ޝަރުޢުވެގެންވާ ވަގުތުކަމުގައި ނުވިނަމަވެސް މެއެވެ.\nކުށުސަޖިދަ ނުޖަހާކަން ހަނދާންވީ ގިނައިރުތަކެއްފަހުންކަމުގައިވާނަމަ، މިފަދަ މީހެއްގެ ކިބައިން އެކަން ކެނޑޭނެއެވެ. (އެބަހީ؛ ކުށުސަޖިދަޖަހާކަށް ނުޖެހޭނެއެވެ.) އަދި ޝައިޚުލްއިސްލާމް އިބްނު ތައިމިއްޔާ ރަޙިމަހުﷲ އިޚްތިޔާރުކުރައްވާފައިވަނީ؛ ކިތަންމެ ގިނައިރެއް ފާއިތުވިނަމަވެސް ކުށުސަޖިދަޖަހަންޖެހޭނެކަމަށެވެ.()\n(31) ކުށުސަޖިދަޖަހަންޖެހޭފަދަ ސަބަބެއް މެދުވެރިވެއްޖެނަމަ، ފަރުޟުނަމާދުތަކެކޭ އެއްފަދައިން ސުންނަތްނަމާދުތަކުގައިވެސް ކުށުސަޖިދަޖެހުން ޝަރުޢުވެގެންވެއެވެ. މިއީ ޢާއްމުކޮށް އިހާއި ފަހުގެ އެންމެހާ ޢިލްމުވެރިންގެ ބަސްފުޅެވެ. އިބްނު ސީރީން ރަޙިމަހުﷲ ފިޔަވައި މިކަމާމެދުގައި ޚިލާފުވެފައެއްނުވެއެވެ.\n(32) ޖަނާޒާ ނަމާދުގައި ކުށުސަޖިދަޖެހުން ޝަރުޢުވެގެންނުވެއެވެ. އަދި ތިލާވަތުގެ ސަޖިދައާއި ކުށުސަޖިދާގައި (ކުރެވޭ ކުށްތަކަށް) ކުށުސަޖިދަޖެހުން ޝަރުޢުވެގެންނުވެއެވެ.\nފަހެ، ކުށުސަޖިދާގައި ޛިކުރުކުރުމަށް ހަނދާންނެތުންފަދަ ކުށުސަޖިދާގައި ކަމެއް ހަނދާންނެތިއްޖެމީހެއްނަމަ، އެމީހާގެ މައްޗަށް އެއްވެސް ކަމެއް ނެތެވެ. (އެބަހީ؛ އިތުރަށް އަލުން ކުށުސަޖިދަޖެހުންފަދަ ކަމެއް ނެތެވެ.)\n(33) ކުށުސަޖިދަކުރަންޖެހޭ ގޮތަކީ ނަމާދުގައި ސަޖިދަކުރާ ގޮތަށެވެ. އެ ދެ ސަޖިދައަށް ތަކްބީރުކިޔަން ޖެހޭނެއެވެ. އަދި ސަޖިދަޖަހަންޖެހޭނީ ހަތް ގުނަނުގެ() މައްޗަށެވެ. އަދި އެ ދެ ސަޖިދާގައި ކިޔާނީ ނަމާދުގެ ސަޖިދާގައި ކިޔާ ޛިކުރު “سُبْحَانَ رَبِّيَ الأَعْلَى” އާއި ދުޢާއެވެ. އަދި އެ ދެ ސަޖިދަ ދެމެދުގައި އިފްތިރާޝަށް() އިންނާނީއެވެ. އަދި ނަމާދުގެ ދެ ސަޖިދަ ދެމެދުގައި އިންނައިރު ކިޔާ ދުޢާ “رَبِّ اغْفِرْ لِي” (ނުވަތަ މިނޫންވެސް ދެސަޖިދަދެމެދުގައި ކިޔުމަށް ވާރިދުވެފައިވާ ޛިކުރެއް) ކިޔާނީއެވެ.\n(34) ކުށުސަޖިދާގައި ކިޔުމަށް ވަކިޚާއްޞަ ޛިކުރެއް ވާރިދުވެފައެއް ނުވެއެވެ. ކުށުސަޖިދާގައި އޮންނައިރު ކިޔުން މޮޅުއިތުރުކަމަށް ބައެއް ޢިލްމުވެރިން ގެންނަވާފައިވާ “سُبْحَانَ مَنْ لَا يَنَامُ وَلَا يَسْهُو” މި ޛިކުރަކީ އަލްޙާފިޡު އިބްނު ޙަޖަރު ރަޙިމަހުﷲ ވިދާޅުވެފައިވާ ފަދައިން އެއްވެސް އަޞްލެއްނެތް ޛިކުރެކެވެ.()\n(35) ޢާއްމުކޮށް ހުރިހާ ޢިލްމުވެރިންގެ އަރިހުގައި ސަލާމްދިނުމުގެ ކުރިން ކުށުސަޖިދަޖަހައިފިކަމުގައިވާނަމަ ކުށުސަޖިދައިގެފަހުން އަލުން އައްތަޙިއްޔާތަށް އިންނާކަށް ނުޖެހޭނެއެވެ.\nއަދި ސަލާމްދިނުމަށްފަހު ކުށުސަޖިދަޖަހާކަމުގައިވާނަމަ، ޖުމްހޫރު ޢިލްމުވެރިންގެ އަރިހުގައި ކުށުސަޖިދައަށްފަހުގައި އައްތަޙިއްޔާތަށް އިންނަންޖެހޭނެއެވެ.\nމި މަސްއަލާގައި ރާޖިޙުގޮތަކީ: ސަލާމްދިނުމުގެ ފަހުން ކުށުސަޖިދަޖަހާމީހާވެސް އައްތަޙިއްޔާތަށް އިންނާކަށް ނުޖެހޭނެއެވެ. މިގޮތަށް އައްތަޙިއްޔާތަށް އިންނަންޖެހޭކަމަށް ނަބިއްޔާ ޞައްލަﷲ ޢަލައިހިވަސައްލަމަގެ ކިބައިން ޞައްޙަކޮށް އައިސްފައެއް ނުވެއެވެ. މިއީ ޝާފިޢީ މަޛްހަބުގައިވާ ގޮތެވެ. އަދި ޝައިޚުލްއިސްލާމް އިބްނު ތައިމިއްޔާ ރަޙިމަހުﷲ އާއި (ސަޢޫދީ ޢަރަބިއްޔާގެ ފަތުވާ ކޮމެޓީ) ލަޖްނަތުއްދާއިމާއިން އިޚްތިޔާރުކުރައްވާފައިވާ ގޮތެވެ.()\nﷲ ތަޢާލާއަށް އަޅަމެން އެދި ދަންނަވަނީ؛ އެކަލާނގެ ލޯބިވެވޮޑިގެންވާ އަދި އެކަލާނގެ ރުއްސަވާވޮޑިގެންވާ ކަންކަމަށް އަޅަމެންނަށް ތައުފީޤު ދެއްވުމެވެ! އަދި އެކަލާނގެއަށް ޛިކުރުކުރުމުގައްޔާއި، ޝުކުރުކުރުމުގައްޔާއި، އެކަލާނގެއަށް ހެޔޮގޮތުގައި އަޅުކަންކުރުމުގައި އަޅަމެންނަށް އެކަލާނގެ ވާގިވެރިވެވޮޑިގަތުމެވެ! آمين!\nوَالْحَمْدُ لِلَّهِ رَبِّ الْعَالَمِيْنَ.\n() ينظر: التمهيد لابن عبد البرّ (5/33)، وشرح النووي على مسلم (5/56)، وفتح الباري (3/94)، وفتاوى ابن باز (11/267).\n() ينظر: مجموع الفتاوى (23/36)، والشرح الممتع (3/395).\n() ينظر: مجموع الفتاوى (23/43-44).\n() އެ ހަތް ގުނަނަކީ: ނިތްކުރިއާއި ނޭފަތް، ދެ އަތްތިލަ، ދެ ކަކޫ، ދެ ފައިގެ އިނގިލިތަކެވެ. (މުތަރުޖިމް)\n() އިފްތިރާޝަށް އިނުމަކީ ދެސަޖިދަ ދެމެދު އިންނަގޮތަށް، ވާތުފައިމަތީގައި އިށީނދެ، ކަނާތުފައިގެ އިނގިލީގެ ކޮޅުތައް ބިމުގައި ޖައްސައިގެން އިންނަ އިނުމެވެ. (މުތަރުޖިމް)\n() ينظر: التلخيص الحبير لابن حَجَر (2/12).\n() ينظر: مجموع الفتاوى (23/50)، وفتاوى اللجنة الدائمة (7/148).


Heyo kamuga matheega hurumakee udhagoo kameh tha ހެޔޮކަމުގެ މަތީ ދެމިހުރުމަކީ އުނދަގޫ ކަމެއްތަ؟ – Ilm Heyo kamuga matheega hurumakee udhagoo kameh tha\nހެޔޮކަމުގެ މަތީ ދެމިހުރުމަކީ އުނދަގޫ ކަމެއްތަ؟\nއަޅުގަނޑުމެން އުޅެމުން މިދާ ދުނިޔެއަކީ އިމްތިޙާނުުގެ ގޯއްޗެކެވެ. މިއަދު ޢަމަލު ކުރިގޮތާމެދު މާދަމާ ސުވާލު ކުރެވޭނެއެވެ. ވީއިރު އަޅުގަނޑުމެންނަށް ބުނެވޭ ބަސްތަކާއި ޢަމަލުތަކާމެދު ރައްކާތެރިވެ ފަރުވާތެރިވާން ވާނެއެވެ. އެނގިގެންވެސް ނުވަތަ ނޭނގިވެސް ހެޔޮކަމެއް ނޫނީ ނުކުރުމަށް އަޒުމް ކަނޑައަޅަންވާނެއެވެ.\nކަން މިހެން ހުރުމާއެކު މީހެއް ގާތު އަބަދު ހެޔޮކަމުގެ މަތީގައި ހުންނާށޭ ބުނެއްޖެނަމަ ވަރަށް އުނދަގޫ ކަމެއްގެ ގޮތުގައި އެމީހަކު ދެކެފާނެއެވެ. ނޫނީ އެއީ ކުރެވޭނެ ކަމެއް ކަމަށް އެމީހަކު ޤަބޫލު ނުކޮށްފާނެއެވެ. އެހެންނަމަވެސް ޙަޤީޤަތަކީ ﷲ ގެ މަދަދާއި ރަޙްމަތާއެކު އެއީ އެހާ އުނދަގޫ ކަމެއް ނޫނެވެ. ބޭނުންވަނީ ހިތްނިޔެއް އިޚްލާސްތެރިކަމާއެކު ވަރަގަދަ އަޒުމެއްގައި އެކަމާ ކުރިމަތި ލުމެވެ. އެގޮތަށް ގަދައަޅާ މަސައްކަތް ކުރެވޭނަމަ ﷲ ސުބުޙާނަހޫ ވަތައާލާ އެމީހަކަށް އެހީތެރިވެ ވޮޑިގަންނަވާނެތެވެ. އެގޮތުން އަޅުގަނޑުމެންނަށް ކޮށްލެވޭނެ ދެތިން ކަމަކުން އަޅުގަނޑުމެންގެ ގިނަ ކަންތައްތައް އަދި ގިނަ ވަގުތުތައް ހެޔޮކަންކަމަށް، އަޅުކަންތައްތަކަށް ހަދާލެވިދާނެއެވެ.\nއަޅުގަނޑުމެންގެ އާދަތައް އަޅުކަމަށް ބަދަލުކޮށްލުން:\nރަސޫލާ ގެ އިރުޝާދު ދެއްވާފައިވާ ފަދައިން ޢަމަލުތައް ބިނާވެގެންވަނީ ނިޔަތުގެ މައްޗަށްށެވެެ. ނިޔަތް ރަނގަޅު ވެއްޖެނަމަ ޢަމަލުތައް ރަނގަޅުވެދެއެވެ. އަދި ނިޔަތް ގޯސް ވެއްޖެނަމަ ޢަމަލުތައް ފަސާދު ވެދެއެވެ. އަހަރެމެންގެ މައްޗަށްވަނީ ނިޔަތް އިޞްލާޙް ކުރުމެވެ. އޭރުން އަހަރެމެން އާދަވެގެން ކުރާ ކަންތައްތައް ވެސް ޢަޅުކަމަކަށް ބަދަލު ކޮށްލެވިދާނެއެވެ. މިސާލަކަށް އަހަރެމެން ރޭގަނޑު ނިދަމެވެ. އެހެންނަމަ ވެސް އެނިދުމަކީ އަޅުކަން ކުރުމަށް ހޭލަން ނުވަތަ އަޅުކަމުގައި ހީވާގިވުމަށް ނިޔަތް ގަނެގެން ކުރާ ކަމެއްނަމަ ނިދާފަ އޮންނަ ވަގުތު ޘަވާބު ލިބިގެން ދެއެވެ. މިފަދަ ވަރަށް ގިނަ ކަންކަން އަޅުގަނޑުމެނަށް ××ޘަވާބު ލިބޭ ޢަޅުކަމަށް ބަދަލުކޮށް ލެވިދާނެއެވެ.\nހެޔޮކަން ކުރުމަށް ނިޔަތް ގަނެގެންވުން:\nޢަބްދުﷲ ބުން އަޙުމަދު އެކަލޭގެފާނުގެ ބައްޕާފުޅު އިމާމު އަޙުމަދު t ގެ އަރިހުން ސުވާލު ދެންނެވިއެވެ.\nއޭ ބައްޕާފުޅާއެވެ. އަހަރެންނަށް ވަޞިއްޔަތް ކޮށްދެއްވާށެވެ. އެހިނދު އިމާމު އަޙުމަދު ވިދާޅުވިއެވެ. އޭ ލޯބިވާ ދަރިފުޅާއެވެ. “(އަބަދުވެސް) ހެޔޮކަންކަން ކުރުމަށް ނިޔަތްގަނެގެންވާށެވެ. ފަހެ ހެޔޮކަންކަން ކުރުމަށް ނިޔަތްގަނެގެން ވާހާހިނދަކު ތިބާވަނީ ހެޔޮކަމުގެ ތެރޭގައެވެ”. (الآداب الشرعية لإبن المفلح ١٠٤) ބައެއް ފަހަރު ބަލީގެ ސަބަބުން ނުވަތަ އެނޫންވެސް މަޤްބޫލު ޢުޒުރެއްގެ ސަބަބުން ހެޔޮކަން ނުކުރެވޭތަން އާދެއެވެ. އެހެންނަމަވެސް އަޅުގަނޑުމެން އެކަން ކުރުމަށް ނިޔަތް ގަނެގެންވާނަމަ އެކަން ކުރި މީހަކަށް ލިބޭފަދަ އަޖުރު ލިބިގެންދެއެވެ.\nﷲ ގެ ޒިކުރުކުރުމަށް ދޫ ހޭނުން:\nހެޔޮކަންކަމަކީ އެކަން ކުރުމަށް މަސައްކަތްކޮށް ހިތްވަރު ކުރާވަރަކަށް އެކަންތަައްތައް އެމީހަކަށް ފަސޭހަ ވެގެންދާ ކަންކަމެވެ. މިސާލަކަށް ނަމާދު ނުކުރާ މީހަކަށް ފަސް ވަގުތު ނަމާދު ކުރުމަކީ ވަރަށް އުނދަގޫ ކަމަކަށް ވެދާނެއެވެ. އެހެންނަމަވެސް ޤަވާއިދުން ފަސްވަގުުތު ނަމާދު ކުރާމީހަކަށް އެކަމަކީ މާބޮޑު ތަކުލީފެއް ނޫނެވެ. ﷲ އަށް ޒިކުރު ކުރުމަށް ދޫ ހޭނުންވަނީ ވެސް ހަމައެފަދައިންނެވެ. ހުސްވަގުތު ތަކުގަޔާއި ދޫ ހިމޭނުން ހުންނަ ވަގުތު ތަކުގައި ﷲ ގެ ޒިކުރު ކުރުމަށް ނަފްސަށް ހަނދާންކޮށްދީ އަދަބުވެރި ކުރާށެވެ. އަދި ފޯނު ފަދަ ވަޞީލަތްތަކުގެ ބޭނުން ހިފައިގެން ދޭތެރެ ދޭތެރޭން ފޯނަށް ޒިކުރު ކުރުމަށް ނޮޓިފިކޭޝަން އަންނަ ގޮތަށްެވެސް ހެދިދާނެއެވެ.\nމިފަދައިން ކަންތައްތައް ކުރެވެމުންދާނަމަ އަޅުގަނޑުމެންގެ އާންމު ޙަޔާތުގެ ގިނަވަގުތު ޢަޅުކަމަށް ބަދަލުކޮށްލެވި، ﷲ ގެ ޒިކުރު ކުރުމުގައި އަޅުގަނޑުމެންގެ ދޫތައް ހޭނޭނެއެވެ. ﷲ އަޅަމެންނަށް އެކަލާނގެ ރުއްސަވާ މަގަށް ހެޔޮ ތަޢުފީޤު ދެއްވާށި!


SOF in jamaakuree hiyaanaathuge faisaa kameh evves faraathakun nunimmaa: Vakeelun | Mihaaru\nކުރީގެ ރައީސް ޔާމީން.-- ފޮޓޯ: ހުސެއިން ވަހީދު/ މިހާރު\nއެސްއޯއެފުން ޖަމާކުރީ ހިޔާނާތުގެ ފައިސާ ކަމެއް އެއްވެސް ފަރާތަކުން ކަނޑައެއް ނާޅާ: ވަކީލުން\n07 ފެބުރުއަރީ 2019 - 01:16 37 comments\nމަނީލޯންޑުކުރުމާއި އެކަމާ ގުޅޭ ގޮތުން ހިންގި ތަހުގީގަށް ދޮގު މައުލޫމާތު ދެއްވި ކަމުގެ ތުހުމަތަށް ޔާމީންގެ މައްޗަށް ދައުވާކުރުމަށް ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވުމާއި ގުޅިގެން ޔާމީންގެ ވަކީލުން ނެރުނު ބަޔާނުގައި ބުނީ އެމަނިކުފާނުގެ ނަމުގައި އެމްއައިބީގައި އަދި އެނޫން ބޭންކެއްގައި ހުޅުވާފައިވާ އެކައުންޓަަކަށް ވެސް އެމްއެމްޕީއާރުސީ މެދުވެރިކޮށް ދައުލަތަށް ލިބެންޖެހޭ ފައިސާއެއް ޖަމާކޮށްފައިވާކަމަށް ޔާމީން ގަބޫލުފުޅު ނުކުރައްވާ ކަމަށެވެ. އަދި އެސްއޯއެފުން ޖަމާކުރި އެއް މިލިއަން ޑޮލަރަކީ ދައުލަތަށް ލިބެންޖެހޭ ފައިސާއެއް ކަމެއް ނުވަތަ ދައުލަތުގެ ފައިސާއެއްކަމެއް ކަމާބެހޭ އިދާރާއަކުން ނުވަތަ ޝަރުއީ ކޯޓަކުން ވެސް މިހާތަނަށް ނިންމާފައިނުވާ ކަމަށް ބުންޏެވެ.\nބަޔާނުގައި ފާހަގަކުރިގޮތުގައި އެންޓި ކޮރަޕްޝަން ކޮމިޝަން (އޭސީސީ) އާއި ޔާމީން ބައިވެރިވާގޮތަށް އެސްކްރޯ އެކައުންޓެއް ހުޅުވައި އޭގައި އެއް މިލިއަން ޑޮލަރު ބަހައްޓަން އެމަނިކުފާނު ނިންމަވާފައިވަނީ އެ ފައިސާއަކީ ދައުލަތަށް ލިބެންޖެހޭ ފައިސާއެއް ކަމެއް ނުވަތަ ނޫންކަމެއް އެއްވެސް ތަހުގީގެއްގައި ކަނޑައަޅާފައިނުވާތީ އެ ފައިސާއާ މެދު ވަކިގޮތެއް ކަނޑައެޅިގެންދިއުން މުހިއްމު ކަމުގައިވާތީ އެމަނިކުފާނުގެ އަމިއްލަ އިސްނެގުމުގެ މަތިން ކަމަށެވެ.\n"އެންޓިކޮރަޕްޝަން ކޮމިޝަނާއި ރައީސް އަބްދުﷲ ޔާމީން ބައިވެރިވާގޮތަށް އެސްކްރޯ އެކައުންޓެއްގައި އެއް މިލިއަން ޑޮލަރު ބެހެއްޓުމަށް ނިންމި ނިންމުމަކީ، ރައީސް އަބްދުﷲ ޔާމީންގެ އަމިއްލަ އިސްނެގުމަށް ކޮށްފައިވާ ކަމެއްކަމުގައިވުމާއި އެހާތަނަށް ވެސް އަދި މިއަދާ ހަމައަށް ވެސް ރައީސް އަބްދުﷲ ޔާމީންގެ ނަމުގައި މޯލްޑިވްސް އިސްލާމިކް ބޭންކުގައި ހުޅުވާފައިވާ އެކައުންޓަށް އެސްއޯއެފް ކުންފުނިން ޖަމާކޮށްފައިވާ އެއް މިލިއަން ޑޮލަރަކީ ދައުލަތުގެ ފައިސާއަށް ހިޔާނާތްތެރިވި ފަރާތަކުން އެސްއޯއެފް ކުންފުންޏަށް ޖަމާކުރި ފައިސާގެ ތެރެއިން ޖަމާކޮށްފައިވާ ފައިސާއެއްކަން އެންޓިކޮރަޕްޝަން ކޮމިޝަނަށް ކަނޑައަޅައި ބަޔާންކޮށްދެވިފައި ނުވެ އެވެ،" ބަޔާނުގައި ވެ އެވެ.\n"...ރައީސް ޔާމީންގެ މައްޗަށް ދައުވާކުރުމަށް މޯލްޑިވްސް ޕޮލިސް ސާވިސް އިން ފޮނުވާފައިވާ މައްސަލާގައި އެ ފަރާތުން ހާމަކުރައްވާފައިވާ 'ދައުލަތަށް ލިބެންޖެހޭ ގިނަ އަދަދެއްގެ ފައިސާއަށް ހިޔާނަތްތެރިވި ފަރާތްތަކުން އެ ފައިސާގެ ތެރެއިން ގިނަ އަދަދެއްގެ ފައިސާ' ކަމަށް ބަޔާންކޮށްފައިވާ އިބާރާތަކީ ކަމާގުޅުންހުރި އިދާރާއަކުން ހިންގާފައިވާ ތަހުގީގުތަކުން ސާބިތުވެފައިވާ އެއްވެސް ހަގީގަތެއްގެ މައްޗަށް ލިޔެފައިވާ އިބާރާތެއް ނޫނެވެ،"\nއެސްއޯއެފްއަކީ ރާއްޖޭގައި އެތައް ވިޔަފާރިއެއް ހިންގާފައިވާ ކުންފުންޏެއް ކަމަށާއި އެ ކުންފުންޏާ ވިޔަފާރި މުއާމަލާތް ހިންގާފައިވާ އެހެން އެތައް ކުންފުންޏެއް އަދި އެތައް ބަޔަކު ރާއްޖޭގައި ތިބިއިރު އޭގެ ތެރެއިން ޔާމީން ފިޔަވައި އެހެން އެއްވެސް ފަރާތެއްގެ މައްޗަށް މިހާތަނަށް ތަހުގީގެއް ހިންގައި ދައުވާ އުފުލާފައިނުވާ ކަން ފާހަގަކޮށްފައި ވެ އެވެ. އެހެންކަމުން ޔާމީނަށް ޓާގެޓުުކޮށްގެން ހަމައެކަނި އެމަނިކުފާނުގެ މައްޗަށް ގާނޫނު ތަންފީޒުކުރަން އުޅުމަކީ ގާނޫނު އަސާސީގައި ކަށަވަރުކޮށްފައިވާ ދުސްތޫރީ ހަމަހަމަކަމާއި ހިލާފު ކަމެއްކަމަށް ބުންޏެވެ.\nYamin aai Azima ah dhauvaa kuran PG ah fonuvaifi\nޔާމީންގެ ވަކީލުން ދެކޭ ގޮތުގައި އެމަނިކުފާނާ ދެކޮޅަށް ދައުވާކުރަން ފޮނުވީ އަންނަ އޭޕްރީލް މަހު ބާއްވާ މަޖިލިސް އިންތިޚާބަށް ސަރުކާރުން ނުފޫޒު ފޯރުވުމުގެ ބޭނުމުގަ އެވެ. އަދި ގާނޫނު ތަންފީޒުކުރުމާއި ގާނޫނުގެ ހުކޫމަތް ދެމެހެއްޓުމުގައި ވަކި ފަރާތަކަށް ޓާގެޓުކޮށްގެން ގާނޫނު ތަންފީޒު ނުކުރުމަށާއި ހުރިހާ ދިވެހި ރައްޔިތުންނަށް ހަމަހަމަކަން ލިއްބައިދިނުމަށް ދައުލަތުގެ ކަމާބެހޭ މުއައްސަސާތަކަށް ވަނީ އިލްތިމާސްކޮށްފަ އެވެ.\nޔާމީންގެ އިތުރުން ރައީސް އޮފީހުގެ ކުރީގެ ލީގަލް އެފެއާޒް މިނިސްޓަރު އާޒިމާ ޝުކޫރުގެ މައްޗަށް ވެސް ދައުވާކުރަން ވަނީ ފޮނުވައިފަ އެވެ. އޭނާއަށް ކުރަނީ މަނީ ލޯންޑާކުރުމުގައި ޔާމީނާއި ބައިވެރިވެ އެހީތެރިވެދިނުމާއި ދައުލަތުގެ އިދާރާތަކަށް ދޮގު މައުލޫމާތުދީ އޮޅުވާލުމަށް މަސައްކަތް ކޮށްފައިވާކަމުގެ ތުހުމަތެވެ.\nއިތުރު ލިޔުންތައް ޕޮލިސް މޯލްޑިވްސް އިސްލާމިކް ބޭންކް ޕްރޮސެކިއުޓާ ޖެނެރަލް ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން މަނީ ލޯންޑްރިން ކޮރަޕްޝަން


BREAKING: Himmafushin Covidah Fassivi Meehun Ge Adhadhu 14 Ah Araifi - Vaguthu\nހިންމަފުށިން ކޮވިޑަށް ފައްސިވި މީހުންގެ އަދަދު 14 އަށް އަރައިފި\nކ. ހިންމަފުށިން ކޮވިޑް-19 އަށް ފައްސިވި މީހުންގެ އަދަދު 14 އަށް އަރައިފިއެވެ.\nކޮންޓެކްޓް ޓްރޭސިންގެ މަސައްކަތް ކުރުމުން އޭނާއާ އިތުރު ބަޔަކު ބައްދަލުވެފައި ހުރި ކަން ފާހަގަ ކުރެވުނެވެ. އޭގެ ތެރޭގައި ގިނައީ ވެސް އައްސޭރި ޖަލުގައި މަސައްކަތް ކުރަމުން އަންނަ މޯލްޑިވްސް ކަރެކްޝަނަލް ސާވިސްގެ އޮފިސަރުންނެވެ.\nހިންމަފުށި ސިއްހީ މަރުކަޒުގެ އޮފިޝަލަކު "ވަގުތަށް" މިއަދު ވިދާޅުވީ އިއްޔެ އިތުރު ހަ މީހަކު އެ ރަށުން ކޮވިޑަށް ފައްސިވެފައިވާ ކަމަށެވެ. ރަށުން ފައްސިވި މީހުންގެ ތެރޭގައި ހިމެނެނީ ކަރެކްޝަނަލް ސާވިސްގެ އޮފިސަރުންނާއި ކޭޓަރިން މަސައްކަތުގައި އުޅޭ ބަޔަކު ކަމަށް އޭނާ ވިދާޅުވިއެވެ.\n"ކަރެކްޝަނަލް ސާވިސް އޮފިސަރެއްގެ އަނބިމީހާ ވެސް ކޮވިޑަށް ވަނީ ފައްސިވެފައި. އެއީ ރަށު ތެރެއިން ފެނުނު ހަމައެކަނި ކޭސް،" އޮފިޝަލް ވިދާޅުވިއެވެ.\nއޭނާ ވިދާޅުވީ މިހާތަނަށް އައިއިރު، އެއްވެސް ގައިދީއަކަށް ކޮވިޑް-19 ޖެހިފައި ނުވާ ކަމަށެވެ. ނަމަވެސް، އައްސޭރި ޖަލު ތެރޭގައި ކޮވިޑް-19 ފެތުރިފައި އޮތް ކަމަށް ބެލެވޭތީ، އެކަމަށް ހާއްސަ ސަމާލުކަމެއް ދީގެން މަސައްކަތް ކުރަމުން އަންނަ ކަމަށް އޭނާ ވިދާޅުވިއެވެ.\nހިންމަފުށި މޮނިޓަ ކުރުމާ ގުޅިގެން އެޗްޕީއޭ އިން އަންގާ ގޮތެއްގެ މަތިން ދައުލަތުގެ ކަމާބެހޭ މުއައްސަސާތަކުން އަދާކުރަން ޖެހޭ ޒިންމާތައް އަދާކުރުމުގެ ގޮތުން އަންގާ އެންގުންތަކާއި އަދި ހިންގާ ހަރަކާތްތަކަށް އެއްބާރުލުން ދީ މިކަމުގައި ރަށުގެ ކައުންސިލްގެ އިދާރާގެ ފަރާތުން ކުރަން ޖެހޭ ކަންކަން ވިލަރެސް ކުރާނެ ފަރާތެއް ކަނޑައަޅައި ދިނުމަށް ވެސް އެންގުމުގައިވެއެވެ.


ފެންބޮޑުވެ ގިނަ ގެތަކަށް ގެއްލުންތަކެއް ލިބިއްޖެMikal News\nފުވައްމުލަކަށް ކުރަމުންދާ ވިއްސާރައިގައި ގެއެއްގައި ފެންބޮޑުވެފައި. ފޮޓޯ: އަތޮޅު ކައުންސިލް\nފެންބޮޑުވެ ގިނަ ގެތަކަށް ގެއްލުންތަކެއް ލިބިއްޖެ\n12 ޖެނުއަރީ 2016, 19:18 |\nއިއްޔެ އިން ފެށިގެން ފުވައްމުލަކަށް ކުރަމުންދާ ވިއްސާރައިގައި ގެތަކަށް ގެއްލުންތަކެއް ލިބިއްޖެއެވެ.\nފުވައްމަލަކު އަތޮޅު ކައުންސިލްގެ ރައީސް އަބްދުﷲ ފަލާހް ޝަރީފް މިއަދު ވިދާޅުވީ ފުވައްމުލަކަށް ކުރަމުންދާ ވިއްސާރައިގައި ބައެއް ގެތަކަށް ފެންވަނދެ ގެއްލުންތަކެއް ވެފައިވާކަމަށާއި ނަމަވެސް ގެއްލުންތަކުގެ ތަފްސީލް އަދި މުޅިން ކަށަވަރު ނުވާކަމަށެވެ.\n“ގެއްލުންތަކުގެ ތަފްސީލް އެގިގެންދާނީ، މާދަމާ ރަށު ކައުންސިލްތަކުން އެއަވަށްތަކަށް ލިބިފައިވާ ގެއްލުންތައް އަތޮޅު ކައުންސިލަށް ހުށަހެޅުމުން، ނަމަވެސް މިހާރުވެސް ބައެއް އަވަށްތަކުގެ މައުލޫމާތު ނުރަސްމީކޮށް ލިބެމުން އެބަދޭ، އެގޮތުން މިސްކިތްމަގު އަވަށުގެ ބައެއް ގެތަކަށް ފެންވަނދެ ބޮޑެތި ގެއްލުންތަކެއް ލިބިފައިވާ ކަމުގެ މައުލޫމާތު އެބަލިބޭ” ފަލާހް ވިދާޅުވިއެވެ.\nދެކުނު އަތޮޅު ތަކަށް ކުރަމުންދާ ވިއްސާރައިގައި ރެއާއި މިއަދު ފުވައްމުލަކަށް ބޯކޮށް ވާރޭވެހުމުގެ ސަބަބުން ރަށުގެ ހުރިހާ މަގެއްގައި ފެންބޮޑުވެފައިވެއެވެ. އަދި ފެންވަނދެ ގެއްލުން ލިބުނު ގެތަކުން އެމްއެންޑީއެފް އިން ފެން ހިއްކުމުގެ މަސައްކަތްވެސް ކުރިއަށްގެންގޮސްފައިވެއެވެ. އަދި ފުވައްމުލަކުގައި ފެން ހިންދުމަށް ބޭނުންކުރާ ކާނުތައް މިއަދު ހުޅުވާލާފައިވާ ކަމަށް ކައުންސިލްތަކުން ބުނެފައިވެއެވެ.\nމިދިޔަ އަހަރުވެސް ފުވައްމުލަކަށް ކުރި ވިއްސާރައިގައި މާލީ ގޮތުން ބޮޑެތި ގެއްލުންތަކެއް ލިބިފައިވެއެވެ. ނަމަވެސް އެގެއްލުންތަކުގެ އެއްވެސް ބަދަލެއް މިހާތަނަށް ލިބިފައި ނުވާކަމަށް އަތޮޅު ކައުންސިލްގެ ރައީސް ފަލާހް ވިދާޅުވިއެވެ.\n“މިދިޔަ އަހަރު ކުރި ވިއްސާރައިގައި ގެއްލުންވި ތަކެއްޗާއި ގެތަކުގެ ތަފްސީލްވަނީ ޑިޒާސްޓަރ މެނޭޖްމަންޓް އަށް ފޮނުވާފައި، ނަމަވެސް މިހާތަނަށް އެއްވެސް އެހީތެރިކަމެއް ނުލިބޭ” ފަލާހް ވިދާޅުވިއެވެ.\nމިދިޔަ އަހަރު ކުރި ވިއްސާރައިގައި ގިނަ ގެތަކަށް ގެއްލުންވުމުން ރައީސް އަބްދުﷲ ޔާމީން އޭރު ވިދާޅުވީ ގެއްލުންތައް ވަރަށް ގާތުން ބަލަމުންދާކަމަށެވެ. ނަމަވެސް އޭގެ ފަހުން އައްޑު އަށް ކުރި ވިއްސާރައިގައި ގެއްލުންވި ފަރާތްތަކަށް ފައިސާގެ ބޮޑެތި އެހީތެރިކަން ފޯރުކޮށްދީފައިވެއެވެ.


ބީއެމްއެލް އަށް އާ ސީއީއޯ އެއް ހަމަޖައްސައިފި\nބީއެމްއެލްގެ އާ ސީއީއޯ ޓިމޮތީ ސޯޔާ\nބޭންކް އޮފް މޯލްޑިވްސްގެ އާ ޗީފް އެގްޒެކެޓިވް އޮފިސަރ ގެ މަޤާމަށް މރ. ޓިމޮތީ ސޯޔަރ ހަމަޖައްސައިފިއެވެ.\nބީއެމްއެލް އިން ބުނި ގޮތުގައި ޓިމް އަކީ މާލީ ދާއިރާގައި 30 އަހަރުގެ ބައިނަލްއަޤްވާމީ ތަޖުރިބާ ލިބިވަޑައިގެންފައިވާ ބޭފުޅެކެވެ. އެގޮތުން އޭޏާ ވަނީ އެގްޒެކެޓިވް އަދި ބޯޑު ލެވެލްގައި 20 އަހަރު މަސައްކަތް ކުރައްވާފައިވެއެވެ. ޓިމް ބޭންކް އޮފް މޯލްޑިވްސް އާއި ގުޅިވަޑައިގަންނަވަނީ ޔޫކޭ ސަރުކާރުގެ އިންވެސްޓްމަންޓް ކުންފުނި ކަމަށްވާ އިނޮވޭޓް ޔޫކޭ ގެ ޗީފް އިންވެސްޓްމަންޓް އޮފިސަރ ގެ މަގާމުގައި ހުންނެވުމަށްފަހު ކަމަށް ބީއެމްއެލުން ބުންޏެވެ.\nއިނޮވޭޓް ޔޫކޭގެ ކުރިން ޓިމް މަސައްކަތް ކުރެރެއްވީ ސްޓާރޓް އަޕް ލޯންސްގެ ސީއީއޯގެ ގޮތުގައެވެ. ޔޫކޭގެ ކުދި ވިޔަފާރިތަކާއި އަލަށް ފަށާ ވިޔަފާރިތައް ކުރިއަރުވައި ތަރައްގީކުރުމަށް ޓިމް ކުރެއްވި މަސައްކަތުގެ އަގުވަޒަންކުރުމުގެ ގޮތުން އޭނާ އަށް ވަނީ ކުއީން އެލިޒަަބަތު ދެއްވާ ކޮމާންޑަރ އޮފް ދަ މޯސްޓް އެކްސެލެންޓް އޯޑަރ އޮފް ދި ބްރިޓިޝް އެންޕަޔަރ (ސީބީއީ) އެވޯޑް ލިބިލައްވާފައެވެ.\nޓިމް ވަނީ ކަހޫޓް، ކެންޓް ރިލަޔަންސް ފަދަ ކުރިއަރާފައިވާ އެކިއެކި މާލީ އިދާރާތަކުގެ އެންމެ އިސް މަގާމްތައް ފުރުއްވާފައެވެ. އަދި މީގެ އިތުރުން ޓިމް ވަނީ ބޭންކް ޑުބޮއަރ އޮފް ސުވިޒަލޭންޑް އަދި ޔޫކޭގައި ލޯނު ދޫކުރާ ކުންފުންޏެއްކަމަށްވާ ފޯކްޓުފޯކް ގެ ޗެއަރމަންކަން ވެސް ކުރައްވާފައެވެ.


Marvel Ge "Black Widow" Varah Kaamiyaabu,3 Dhuvahun 80 Million Dollar - Vaguthu\nކޮވިޑް-19 ބަލިމަޑުކަމުގެ ތެރޭގައި މާވެލްއިން ނެރުނު ފުރަތަމަ ފިލްމް "ބްލެކް ވިޑޯ" އަށް ބޮކްސް އޮފީހުގެ ބޮޑު ތަރުހީބެއް އަންނަނީ ލިބެމުންނެވެ.\nބްލެކް ވިޑޯގެ ރޯލްއިން ސްކާލެޓް ޖޮހާސަން ފެނިގެންދާ މި ފިލްމް ދެކުނު އެމެރިކާއިން ތިން ދުވަހުގެ ތެރޭގައި 80 މިލިއަނަށް ވުރެ ގިނަ ޑޮލަރު ހޯދާފައިވެއެވެ. ކޭޓް ޝޯޓްލޭންޑް ޑައިރެކްޓްކުރާ ފިލްމްގެ އިތުރު ކާސްޓުންގެ ތެރޭގައި ޑޭވިޑް ހާބާ އަދި ފްލޯރެންސް ހިމެނެއެވެ.\nމުޅި ދުނިޔެއިން ބަލާއިރު މި ފިލްމަށް 215 މިލިއަން ޑޮލަރު ހޯދިފައިވާއިރު، ހަމަ އެކަނި ޑީޒްނީއިން ވެސް 60 މިލިއަން ޑޮލަރަށް ވުރެ ގިނައިން ހޯދާފައިވެއެވެ. އަދި އޭގެ އިތުރުން 46 އިންޓަނޭޝަނަލް މާކެޓްތައް މެދުވެރިކޮށް ވަނީ 78 މިލިއަން ޑޮލަރު ހޯދައިފައެވެ.\nކޭޓް ޝޯޓްލޭންޑް ޑައިރެކްޓް ކޮށްފައިވާ ބްލެކް ވިޑޯ ފިލްމް ނެރެފައިވަނީ މި މަހުގެ7ވަނަ ދުވަހުއެވެ.\nކޮވިޑް ބަލިމަޑުކަމުގެ ތެރޭގައި ނެރުނު "އެފް9" އަށްވެސް ސިނަމާތަކުން ރަނގަޅު ތަރުހީބެއް ވަނީ ލިބިފައެވެ. އެޕްރީލް މަހުގެ އެއް ވަނަ ދުވަހު ނެރެފައިވާ މި ފިލްމަށް ފުރަތަމަ ހަފްތާގައި ވެސް 70 މިލިއަން ޑޮލަރު ހޯދާފައިވެއެވެ. ބްލެކް ވިޑޯ މި ފިލްމަށް ވުރެ ވެސް ކާމިޔާބު ވާނެ ކަމަށް ދިރާސާކުރާ ފަރާތްތަކުން ބުނެއެވެ.\nމީގެ ކުރިންވެސް ބައެއް ފިލްމްތަކުން "ބްލެކް ވިޑޯ" ގެ ރޯލުން ސްކާލެޓް ފެނިގެން ގޮސްފައިވެއެވެ. އޭގެ ތެރޭގައި "އަޔަން މޭން 2" އާއި "ދަ އެވެންޖާސް"، "ކެޕްޓަން އެމެރިކާ- ދަ ވިންޓާ ސޯލްޑާ"، "އެވެންޖާސް- އޭޖް އޮފް އަލްޓްރޮން"، "ކެޕްޓަން އެމެރިކާ- ސިވިލް ވޯ" އާއި "ކެޕްޓަން މާވެލް" އަދި "އެވެންޖާސް: އެންޑްގޭމް" ހިމެނެއެވެ.\nޕްރިޔަންކާ އާއި ލާރާގެ 21 އަހަރުގެ ރައްޓެހިކަން ފާހަގަ ކުރަނީ ލަންޑަނުގައި\nއަންހެން ކުދިންގެ ހިތްތައް ކަތިލި "މާސީމޯ" މި ހުރިހާ ދުވަހު ހުރީ އަނދިރިކަމެއްގައި؟\nމިޝަން އިންޕޮސިބަލް7ނެރޭނީ އަންނަ އަހަރު


އިންޓަރގްރޭޓެޑް ގެސްޓް ހައުސް ޕްރޮޖެކްޓު ގެ ނަމުގައި ލ. އަތޮޅުގައި ތަރައްޤީކުރާ ލ. ބަރެސްދޫއަށް އިންވެސްޓްކުރުމުގެ ފުރުޞަތު ހުޅުވާލުން\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަން ލިމިޓެޑް\nއިންޓަރގްރޭޓެޑް ގެސްޓް ހައުސް ޕްރޮޖެކްޓު ގެ ނަމުގައި ލ.އަތޮޅުގައި ތަރައްޤީކުރާ ލ. ބަރެސްދޫއަށް އިންވެސްޓްކުރުމުގެ ފުރުސަތުހުޅުވާލުން\nބަރެސްދޫ އިންޓަރގްރޭޓެޑް ގެސްޓް ހައުސް ޕްރޮޖެކްޓު' ގެ ނަމުގައި ތަރައްޤީކުރުމަށް ހަމަޖެހިފައިވާ މަޝްރޫޢުއަށް އިންވެސްޓްކުރުމަށް ޝައުޤުވެރިކަން ފާޅުކުރުމުގެ ފުރުސަތު މޯލްޑިވްސް އިންޓަރގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަންގެ ފަރާތުން ހުޅުވާލަމެވެ.\nއެގޮތުން މި މަޝްރޫޢާއި ގުޅޭ މަޢުލޫމާތު ދިނުމުގެ ސެޝަނެއް 13 ސެޕްޓެމްބަރު 2017 ވާ ބުދަ ދުވަހު 1300 އިން 1700 އަށް ހޮޓެލް ޖެން ގައި ކުރިއަށްދާނެއެވެ. އަދި މި ސެޝަންގައި މި މަޝްރޫޢުއަށް އިންވެސްޓަރުން ހޮވުމުގައި ބެލެވޭނެ ކަންތައްތައް ހިއްސާކުރުމާއެކު، 1430 އަދި 1630 ގައި މަޢުލޫމާތު ދިނުމުގެ ޚާއްސަ ސެޝަންތަކެއް ކުރިއަށްގެންދިއުމަށް ވަނީ ހަމަޖެހިފައެވެ.\nއަދި ކުއްޔަށް ދޫކުރެވޭ އިމާރާތްތަކުގެ މަޢުލޫމާތު ހިމެނޭ ބިޑް ފޮތް 13 ސެޕްޓެމްބަރު 2017 އިން ފެށިގެން ބައްލަވައިގަންނަން ލިބޭނެއެވެ.\nމި ޕްރޮޖެކްޓަށް ޝައުޤުވެރިކަން ފާޅުކޮށް އެންމެހާ ލިޔެކިޔުންތައް ހުށަހެޅުމުގެ ފުރުޞަތު 17 ސެޕްޓެމްބަރު 2017 އިން 25 އޮކްޓޫބަރު 2017 ގެ ނިޔަލަށް ހުޅުވާލައިފައިވާނެއެވެ. މި މުއްދަތުގެ ތެރޭގައި މި ކޯޕަރޭޝަނަށް ހުށަހެޅޭ އެޕްލިކޭޝަންތައް ލިބެމުންދާ ވަރަކުން އިވޭލުއޭޓްކޮށް، އެންމެ މަތިން މާކްސް ލިބޭ ފަރާތްތަކަށް އެވޯޑް ކުރެވެމުންދާނެއެވެ.\nއިތުރު މަޢުލޫމާތު ހޯއްދެވުމަށް ތިރީގައިވާ އެޑްރެހަށް ލިޔުއްވުން ނުވަތަ ގުޅުއްވުން އެދެމެވެ.\n21 ޛުލްޙިއްޖާ 1438\nޕަބްލިޝްކުރި ތާރީޚު: 12 ސެޕްޓެންބަރު 2017\nސުންގަޑި: 25 އޮކްޓޫބަރު 2017 1430


Houthi jamaaathah Saudhee sifain hayyareh nukurevey: Coalition\nހޫތީ ޖަމާއަތަށް ސައުދީގެ ސިފައިން ހައްޔަރެއް ނުކުރެވޭ: ކޯލިޝަން\nސައުދީއަރަބިއްޔާގެ ޓޭންކަރުތަކެއް- ހޫތީން ސައުދީގެ ސިފައިން ހައްޔަރުކޮށްފައި ނުވާ ކަމަށް ކޯލިޝަނުން ވަނީ ބުނެފަ\nޔަމަނުގައި ހަރަކާތްތެރިވާ ހޫތީ ޖަމާއަތުން ސައުދީއަރަބިޔާގެ 2000 އަށް ވުރެ ގިނަ ސިފައިން ހައްޔަރު ކޮށްފައިވާ ކަމަށް ބުނުމުން، ހޫތީންނާ ދެކޮޅަށް ހަނގުރާމަ ކުރަން ސައުދީ އިސްވެ ހަދާފައިވާ ކޯލިޝަނުން އެކަން ދޮގު ކޮށްފި އެވެ.\nސިފައިން ހައްޔަރު ކޮށްފައިވާ ވާހަކަތައް ދޮގުކޮށް ސައުދީ ކޯލިޝަންގެ ތަރުޖަމާނު ތުރުކީ އަލް މާލިކީ ވިދާޅުވީ، ސިފައިން ހައްޔަރު ކޮށްފައިވާ ކަމަށް ބުނެ ހޫތީން ދޮގު ހަބަރު ފަތުރަނީ، ކޯލިޝަނުން ހަމަލާ ދޭތޯ ކަމަށާއި އޭގެ ބޭނުމަކީ ސައުދީއަށް ހަމަލާ ނުދޭނެ ކަމަށް ބުނެ ހޫތީން ދެއްކި ވާހަކަތަށް އަނބުރާ ގެންދިޔުން ކަމަށެވެ.\nހޫތީ ޖަމާއަތުން މީގެ ކުރިން ބުނެފައިވަނީ، އެ ޖަމާއަތުން ސައުދީއަށް ދެމުން ގެންދިޔަ ވައިގެ ހަމަލާތައް ހުއްޓާލާފައިވާ ކަމަށެވެ. ނަމަވެސް ސައުދީ ކޯލިޝަންގައި ހިމެނޭ ގައުމަކުން ޔަމަނަށް ހަލަމާދީފިނަމަ އަލުން ސައުދީގެ އިގްތިސޯދުގެ މުހިންމު ބިނާތަކަށް ހަމަލާ ދޭނެ ކަމަށެވެ.\nހަމަލާދިނުން ހުއްޓާލިކަން އިއުލާން ކުރިތާ ހަފުތާއެއް ފަހުން ސައުދީގެ 2000 އަށް ވުރެ ގިނަ ސިފައިން ހައްޔަރު ކޮށްފައިވާ ކަމަށް ހޫތީން ވަނީ ބުނެފަ އެވެ. އަދި ސައުދީގެ 500 ސިފައިން މަރާލާފައިވާ ކަމަށް ވެސް ވަނީ ބުނެފަ އެވެ. މިކަމާ ގުޅިގެން ސައުދީން ރަސްމީކޮށް ބަހެއް ނުބުނެ އެވެ.\nސިފައިން ހައްޔަރުކުރި ކަމުގެ ދޮގު މައުލޫމާތު ހޫތީން ފަތުރަމުންދާތީ އެކަމާ ދެކޮޅަށް ސައުދީން ފިޔަވަޅު އަޅަން ވިސްނަމުންދާ ކަމަށް ވެސް ކޯލިޝަންގެ ތަރުޖަމާނު ތުރުކީ އަލް މާލިކް ވަނީ ވިދާޅުވެފަ އެވެ،\nސައުދީ އަަރަބިއްޔާ މެދު އިރުމަތި ޔަމަން


Raajje aai India aa dhemedhu ferry ge hidhumayi fashaifi\nރާއްޖެއާ އިންޑިއާއާދެމެދު ފެރީގެ ހިދުމަތް ފަށައިފި\nފެރީގެ ހިދުމަތް ފެށުމަށް ބޭއްވި ރަސްމިއްޔާތުގައި ކޮޗިން ބަނދަރު ތަމްސީލް ކުރާ ފަރާތްތަކާއި، އެމްޕީއެލް އަދި ފޮރިން މިނިސްޓްރީގެ ބޭފުޅުން ބައިވެރިވެފައިވޭ. -- ފޮޓޯ: އިންޑިއާ ހައިކޮމިޝަން\nއިންޑިއާގެ ކޮޗިން އާއި ރާއްޖެއާ ދެމެދު ކާގޯ ފެރީގެ ހިދުމަތް މިއަދު ރަސްމީކޮށް ފަށައިފި އެވެ.\nވާޗުއަލްކޮށް ބޭއްވި ރަސްމިއްޔާތެއްގައި އެ ހިދުމަތް ފައްޓަވައި ދެއްވީ ޓްރާންސްޕޯޓް މިނިސްޓަރު އައިޝަތު ނަހުލާ އާއި އިންޑިއާގެ ސްޓޭޓް ޝިޕިން މިނިސްޓަރު ޝްރީ މަންސުހް އެލް މަންޑަވިޔާ އެވެ.\n"އެމްސީޕީ ލިންޒް" ނަމަކަށް ކިޔާ އެ ބޯޓު ޓުޓިކޯރިން އިން ފުރައިގެން މާދަމާ ކޮޗިން ބަނދަރަށް ކައިރި ކުރުމަށް ފަހު ރާއްޖެއަށް ދަތުރު ފަށާނެ އެވެ. މި ހިދުމަތުގެ ދަށުން އަންނަ ފުރަތަމަ ކާގޯ ފެރީ ކުޅުދުއްފުށްޓަށް ކައިރިކުރަނީ އަންނަ ހޮނިހިރު ދުވަހެވެ. އޭގެ ތިން ދުވަސް ފަހުން މާލެއަށް ވަނުމަށް ތާވަލު ކޮށްފައިވާއިރު، އެ ބޯޓު ރާއްޖޭން ފުރާނީ 10 ދުވަސް ފަހުންނެވެ.\nނަމަވެސް، ކޮޗިން ފެރީއާއެކު ދެ ގައުމުގެ މެދުގައި މުދާ އުފުލުން ފަސޭހަވެގެން ދިޔުމުގެ ބަދަލުގައި އިތުރު ގޮންޖެހުންތަކެއް ކުރިމަތިވެދާނެ ކަމަށް ބުނެ ބައެއް ވިޔަފާރިވެރިން ވަނީ ކަންބޮޑުވުން ފާޅުކޮށްފަ އެވެ. ރައީސް އިބްރާހިމް މުހައްމަދު ސޯލިހުގެ ސަރާ އިންޑިއާއާ ވަރަށް ކައިރި ބަދަހި ގުޅުމެއް އުފައްދައްފައި ވެއެވެ. އަދި އެ ގުޅުމާއެކު ރާއްޖޭގައި ގައިމުވެ ތިބޭ އިންޑިއާ ސިފައިން އިތުރު ކުރާ މައްސަލަ ހޫނުވެ، "އިންޑިއާ އައުޓު" ގެ ނަމުގައި ދިވެހިންގެ ގިނަ ބަޔަކާއި އިދިކޮޅު ފަރާތްތަކުން ވަނީ ކެމްޕޭނެއް ފަށާފަ އެވެ. އިންޑިއާ ފެރީ ދަތުރުތަކުން މި މައްސަލަ އިތުރަށް ގޯސް ވެދާނެ ކަމަށް ވެސް ބައެއް ފަރާތްތަކުން ލަފާ ކުރެ އެވެ.\nއައިޝަތު ނަހުލާ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން ކޮޗިން ފެރީ + ދިވެހި އިންޑިއާގެ ގުޅުން\nކޮޗިން ފެރީ ފެށުމާބެހޭ މަޝްވަރާކޮށްފި\nޓްރާންސްޕޯޓުން މުވައްޒަފުން ވަކިކުރީ ރަނގަޅަށް\n"ޓްރާންސްޕޯޓް މިނިސްޓްރީގައި މައްސަލަތައް އެބަހުރި"


SunOnline: Kashmirgai laa insanee amaluthah hingaa India fuluhun thamreenkurun huttuvan Israelge bayaku petition eh hushahalhaifi\nކަޝްމީރުގައި ލާ އިންސާނީ އަމަލު ހިންގާ އިންޑިއާ ފުލުހުން ތަމްރީންކުރުން ހުއްޓުވަން އިސްރާއީލު ކޯޓަށް ޕެޓިޝަނެއް ހުށަހަޅައިފި\nމުހައްމަދު އައުޒަމް 27 Sep 2020, 07:46\nއިންޑިއާގެ ސެކިއުރިޓީ ފޯސްގެ ބަޔަކު ކަޝްމީރުގެ ރައްޔިތުން ގައިގައި ތަޅަނީ --\nކަޝްމީރުގައި ލާ އިންސާނީ އަމަލުތައް ހިންގާ އިންޑިއާ ފުލުހުން އިސްރާއިލުން ތަމްރީންކުރުން ހުއްޓުވަން އެދި އިސްރާއިލްގެ ބަޔަކު އެ ގައުމުގެ ސުޕްރީމް ކޯޓަށް ޕެޓިޝަނެއް ހުށަހަޅައިފި އެވެ.\nއިސްރާއިލްގެ ސުޕްރީމް ކޯޓަށް އެ ޕެޓިޝަން ހުށަހަޅާފައި ވަނީ އެގައުމުގެ ހިއުމަން ރައިޓްސް ލޯޔަރު އެއިތޭ މާކް އެވެ.\nއެ ޕެޓިޝަންގައި ސޮއިކުރި އިސްރާއިލްގެ ހިއުމަން ރައިޓްސް އެކްޓިވިސްޓް ސިގަލް ކޫކް އަވިޥީއަލްޖަޒީރާއަށް މައުލޫމަތު ދެއްވަމުން ވިދާޅުވީ އެ ޕެޓިޝަންގައި 40 މީހުން ސޮއިކޮށްފައިވާ ކަމަށެވެ.\n"ޕެޓިޝަންގެ މަގުސަދަކީ ކަޝްމީރުގެ ރައްޔިތުންނާ އެކު އަހަރުމެން ތިބިކަން އަންގައިދިނުން،" ސިގަލް ވިދާޅުވި އެވެ.\nއެ ޕެޓިޝަން ހުށަހަޅާފައި ވަނީ މިދިޔަ ޖެނުއަރީ މަހު އެވެ. ޕެޓިޝަން ހުށަހެޅީ އިސްރާއިލްގައި ޓްރެއިންކުރާ އިންޑިއާގެ ފުލުހުންގެ ތެރެއިން ކަޝްމީރުގައި މަސައްކަތްކުރާ ފުލުހުން ސްކްރީންކުރަން އިސްރާއިލުން ދެކޮޅު ހެދުމުންނެވެ.\nމިދިޔަ މޭ މަހު އިސްރާއިލްގެ ސަރުކާރުން ވަނީ އެ ޕެޓިޝަން ބޭރުކޮށްލުމަށް ސުޕްރީމް ކޯޓުގައި އެދިފަ އެވެ. އިސްރާއިލްގެ ސަރުކާރުން ބުނީ އެ ޕެޓިޝަންގެ ސަބަބުން އިންޑިއާ އެކު އޮންނަ ގުޅުމަށް ބުރޫ އަރާނެ ކަމަށެވެ.\nއިންޑިއާ އިން އިސްތިއުމާރުކޮށްފައިވާ ޖައްމޫ އެންޑް ކަޝްމީރު ސަރަހައްދަކީ ލާ އިންސާނީ އަމަލުތައް ހިންގުމުގައި އަރާހުރި ސަރަހައްދެކެވެ. އެ ސަރަހައްދުގައި މުސްލިމުން މެރުމާއި ލާ އިންސާނީ އެތައް އަމަލެއް ހިންގަ އެވެ.\nމިދިޔަ ޖުލައި މަހު ކަޝްމީރުގެ ތިން ރައްޔިތަކު މަރާލި ކަމަށް އިންޑިއާގެ ސިފައިން ދާދި ފަހުން ވަނީ އެއްބަސްވެސްވެފަ އެވެ.-- އަލްޖަޒީރާ--\nއިންޑިއާގެ މީހުންނަށް ކަޝްމީރުން ބިން ގަނެވޭ ގޮތް ހަދައިފި\nޕޮމްޕެއޯ ގެ ބަހުގެ ހަމަލާތަކެއް ޗައިނާއަށް\nފޭސްބުކްގެ އިންޑިއާ ޕޮލިސީ ޗީފް އިސްތިއުފާ ދެއްވައިފި


"Nivairoalhi" haasavaa3sababu | Mihaaru\n"ނިވައިރޯޅި" ގެ ޓީޒާގައި ނިއުމާ ފެންނަ ގޮތް. ފިލްމްގެ ޝޫޓިން މި މަހުގެ 26 ގައި ފަށާނެ.\n13 އެޕްރީލް 2018 - 07:442comments\n"ނިވައިރޯޅި" އަކީ ނިއުމާ ހަމައެކަނި ބަތަލާގެ ރޯލް ކުޅޭ ފިލްމެއް ވެސް ނޫނެވެ. މިއީ އޭނާ ޕްރޮޑިއު ވެސް ކުރާ ފިލްމެކެވެ. ބެލެވޭ ގޮތުން "ނިވައިރޯޅި" ސިނަމާ އަށް އަންނާނީ ނިއުމާގެ އުފަން ދުވަހުގެ ގޮތުގައި ފާހަގަ ކުރާ އޮކްޓޯބަރު 20 ގަ އެވެ.\nމި ފިލްމް ހާއްސަވާ މުހިއްމު ތިން ސަބަބަކަށް ބަލައިލަމާ ހިނގާށެވެ.\nމި ނަމާ އެކު ޔަގީންވާނެ ކަމަކީ އެކްޓިން މޮޅު ވާނެ ކަމެވެ. އެކަމަކާ އެއްވެސް ޝައްކެއް ނެތެވެ. "ނިވައިރޯޅި" އަކީ މިހާތަނަށް ރާއްޖޭގައި އެންމެ ގިނަ ފީޗާ ފިލްމް ކުޅުނު ނިއުމާގެ ވަދާއީ ފިލްމަށްވާތީ، މުޅި ޓީމް އޮތީ ފިލްމް ފުރިހަމަ އަދި މޮޅު ފިލްމަކަށް ހަދަން ފޫގަޅައިފަ އެވެ. ނިއުމާ ވެސް ބުނަނީ "ފާފެކްޓް" ފިލްމެއް ގެނެސް ދެވޭނެ ކަމުގެ ޔަގީންކަން ބޮޑު ކަމަށެވެ.\n"ނިވައިރޯޅި" އަކީ ކޮން ކަހަލަ ވާހަކައެއް ކިޔައިދޭނެ ފިލްމެއްކަން އަދި މުޅިން ޔަގީން ނުވިޔަސް، މި ފިލްމަކީ ހަމަ ޔަގީނުން ވެސް ނިއުމާ ކުޅޭ ކެރެކްޓާގެ ވަށައިގެން އެނބުރޭ ޒާތުގެ، ފިލްމަކަށް ވާނެ އެވެ. އޭނާ ބުނި ގޮތުގައި މި ފިލްމަކީ "ކޮކްޓެއިލް" އެކެވެ. މާނައަކީ ފިލްމަކުން ފެންނާނެ ހުރިހާ ރަހައެއް ފިލްމުން ފެންނާނެ ކަމެވެ.\n"ފަތިސްހަނދުވަރު" އާއި "ކަލާޔާ ނުލާ" އަދި "ޔޫސުފް" ފަދަ ފިލްމްތައް ކުޅެގެން ނިއުމާ ބެލުންތެރިންގެ ހިތްތަކުން ހޯދި ޖާގަ، "ނިވައިރޯޅި" އާ އެކު އޭނާ ސްކްރީނުން ގެއްލުނަސް އެ ގޮތުގައި އޮންނާނެ ކަމަށް ބެލެވެ އެވެ.\n"ނިވައިރޯޅި" ގަދަފަވާނެކަން އެނގެނީ މީގެ ޑައިރެކްޓަރުގެ ނަމުންނެވެ. އެއީ މިހާތަނަށް ހެދި ފިލްމްތަކުން އެތައް އެވޯޑެއް ހޯދާފައިވާ މޫމިން ފުއާދެވެ. އޭނާއަކީ 2016 ގައި ބޭއްވި ހަ ވަނަ ގައުމީ ފިލްމް އެވޯޑްސްގައި ފިލްމް "ލޫދިފާ" އިން އެންމެ މޮޅު ޑައިރެކްޓަރާއި، އެންމެ މޮޅު ސްކްރީންޕްލޭ ވެސް ގެންދިޔަ މީހާ އެވެ.\nމޫމިން ފުއާދު: ރާއްޖޭގެ އެންމެ މޮޅު އެއް ޑައިރެކްޓަރު.\nއެހެންވެ އަނެއްކާ ވެސް މޫމިން ލިޔެ، ޑައިރެކްޓް ކުރާ ފިލްމެއް ގެނެސްދޭތީ ފިލްމް ވަރަށް ހާއްސަ އެވެ. އަދި "ނިވައިރޯޅި" އަކީ 2011 ގައި ރިލީޒް ކުރި "ލޫދިފާ" އަށް ފަހު، އޭނާ ގެނެސްދޭ ފުރަތަމަ ފިލްމަށްވާތީ، މިއީ މޫމިންގެ މަސައްކަތަށް އައިސްފައި ހުރި ކުރިއެރުން ވެސް ވަޒަންކޮށްލެވޭ ފިލްމެކެވެ. ޔަގީންވާ ކަމަކީ އޭނާގެ ސިނަމާ އަށް ލޯބި ކުރާ މީހުންގެ އުންމީދުތައް މި ފަހަރު މާ ބޮޑަށް ވެސް މަތިވާނެ ކަމެވެ.\nއަނެއްކޮޅުން، ނިއުމާ ކަހަލަ މޮޅު އަދި ތަޖުރިބާކާރު ބަތަލާއަކާ އެކު، މޫމިން މި ކުރާ މަސައްކަތް މާ ބޮޑަށް ވެސް ފުރިހަމަ ވާނެ ޔަގީނެވެ. ނިއުމާ އެކު، މޫމިން ވަނީ ކުރިން ވެސް ފިލްމެއްގެ މަސައްކަތްކޮށްފަ އެވެ. އެއީ ރިލީޒް ނުވެ ތާށިވެފައި އޮތް އެންތޮލޮޖީ ފިލްމް "ހަތަރު ހަޅަ" އެވެ. އެ ފިލްމްގައި ނިއުމާ އާއި މޫމިންގެ ސެގްމަންޓަކީ "ބައިވެރިޔާ" އެވެ.\nވަދާއީ ފިލްމް ނިއުމާ މި ގެނެސް ދެނީ ވަރުގަދަ ކާސްޓަކާ ވެސް އެކުގަ އެވެ. އޭގެ ތެރޭގައި މަޝްހޫރު އަދި ތަޖުރިބާކާރު މޫނުތައް ގިނަ އެވެ. "ނިވައިރޯޅި" އަށް އިންތިޒާރު ކުރެވޭ ތިން ވަނަ ސަބަބަކީ މިއީ އެވެ.\nމީގެ ކާސްޓުންގެ ތެރޭގައި ނިއުމާ އެކު ޔޫސުފް (ޔޫއްޕެ) ޝަފީއު، އައިމިނަތު ރިޝްފާ، އަހުމަދު ސައީދު، ޒީނަރު އައްބާސް އަދި އަހުމަދު (އަޒޭ) އަޒްމީލް ފަދަ ތަރިން ހިމެނެ އެވެ. މީގެ އިތުރުން ދިވެހި ސިނަމާގެ އެންމެ މަގުބޫލް މަންމައިންގެ ތެރޭގައި ހިމެނޭ އައިމިނަތު (އައިންތު) ރަޝީދާ، މަރިޔަމް ޝަކީލާ އަދި މަރިޔަމް ހަލީމް ފަދަ ބަތަލާއިން ހިމެނެ އެވެ.\n"ނިވައިރޯޅި" ގެ ކާސްޓް އިއުލާން ކުރި އިވެންޓްގެ ތެރެއިން. ފޮޓޯ: ނިވައިރޯޅި ޕޭޖް\nހަމައެއާ އެކު، އަހުމަދު އާސިމް، ނާޝިދާ (ނާއްކޮ) މުހައްމަދު، އަޖްނާޒް (އަޖޫ) އަލީ އަދި އިސްމާއީލް ޒާހިރާއި އަހުމަދު ޒިޔާ ފަދަ އެކްޓަރުން ވެސް "ނިވައިރޯޅި" ގެ ކާސްޓުންގެ ތެރޭގައި ހިމެނެ އެވެ.\nއެކަމަކު ވަކިން ބޮޑަށް ބެލުންތެރިން ނިއުމާ އާއި ޔޫއްޕެގެ ޖޯޑަށް އިންތިޒާރު ކުރާނެ އެވެ. މިއީ ދިވެހި ސިނަމާގެ އެންމެ ލޯބި ޖޯޑުތަކުގެ ތެރެއިން އެންމެ ކާމިޔާބު އެއް ޖޯޑު ވެސް މެ އެވެ.\nއެހެންވެ "ނިވައިރޯޅި" އިން ނިއުމާ އާއި ޔޫއްފެ ކެމިސްޓްރީ ފެނިގެން ދާނީ ކިހިނެއްތޯ ބަލައިލަން އިންތިޒާރު ކުރަމާ ހިނގާށެވެ.


Dhaulathah Gehlunvaa Gothah2Million Rufiyya Housing Ministry In Badhluge Gothugai Dhookuri: Audit - Vaguthu\nދައުލަތަށް ގެއްލުންވާ ގޮތަށް ދެ މިލިއަން ރުފިޔާ ހައުސިން އިން ބަދަލުގެ ގޮތުގައި ދޫކުރި: އޮޑިޓް\nޖިއާންގެ މައިންބަފައިންނާ އެކު ބޭއްވި ބައްދަލުވުމުގެ ތެރެއިން މިނިސްޓަރު މުހައްމަދު އަސްލަމް ވާހަކަ ދައްކަވަނީ؛- ވަގުތު އިމޭޖަސް- މުހައްމަދު އަފްޒަލް\nހދ. ހަނިމާދޫގައި އިމާރާތްކޮށްފައިވާ 70 ހައުސިންގް ޔުނިޓް މަރާމާތުކުރުމަށް ދައުލަތަށް ގެއްލުންވާ ގޮތަށް ހައުސިންގް މިނިސްޓްރީއިން ދެ މިލިއަން ރުފިޔާ ބަދަލުގައި ދޫކޮށްފައި ވާކަން އޮޑިޓް ރިޕޯޓުން ހާމަވެއްޖެއެވެ.\nއޮޑިޓަ ޖެނެރަލް ހަސަން ޒިޔަތު ސޮއިކުރައްވައި މިދިޔަ ބުދަ ދުވަހު އާންމުކޮށްފައިވާ ހައުސިން މިނިސްޓްރީގެ އޮޑިޓް ރިޕޯޓްގައި މައިގަނޑު ތިނަ މައްސަލައެއް ފާހަގަކޮށްފައި ވެއެވެ.\nފުރަތަމަ ކަމަކަށް ވަނީ ހަނިިމާދޫގައި އިމާރާތްް ކޮށްފައިވާ ހައުސިން ޔުނިޓްތައް ހަވާލުކުރަން ޖެހޭ ފަރާތްތަކާއި ހަވާލުނުކޮށް ގިނަ ދުވަސްތަކެއް ފާއިތުވުމުގެ ސަބަބުން، އެ ފަރާތްތަކާ ހައުސިންގ ޔުނިޓްތައް ހަވާލުކުރިއިރު ލިބިފައިވާ ގެއްލުންތައް މަރާމާތު ކުރުމަށް އެ ތަންތަން ލިބުނު ފަރާތްތަކަށް ފައިސާ ދިނުމަށް ކަނޑައަޅައި، ކޮންމެ ހައުސިންގ ޔުނިޓަކަށް 32,100 ރުފިޔާގެ ރޭޓުން ފައިސާ ދޫކޮށްފައިވުމެވެ.\nއޮޑިޓް ރިޕޯޓްގައިވާ ގޮތުން އެ ފައިސާ ދޫކޮށްފައި ވަނީ ލިބިފައިވާ ގެއްލުމަކަށް ރިއާޔަތް ކުރުމެއް ނެތިއެވެ. އެ ގޮތުން 70 ހައުސިންގް ޔުނިޓަށް ލިބިފައިވާ ގެއްލުންތައް ވަޒަން ކުރުމަކާއި ނުލާ ޖުމްލަ 2،247،000 ރުފިޔާ ހައުސިން މިނިސްޓްރީއިން ދޫކޮށްފައިވެއެވެ.\nދައުލަތުގެ މާލިއްޔަތުގެ ގަވާއިދުގައި ބަޔާން ކޮށްފައިވާ ގޮތުގައި ހާއްސަ އެހީގެ ފައިސާ ހޯދުމަށް ހުށަހަޅާއިރު، އެ ފައިސާ ހޯދުމަށް ބޭނުންވާ ކަމަކާ ގުޅޭ ފުރިހަމަ މަޢުލޫމާތު ހިމަނަން ޖެހެއެވެ. އަދި މި ފަދަ ޚަރަދުތައް ކުރުމުގެ ކުރިން އެކަން ރަނގަޅަށް ދިރާސާ ކުރަން ޖެހޭ ކަމަށް ވެސް އެ ގަވާއިދުގައި ބަޔާން ކޮށްފައިވެއެވެ.\nދައުލަތަށް ލިބޭނެ ގެއްލުމެއް ނުވަތަ ފައިދާއެއް ވަޒަން ކުރުމަކާއި ނުލާ، ހަނިމާދޫގައި އިމާރާތްކޮށްފައިވާ 70 ހައުސިންގް ޔުނިޓް މަރާމާތުކުރުމަށް ދެ މިލިއަނަށް ވުރެ ގިނަ ރުފިޔާ ހައުސިން މިނިސްޓްރީއިން ދޫކޮށްފައިވާ ވާތީ އޮޑިޓް ރިޕޯޓުގައި ވަނީ އެކަން ފާހަގަކޮށް މިނިސްޓްރީއިން ކުރާ ޚަރަދު ފުރިހަމައަށް ވަޒަން ކުރުމަށް އަންގާފައެވެ. އަދި ކުރާ ހަރަދުގެ ލިޔެކިޔުންތައްވެސް ފުރުހަމައަށް ބެލެހެއްޓުމަށް އޮޑިޓް އޮފީހުން މިނިސްޓްރީއަށް އަންގާފައިވެއެވެ.\nމި ފަދައިން ހައުސިންގް މިނިސްޓްރީއަށް އަންގާފައިވާއިރު ދެވަނަ ކަމަކަށް 2019 ވަނަ އަހަރުގެ ބަޖެޓުން ކުރި ހަރަދުގެ ތަފްސީލެއްވެސް އެ މިނިސްޓްރީއިން އާންމުކޮށްފައި ނުވާކަންވެސް އޮޑިޓުގައި ވަނީ ވިދާޅުވެފައެވެ. އަދި ތިންވަނަ ކަމަކަށް ދައުލަތުގެ މާލިއްޔަތު ގަވާއިދާއި އެއްގޮތަށް ހަރުމުދަލުގެ ކަންކަން ބަލަހައްޓާފައި ނުވާކަމަށްވެސް ފާހަގަކޮށްފައިވެއެވެ.\nޖެނުއަރީ 8, 2021 17:18\nނިކަން ތާޒާކަންމަތީ ތިމައްސަލަތައްނިއަމާލަބަލަ ފަހުންނަގާރާޅު ބޮޑުވާނެ ދުނިޔޭގެއާދަ އަދި އައްނި އަދަގޮޑިޖަހާދުވަސްބަލަންތިބޭތި\nޖެނުއަރީ 8, 2021 17:37\nތަންތަން ހަވާލު ނުކޮށް ބެހެއްޓުމުގެ ސަބަބުން ލިބުނު ގެއްލުންއެކަމަކާ ހަވާލުވެހުރި މިނިސްޓަރަކު ޒިންމާވާންޖެހޭ. ގާނޫނުގަ ބުނަނީ ކޮންމެ މިނިސްޓަރަކު ވެސް އެމިނިސްތަރަކާއި ހަވާލުވެފަ ހުރިކަންކަން ރަގަޅަށް ބަލަހައްޓަންވާނެ.އެފަދައިން ކޮންމެ މުވައްޒަފަކުވެސް އެމިހަކާއި ހަވަލުވެފައިވަކަންކަން ރަނގަލަށް ބަލަހައްޓަންވާނެ މިނިސްޓަރު ވެސް އެހެން މިވައްޒަފަކު ވެސް އެމީހެއްގެ އިހުމާލުންގެއްލުމެއްވެއްޖެނަމަ އެކަމުގެ ޒިންމާ އުފުލަންވާނެ. ފްލެޓް ހަވާލު ނުކޮށް2އަހަރު ވެގެން ދިއުމަކީ އިހުމާލުވުމެއް. ޒިންމާކުރުވަންޖެހޭނެ ސަރިއަތަށް ފޮނުވަންޖެހޭނެ.\nއަވަހަށް މީނާގެ ޕާސްޕޯޓު ހިފަހައްޓާ އަދި މީނާގެ މުދާ ދައުލަތަށް ނަގާ\nޖެނުއަރީ 8, 2021 17:53\nތިގެއްލުމުގެ ބަދަލުވެސް ރ ޔާމީނުގެ އުނުފޭރާން ވިއްކައިގެން ވިއަސް ހޯދަން ދައުވާކުރަންޖެހޭނެ\nޖެނުއަރީ 8, 2021 18:38\nތީ ސަރުކާރުގެ އިއްޒަތްތެރިން މުއްސަނދިވާ ފޯމިއުލާ. ރައްވެހިފަތިސް.\nޖެނުއަރީ 8, 2021 20:35\nމިހާރު ތިޔަވައްތަރުގެ އަނެއް ކޮރޮޕްޝަން ހަމަ ތިޔައަތޮޅު ނޮޅިވަރަންފަރުގައި އެބަހިންގަވާ އަވަހައް އޭސީސީން ފަރުވާތެރި ކަމާއެކު ބައްވައި ދެއްވާ މިވަގުތު ދަނީ އެފަދަ ކަންކަމުގައި އެބަޔަކު ޑިމާންޑު ކުރިވަރަކައް ފައިސާ ދޫކުރަމުން. މިހާރު ސަރުކާރުގެ ހުރިހާ އިދާރާއެއްގެ ތެރޭގައި ކޮރޮޕްޝަން ކައުންސިލް އިދާރާތަކައްދާނދެން.\nބަލާބަލަ ކޮން އަހަރެ އްގެ ރިޕޯޓެ އްތޯ މިލިޔުނު މީހަކު މިޢޮތީ ކޮންމެވެސް މީހަކު ސަލާމަތްކޮށްފަ މި ކިޔާ މީހުންވެސް ހޭ ބަހަ އްޓަ އި ގެން ކޮމެންޓް ލިޔަންވާނީ ތަހްޤީޤު ޓީމަކުން ލިޔަމުން ދާ އިރު ކިޔާމީހުން ޖެހޭނެ ތަހްޤީޤު ތިޕޯރޓް ރަނ ގަޅުތޯ ބަލަން........\nޖެނުއަރީ 8, 2021 23:38\nތި މިނިސްޓްރީ ގެ އްލުމުގެ ބަދަލު ދޭނެގޮތެ އް ހަމަޖައ އްސަންވެސް5އަހަރު ނަގާ ހިންގުމުގެ ހަރުދަނާކަމެ އްނެތް. މުޅި ދަވްލަތުގެ ހިންގުމުގެ ނިޒާމު ވަރަށް ދޯދިޔާ ކަމެ އް ސާފުކޮށްލަން ތަނަކަށް ފޯނުކުރި އަސް އޮޓޯސިސްޓަމުން ބަދިވަރެ އްކިޔާނެ ޖަވާބު ދާރީ ވާނެމީހަކު ފޯނެ އްނުނަގާނެ .\nޖެނުއަރީ 9, 2021 07:18\nކިހިނެތް ތިހުރިހާ ކަމެއްކުރާނި އެކަމައް ވަގުރެއް ނުވޭ އެމީހަލު ޖެހުނު ތާކުން ދަމާ ވީދާގެން ކައި ނަގަނީ\nމިހާރު މިއޮތީ ސަދޫމް ސަރުކާރު......\nޖެނުއަރީ 9, 2021 13:08\nވަރިހަމަ 500 މިލިއަން ދައުލަތަށް ގެއްލުންވާގޮތަށް ޚަރަދުކުރިޔަސް މިސަރުކާރަކުން އަސްލަމަކަށް ފިޔަވަޅެއްނާޅާނެ.އަސްލަމްގެ ބާރުގަ ފަރެސްމާތޮޑާގަ އަޅަން އެއުޅޭ އެއަރޕޯޓަކީ ދައުލަތަށް %100 ގެއްލުން ހުރިކަމެއް.އެކަމަކު އެކަން އެކުރަނީތާ..މިސަރުކާރުވެސް މިފުޑެނީ މިކަހަލަ ދެތިން މީހެއްގެ ސަބަބުން.އެމްޑީޕީ ވެރިކަމަށް އައިއްސިއްޔާ މީނަޔަށް މިމަގާމް ދޭންޖެހޭ.ހީވަނީ ތަރިކަމުދަލެއްހެން.\nއަސްލަމް ސަރ ތޯ....؟ އެއީ ހުދުފޮތި 2019 ވިއަސް ތިވާނީ ޔާމީން ކޭ ކަމަށް


SunOnline: Story: #Edhiedhihoadheemey - ep24\n1 އަހަރު4މަސް ކުރިން - 12 ޑިސެމްބަރ 2016 4\nބަތޫލްގެ އިންތިޒާރުގައި ސައިކަލު މަތީ އިން އަޒްޔާން ދިޔައީ އޭނަ ބަތޫލްއާ ދައްކަން އުޅޭ ވާހަކަ ހާމަކުރާނެ ގޮތަކާމެދު ވިސްނަމުންނެވެ. އޭރު އޭނަގެ ހިތުގައި ނުތަނަވަސްކަމުގެ ވިންދު ވެސް ޖަހަމުން ދިޔަ އެވެ. މިއީ އެވާހަކަ ހާމަކުރަން ރަގަޅު ވަގުތެއް ބާއޭ ވެސް އޭނައަށް ޒަމީރާ ސުވާލުކޮށްލެވުނު އަދަދެއް ނޭގެއެވެ. ތަފާތު މިސްރާބުތަކަށް ވިސްނުމުގެ ހުންގާނި އަނބުރާލުމަށްފަހު އަޒްޔާން ފުންނޭވާއެއް ދޫކޮށްލިއެވެ. އަދި އޭނަގެ ސިކުނޑީގައި ކުރަހާލެވުނު ޗާޓާ އެއްގޮތަށް ކުރިއަށް ދިއުމަށް ނިންމާލިއެވެ. އެހެން އިދެފައި އަތުކުރީ އޮތް ގަޑިއަށް އަޒްޔާން އަވަސް ނަޒަރެއް ދިނެވެ. އަދި ކުރިމަތިން ފެންނަން އޮތް ހަނި މަގަށް ނަޒަރު ހިންގާލިތަނާ އޭނަގެ ތުންފަތަށް ހިނިތުންވުމެއް ވެރިވެގެން ދިޔައީ ލުއި ފިޔަވަޅުތަކެއްގައި އެދިމާއަށް ހިނގަމުން އަންނަ ބަތޫލް ފެނިފައެވެ. އެދެމެދުގައި ބަދަލުކުރެވުނު ނަޒަރުތަކާއެކު ބަތޫލް އިސްޖަހާލިތަން ފެނިފައި އަޒްޔާންގެ ހިނިތުންވުން އިތުރަށް ފުން ވިއެވެ. އަދިވެސް އޭނަގެ ހިތް އަތުލި ފަރި ހަރަކާތްތަކަށް ބަދަލެއް ނާދެއޭ އެހިތަށް އެރިއެވެ. އަޒްޔާން ސައިކަލުގައި ހަމަޖެހިލަމުން ކުރިއަށްވުރެ ބޮޑަށް އޭނަގެ ތޫނު ނަޒަރު ބަތޫލްއަށް ހުއްޓާލީ ބަތޫލް ރަކިކޮށްލަން އުޅޭ ފަދައަކުންނެވެ. އެވަގުތު ބަތޫލްއާ ސަމާސާއެއްކޮށްލަން އެދެވުނު ވަރުން އޭނަ ސައިކަލުން ތެދުވުނެވެ.\n''ވާއު...... ޔޫ ލުކް ސްޓަނިންގް އެންޑް...'' ބަތޫލް ގާތަށް ފިޔަވަޅުތަކެއް އަޅާލަމުން އަޒްޔާން ވާހަކަދެއްކިއެވެ. އަދި އޭނަގެ ޖުމްލައިގެ ފަހުބައި އިއްވާލީ އެދެމެދުގައި އޮތް ދާއިރާ އިހުނަށްވުރެ ހަނިކޮށްލުމަށްފަހު ބަތޫލްގެ ކަންފަތާއި އޭނަގެ ތުންފަތް އަމާޒުކޮށްލަމުންނެވެ. ''ސެކްސީ، މްމްމް، އަދި ތި ތުންފަތް ވެސް ހާދަ ގަދަޔަށް ރަތްކޮށްލާފައޭ ތިހުރީ، މިހާރު އަހަރެން ހިތަށް އަރަމުންދާ އެއްޗެހި ބަތޫއަށް އިނގޭތަ؟، އެނގޭނަމަ އަހަންނާ ދެކޮޅެއް ނުހަދާނަންދޯ؟...''\nއަޒްޔާންގެ ސަމާސާއާއެކު ބަތޫލްއަށް އޭނަގެ ދެލޯބޮޑުކޮށްލެވުނެވެ. އަދި ބާރުވެފައިވި ހިތަކާއެކު ވަށައިގެންވި މާހައުލަށް އަވަސް ނަޒަރެއް ހިންގާލެވުނީ އަޒްޔާން ބުނި ބަސްތައް ތިންވަނަ މީހެއްގެ ކަންފަތާ ހަމައަށް ފޯރިތޯ ޔަޤީންކުރަން ނުތަނަވަސްވެފައި ހުރެއެވެ. ނަސީބު ތަންދިމާކުރި ގޮތުން އޭރު އެހިސާބުގައި ތިބީ ހަމައެކަނި އެ ދެޒުވާނުންނެވެ. ހަމަޖެހުމުގެ ނޭވާއެއް ދޫކޮށްލެވުނު ބަތޫލްގެ ތުންފަތުގައި ލަދުރަކި ހިނިތުންވުމެއް ދުވެލީ އަޒްޔާންގެ ލާނެއްކަން ހިތަށް އަރާފަ އެވެ.\n''މިހާރު އަދި ވަކިން ރީތި، އައި ލަވް ވެން ޔޫ ބްލަޝް...'' ބަތޫލްގެ ކޮލުގައި ހިފާލަމުން އަޒްޔާން އެއްމިޔަކަނިން ހިނިތުންވެލިއެވެ. ''އަބަދު ވެސް ތިހެން ހުރެދެއްޗޭ...''\nޓީވީން ދައްކަމުން ދިޔަ އަށެއްގެ ޚަބަރު ބަލަން އިން ޖައުފަރުގެ ނަޒަރު ޓީވީއަށް ހުއްޓިފައި ވިޔަސް އެއަށް އޭނަގެ ސަމާލުކަން ދެވިފައިނުވާކަން އެމޫނަށް އަރާފައިބަމުން ދިޔަ ކުލަވަރުތަކުން ހާމަކޮށްދެއެވެ. ރޭގަނޑުގެ ކެއުން ތައްޔާރުކުރެވިއްޖެކަން އަންގަން އައި ހިންދުއަށް އެކަން ފާހަގަ ކުރެވުމާއެކު އިރުކޮޅެއް ވަންދެން ޖައުފަރަށް ބަލަން ހުރެވުނީ ޚިޔާލަކަށް ގެއްލިފައެވެ. ކުރެވުނު ކަންތަކާ މެދު ޖައުފަރު ހިތާމަކުރަނީ ހެއްޔެވެ؟ ބަތޫލް ނެތްކަމުގެ ފަޅުކަން އިހުސާސްކުރެވެނީ ހެއްޔެވެ؟ ޖައުފަރުގެ މިޒާޖަށް އައިސްފައިވާ ކުއްލި ބަދަލުތަކުގެ ފަހަތުގައި ވަނީ އެސަބަބުތައް ހެއްޔެވެ؟ އެހެން ކަންތައް ވާނަމަ އަދިވެސް އެނިންމުން ބަދަލުނުކޮށް އެހުރީ ކީއްވެ ހެއްޔެވެ؟ ބަތޫލް ވީ ތަނެއް އޮޅުން ފިލުވައި އަނބުރާ ގެއަށް ނުގެނެސްގެން އެއުޅެނީ ކީއްވެ ހެއްޔެވެ؟ ވިސްނުނު ވަރަކަށް ހިންދުގެ ސިކުނޑީގައި ސުވާލުތަކުގެ ތޫފާނެއް އުފެދެން ފެށިއެވެ. އެސުވާލުތަކުގެ ޖަވާބު ހޯދަން ގަސްދުކުރަމުން އޭނަ ޖައުފަރަށް ގޮވާލިއެވެ. ދެތިން ފަހަރު ގޮވާލެވުނު އިރު ވެސް ޖައުފަރަށް ހިލަމެއްވިހެނެއް ހިޔެއްނުވެއެވެ.\n''ޖައުފަރު!...'' ޖައުފަރުގެ ކޮނޑުގައި އަތްޖައްސާލަމުން ހިންދު މިފަހަރު ގޮވާލީ ތަންކޮޅެއް ބާރަށެވެ. އެއާއެކު ކުޑަވަރެއްގެ ސިހުމަކާއެކު ޖައުފަރުގެ ސަމާލުކަން ހިންދުއަށް ހުއްޓިއްޖެއެވެ. އޭރު މީގެ އިރުކޮޅެއް ކުރިން އޭނަގެ މޫނުން ފެނުނު އަސަރުތައް ފިލައި ރުޅިވެރިކަން ވެސް ސަވާރު ވެއްޖެއެވެ.\n''ކިހިނެއްވީ؟...'' ރުންކުރު ރާގަކަށް ޖައުފަރު އެހި އެވެ. އަދި އޭނަގެ ނަޒަރު ޓީވީގެ ސްކްރީނުން ދައްކަމުން އައި އިޝްތިހާރަށް ހުއްޓާލިއެވެ.\n''ކާން ތައްޔާރުކުރެވުނު ވާހަކަ......'' ހިންދުއަށް އޭނަގެ ޖުމްލަ ފުރިހަމަ ނުކުރެވެނީސް ޖައުފަރު ވާހަކަދައްކަން ފެށިއެވެ.\n''އިރުކޮޅަކުން އެބަދަން...'' ޖައުފަރު އިއްވާލިއެވެ. ހިންދުއަށް ބަލަން ހުރެވުނީ ޖައުފަރުގެ މިޒާޖަށް އެއަންނަ ކުއްލި ބަދަލުތަކާ ހުރެ ހައިރާންވެފައެވެ. އެތައް އަހަރެއް ފާއިތުވެގެން ދިޔަ އިރު ވެސް ހަޔާތުގެ ބައިވެރިޔާ އޭނައަށް ދަސްކުރެވިފައި ނުވާހެން ހިވާތީއެވެ. އޭނަގެ އިހުސާސަކަށް ދުވަހަކު ވެސް ޤަދަރެއް ނުކުރެއެވެ. ވާހަކަދައްކާ އިރު ވެސް އެހުންނަ ރުންކުރުކަމަށް ބަދަލައެއް އައި ހަނދާނެއް އޭނަ ނުވެއެވެ. ދެންމެ ބަތޫލްއާ މެދު ކަންބޮޑުވެފައިވިކަމުގެ އަސަރު އެމޫނުން ފެނުނެވެ. އެހެނަސް މިހާރު ފެންނަނީ ދިމާ އޭގެ އިދިކޮޅެވެ.\n''ތިބުނަން އުޅޭ އެއްޗެއް ބުނަން ވީނު!!...'' ކެއުމަށް އިންސާފުކުރަމުން ދިޔަ ވަގުތު ހަމަހިމޭންކަން ވެރިވެފައި އޮތް ކާކޮޓަރިތެރޭ ޖައުފަރުގެ އަޑު ގުގުމާލައިގެން ދިޔަ އެވެ. ޖައުފަރުގެ ވާތްފަރާތަށް ވާހެން ކޮޅަށް ހުރި ހިންދު އެންމެ ކައިރީގައި ހުރި ގޮނޑި ދަމާލަމުން އިށީނެވެ. އަދި އަވަސްނޭވާތަކެއް ދޫކޮށްލުމަށްފަހު އޭނަ ބުނަން އުޅޭ ވާހަކައާއިގެން ކުރިއަށް ދިޔަ އެވެ. އޭރު އޭގެ މިސްރާބު ދާނެ ދިމާ ވެސް އޭނައަށް އޮތީ ލަފާކޮށްލެވިފައެވެ.\n''ބަތޫލް ގެންނަންވީނު...'' ހިންދު ބުނެލިއެވެ. އެއާއެކު ޖައުފަރު އޭނަގެ އަތުގައި އޮތް އުލާއި ސަމުސާ ތަށީގެ ތެރެއަށް ދޫކޮށްލަމުން ހިންދުއަށް ބަލާލިއިރު އޭނަގެ ބުމަ ވަނީ ގޮށްޖެހިފައެވެ. އެމޫނުގައި ރުޅިވެރިކަމުގެ ލިސާންތައް ވެސް އެކުލެވިފައި ވިއެވެ.\n''ވަގުތު ފާއިތުވުމުގެ ކުރިން ޖައުފަރުގެ ތިނިންމުން ބަދަލުކުރަން އަހަންނަށް ފެންނަނީ، އެހެންނޫންނަމަ ބަތޫލްއަށް ދެރައެއް ލިބޭ ދުވަހަކުން ކެތްކުރަން އުނދަގޫ ވޭނެއް ތަހައްމަލުކުރަން ޖެހިދާނެ... އަހަންނަށް އެނގޭ ޖައުފަރު އައިރުޅީގައި ހެދުނު ގޯހެއްކަން އެއީ، ޖައުފަރު ބަތޫލް ދެކެ ލޯބިވާ މިންވަރު ވެސް އަހަންނަށް ފެނިފަ ހުރީ... ދެން ކީއްވެ ގޮތުގަ ތިހިފަހައްޓަނީ؟... ކުރެވުނު ކަންތައް ބަދަލުކުރަން މަސައްކަތް ނުކުރަނީ؟، ބަތޫލް ހުންނަނީ ޖައުފަރު ކުރިކަންތަކުން ނުހަނު ދެރަވެފަ... މުޅި އުމުރަށް އެދަރިފުޅު ނުގެއްލެނީސް އަނބުރާ ގެނެސްދީ!... ބަތޫލްއަށް ދެރައެއް ލިބިއްޖެނަމަ އަހަރެން ކުށްވެރިކުރަނީ ވެސް ޖައުފަރު، އެދަރިފުޅަށް ލިބޭ ކޮންމެ ހިތާމައެއްގެ ބުރަ ވެސް އުފުލަން ޖެހޭނީ ހަމަ ޖައުފަރު، މިހެން ބުނީމަ ރުޅިއައިސް އަހަންނަށް އަނިޔާ ކުރިޔަސް ހޮޔެ، އެކަމަށް ވެސް ވަރަށް ގިނަ ޒަމާންތަކަށް ކެތްކޮށްފިން، އެވެސް ހަމަ ބަތޫލްއަށްޓަކައި، އެކަމަކު މިހާރު ޖައުފަރު ތިކަންތައްކުރާ ގޮތާމެދު އަހަރެން ރުހިގެން ނުހުންނާނަން...'' ޖެހިލުންވިޔަސް ބުނަން ހިތުގައިވި ހުރިހާ ވާހަކަތައް ހިންދު ބޭރުކޮށްލިއެވެ. އެއަށްފަހު އިތުރަށް އެތާނގައި މަޑުކުރާ ފަދަ ޚިޔާލެއް ނެތުމާއެކު ހިންދު ތެދުވެގެން ދިޔަ އެވެ.\nހިންދު ނިކުމެގެން ދިޔަ ދިމާއަށް ބަލަން އިން ޖައުފަރަށް އޭނަގެ އަންހެނުން ދެއްކި ވާހަކައާ މެދު ވިސްނުން ހިންގާލެވުނެވެ. އެއާ ވިދިގެން ރުޅިއައުމުގެ ބަދަލުގައި މިފަހަރު އޭނަގެ ހިތަށް ބިރުވެރިކަން ވަނެވެ. ބަތޫލްއަށް އަޒްޔާންގެ ފަރާތުން ލިބިދާނެ ދެރައަކާ މެދު ހިތް ނުތަނަވަސްވުމާއެކުގަ އެވެ. ހިންދު ވެސް އެބުނީ އޭނައަށް ދޮގުނުކުރެވޭނެ ވާހަކަތަކެވެ. އޭނަގެ ހިތުގައި އެވާ ބިރުވެރިކަން ހަޤީޤަތަކަށް ވެއްޖެނަމަ އަމިއްލަ ނަފުސަށް ދުވަހަކު މަޢާފު ދެވޭނެ ހެނެއް ހިޔެއް ނުވެއެވެ. އޭނަ ދެން ހަދާނީ ކިހިނެއް ހެއްޔެވެ؟ ގޮތުގައި ހިފަހައްޓަން ވީ ބާވައެވެ! ނޫނީ ބަތޫލް ހޯދަންދާންވީ ހެއްޔެވެ؟\n''އޭނަ އަމިއްލައަށް އެފިރިހެންމީހާ ޚިޔާރުކުރީ، ވިސްނައިދިނީމަ ވެސް ޤަބޫލުކުރާކަށް އޭނަ ބޭނުމެއް ނުވި، ދެން ކީއްކުރަން އަހަރެން އޭނަ ހޯދަންދާންވީ؟... އޭނަ ހޯދަން ދިޔަޔަކަސް ނާންނާނެ، އެފިރިހެނާގެ މަޅީގައި ޖެހި ހަލާކުވެފަ އެހުރީ... އެކަމަކު ފަހުން ވިސްނިގެން ހަމަ އަންނަންޖެހޭނީ މަގޭ ގާތަށް!...'' ޖަޒުބާތުގެ އޮއެވަރުގައި ޖައުފަރުގެ ހިތް ބެހެމުން ދަނިކޮށް އޭނަގެ ސިކުނޑި އޭނައަށް ކަމެއް ހަނދާންކޮށްލަދިނެވެ. އެހިނދު ހިތާމައިގެ އިހުސާސުގެ މައްޗަށް ގަދަވެގަތީ މުޅިން އެހެން ބާރެކެވެެ. ރުޅިވެރިކަމާއެކު ޖައުފަރު މޫނަށް ވައްތަރެއް ޖައްސާލަމުން ހިންދު ބުނި ކަންތައް މަތިން ހަނދާން ނައްތާލިއެވެ.\n''ބަތޫ ގެންނާނީ ކޯޗެއްތަ؟...''\nރެސްޓޯރެންޓްގެ މޭޒެއްގެ ދޮށުގައި އިށީނުމާއެކު ވެއިޓަރަކު އައިސް ދިއްކޮށްލި މެނޫގައި ހިފަމުން އަޒްޔާން ސުވާލުކޮށްލިއެވެ. ބަތޫލް ވެސް ވެއިޓަރު ދިއްކޮށްލި މެނޫގައި ހިފަމުން ނިކަން އަވަހަށް އެއަށް ނަޒަރެއް ދިނެވެ. އޭރު މޭޒުމަތީ ދިއްލާފައިވާ އުށްބައްތީގެ ފަނޑު އަލިކަމުގެ ތެރޭން ބަތޫލްއަށް ބަލަހައްޓައިގެން އަޒްޔާން އިނެވެ. އަދި ގޮނޑިއަށް ދޫކޮށްލެއްވިފައިވި އޭނަގެ މެދުހަށިގަނޑު ސީދާކޮށްލަމުން މޭޒުގައި އޭނަގެ އުޅަނބޮށި ވިއްދާލުމަށްފަހު އޭނަގެ މޫނު އަތްތިލައިގެ ތެރެއަށް ގެނައެވެ. ރޯޅި ތަކުގެ ލުއި ހަރަކާތްތަކާ އެއްހަމައެއްގައި ފައިތިލަ ސާބިތުކުރަމުން އައި ހުޅުކޮޅުގެ އަލިކަމުން ބަތޫލްގެ މޫނަށް ގެނެސްެދީފައިވި ތަފާތު ވިދުން އަޒްޔާނަށް ނުހަނު ކަމުދިޔައެވެ. އިސްއުފުލާލި ބަތޫލް ފެނި އަޒްޔާން ފުޅާ ހިނިތުންވުމެއް ބަތޫލްއަށް ހަދިޔާކޮށްލި އެވެ.\n''ޒޭން އިޒް އެވްރީތިންގް އޯލްރައިޓް؟...'' އަޒްޔާންގެ ފަރާތުން މުޅިން ތަފާތުކަންތައް ފާހަގަ ކުރެވެން ފުށުމާއެކު ބަތޫލްއަށް އަހާލެވުނެވެ. މިރޭ އަޒްޔާންގެ ބެލުންތަކުގައި ފޮރުވިފައިވާ މާނައެއް އެކުލެވިގެންވާހެން އޭނައަށް ހީވިއެވެ. ތުންފަތަށް ވެރިވާ ހިނިތުންވުން ކޮންމެ ފަހަރަކު އެރީތި ލޮލާ ހަމައަށް ފޯރައެވެ. އެއިން އޭނަ ގާތު ސިއްރެއް ބުނަން މަސައްކަތްކުރާ ފަދަ އެވެ.\n''ކިހިނެއްވީ ތިހެން ތިއެހީ؟...'' ބަތޫލްގެ މޫނާ ނަޒަރު ވަކިކުރުމެއް ނެތި އަޒްޔާން އެހި އެވެ.\n''ޔުއާރ ޑިފަރެންޓް...'' އަތުގައި އޮތް މެނޫ މޭޒު މަތީ ބާއްވަމުން ބަތޫލް އަޒްޔާނަށް ފުންނަޒަރެއް ދިނެވެ. އަޒްޔާނަށް އައިސްފައިވާ ބަދަލާ މިރޭ ދައްކަން އުޅޭ ވާހަކައާ ގުޅުމެއް ވެދާނެހެން ހީވުމާއެކު އެކަމާ މެދު ބަތޫލްއަށް ފުންކޮށް ވިސްނާލެވުނެވެ.\n''ތީ ހީވާ ގޮތޭ... ބަތޫ މިރޭ ރީތިކަމުންނޭ މިބެލެނީ...'' ފިނިކަން އެކުލެވިފައިވި ބަތޫލްގެ އަތްތިލައިގައި ހިފައި ކުޑަކޮށް ބާރުކޮށްލަމުން އަޒްޔާން ބުންޏެވެ. ހަށިގަނޑުގެ ނާރުތަކަށް އައި ކަރަންޓުގެ ބާނީތަކުގެ ލޮޅުމާއެކު ބަތޫލްއަށް އެއާ ވިދިގެން އެއްޗެކޭ ބުނާނެ ހިތްވަރެއް ނުލިބުނެވެ. އޭނަގެ ހިއްސުތަކަށް އަޒްޔަން އަތްގަދަ ކުރި ކަހަލައެވެ. ބަތޫލްއަށް ސުވާލުތަކުން ފުރިގެންވި ހިތަކާއެކު އިދެވުނީއެވެ.\n''އޯޑަރު ދޭންވީނު ދޯ؟......'' އަޒްޔާން ވެއިޓަރަކަށް ގޮވާލަމުން ބަތޫލްއަށް ބުމަ އަރުވާލިއެވެ. ބަތޫލް އެސުވާލަށް ޖަވާބު ދިނީ ބޮލުގެ އިޝާރާތުންނެވެ. އަދި އެވަގުތު ގާތަށް އައިސް ހުއްޓުނު ވެއިޓަރަށް އޭނަ ބޭނުންވާ ތަކެތި ހާމަކޮށްލިއެވެ. ވެއިޓަރު އޭނަގެ އަތުގައި އޮތް ކުޑަ ނޯޓު ފޮތުގައި ކާއެއްޗެހީގެ ނަން ލިޔެލުމަށްފަހު ދާން ހިނގައިގަތީ އޯޑަރުގައި ކުށެއް ވޭތޯ ބަލަން ދެވަނަ ފަރަށް ކިޔާލާފައެވެ.\nދެން އެދެމެދަށް ވެރިވެގެން ދިޔައީ ހިމޭންކަމެވެ. ބަތޫލް އޭނަގެ ވަށައިގެންވި މާހައުލަށް ނަޒަރެއް ދިނެވެ. އަޒްޔާން ޚިޔާރުކޮށްފައި އެވަނީ ވަރަށް ވެސް ހިތްގައިމު އިޝްޤީ މާހައުލެކެވެ. އެކުގައި އުފާވެރި ވަގުތުކޮޅެއް ހޭދަކޮށްލަން އެއީ އެންމެ އެކަށީގެންވާނެ މަންޒިލެވެ. ހުއްޓުމެންނެތި އިވެމުން ދިޔަ ހިތްގައިމު ރީތި ލަވަވެސް ބަތޫލްއަށް ނުހަނު ކަމުދިޔައެވެ.\nއަޒްޔާން ވެސް އިތުރު ވާހަކައެއް ދެއްކުމެއް ނެތި ބަތޫލްއަށް ބަލަން އިނެވެ. އޭނަ އޭރު ދިޔައީ އޭނަގެ ހިތުގައިވި ވާހަކަތައް ދުލާ ހަމައަށް ގެންނާނެ ގޮތް ސިކުނޑީގައި ފަރިތަކުރަމުންނެވެ. އޭނަ ވަނީ ކުރިން ވެސް ބަތޫލްއަށް އެހުށަހެޅުން ކާމިޔާބުކަމާއެކު ހުށަހަޅާފައެވެ. އެދުވަހު ބަތޫލްގެ މޫނުން ފެނުނު އުފާވެރިކަން އަދިވެސް އޭނަގެ ހިތާއި ސިކުނޑީގައި ބިންވަޅުނެގިފައިވީ ފޮހެވިގެން ނުދާނެ ފަދައަކުންނެވެ. ނަމަވެސް މިހާރު ވަގުތު ނުތަންވަޅު ވެފައިވި ހިނދު އޭނަގެ ހިތަށް ވަނީ ނުތަނަވަސްކަމެއް ވެރިވެފައެވެ. ކަންތައް ވެފައި އޮތް ގޮތުން ވަގުތާއި ހާލަތު އެކަމަށް ފުރުސަތު ނުދީފާނެހެން ހީވާތީއެވެ. އޭނައަށް ބަތޫލްގެ ވިސްނުން ހުރި ގޮތެއް ވެސް އެނގެނީކީ ނޫނެވެ. ރޭގެ ހާދިސާއަށް ފަހު ބަތޫލްއަށް ވަނީ ނަފްސާނީ ގޮތުން އަސަރުތަކެއްކޮށް ބަލިކަށިވެފައެވެ. އެކަމުން އަރައިގަނެވެން ދުވަސް ވެސް ނަގާނެއެވެ. އެހެނަސް ބަތޫލް އޭނައަށް ބޭނުންވެފައިވާ ދަނޑިވަޅުގައި ބަތޫލްއަށް އެކަނިވެރިކަން އިހުސާސްވުމުގެ ފުރުސަތު ދޭކަށް އޭނަގެ ހިތެއް ނޭދެއެވެ. އެހިތާމަތަކުން އަރައިގަންނަން ބަތޫލްގެ އަޒުމާއި ބާރަށް ވާން އޭނަ ބޭނުމެވެ. އެފަދައިން ކަންތައް ވާނީ އެދެމެދުގައި އޮތް ލޯތްބަށް އިތުރު ފުރިހަމަކަމެއް ގެނެސްދީގެންނެވެ. އޭނައަށް އެންމެ ރަގަޅު ހައްލެއްކަމުގައި ކައިވެނި ފެނުނީ އެސަބަބާ ހުރެއެވެ. އަޒްޔާނަށް ހަށިފުރާ ނޭވާއެއް ދޫކޮށްލެވުނެވެ. އޭނަ މިރޭ ބަތޫލްއާ ވަކިވާނީ އޭނަގެ ހިތުގެ ހާލަތު ހާމަކޮށްފައެވެ.\n''ބަތޫ...'' އަޒްޔާން ގޮވާލުމާއެކު ބަތޫލް އޭނަގެ ސަމާލުކަން އަޒްޔާނަށް އަނބުރާލިއެވެ. އޭނައަށް އަޒްޔާންގެ ފަރާތުން ވާހަކައެއް ބުނަން ބޭނުންވެފައިވާކަމުގެ ނިޝާންތައް ފެނުނު ހިނދު އެކަމަށް މުޅި ނަފުސު ތައްޔާރުކޮށްލެވުނެވެ.\nއަޒްޔާން ފަރުވާތެރިކަމާއެކު ބަތޫލްގެ މޫނަށް އަރާފައިބަމުންދާ ކުލަވަރުތައް ދިރާސާކުރަމުން އޭނަ ލައިގެން ހުރި ޖިންސްގެ ޖީބުގައި ބޭރުން އަތްޖައްސާލިއެވެ. އަދި އޭނަގެ ބުޑު ގޮނޑިން ހިއްލާލަމުން ޖީބުގައި އޮތް ކުޑަވަރެއްގެ ފޮށްޓެއް ނަގައި ބަތޫލްއަށް ހިނިތުންވެލިއެވެ.\nހިތް އަވަސްވެފައިވި ބަތޫލްއަށް އަޒްޔާންގެ ކޮންމެ ހަރަކާތަކަށް ބަލެނީ ކަޅި ޖަހާލުމެއް ނެތިއެވެ. އެވަގުތު ހިތުގައި އުފެދުނު އޮއެވަރާއެކު އޭނަގެ ނޭވާ އަވަސްވެ އަތްފައިގައި ފިނިކަމެއް އުފެދެން ފަށައިފިއެވެ. އަޒްޔާން ކުރަން އުޅެނީ ކީއްކަން ނަގައިގަންނަން އޭނައަށް މޮޅު ވިސްނުންތެރިއެއްގެ ބުއްދިއް ބޭނުމެއް ނުވިއެވެ. އެއާއެކު އަޒްޔާން ބުނަން އުޅުނު ވާހަކައަކީ އެއީކަން ބަތޫލްއަށް ނަގައިގަނެވިއްޖެއެވެ. ހިތުގައި އުފާވެރިކަމުގެ ބާނީތައް އުފެދި ހަށިގަނޑުގެ އެންމެ ހިމަ ނާރާ ހަމައަށް ދައުރުކޮށްލީ ފަޅި ސިކުންތުކޮޅެއްގެ ތެރޭގައެވެ. އޭނަގެ ހަނދާނުގެ ދުރު ރާސްތާގައި އަޒްޔާން ފުރަތަމަ އޭނަގެ ގާތުން ކައިވެންޏަށް އެދުނު ދުވަސް ވެސް ތަކުރާރުވެ ސިފަވާން ފެށިއެވެ. އޭރާއި މިހާރު އެތައް ފަރަގެއްގެ ތަފާތު ހުރިކަމުގައި ވިޔަސް އޭނަގެ ހިތުގެ މުރާދު ހާސިލުވާން އުޅޭތީ ބަތޫލްއަށް ހިނިތުންވެވުނެވެ. މިވީހާ ދުވަހު އޭނަ އުފުލި ހިތާމަތަކާއި ވޭތުކުރި މާޔޫސީ ހަޔާތުގެ މަތިން އޭނަ ހަނދާން ނެތުނެވެ. އައު އުއްމީދެއް އޭނަގެ ދެލޮލުން ފާޅުވެގެން އައި ހިނދު އޭނަގެ ލޮލުން ކަރުނައިގެ ތެތްކަން ވެސް ފައުޅުވާން އުޅުނެވެ. ނަމަވެސް އެހެނިހެން ފަހަރުތަކާ ޚިލާފަށް އެއީ އުފާވެރިކަމުގެ ކަރުނައެވެ.\n''ކުރިން ވެސް އަހަރަން މިހެން ކަންތައް ކުރިން، އެކަމަކު އޭރު ތަޤުދީރުގައި އަހަރުމެން ގުޅެން ނެތުމުން ހިތާމަވެރި ކަންތަކާ ކުރިމަތިވީ... އެކަމަކު އަހަރެން ބޭނުން އެހުރިހާ ކަމެއް ބަދަލުކުރަން... ބަތޫ ބޭނުންވާ ފަދަ އުފާވެރިކަމެއް ގެނެސްދޭން، އަހަންނަށް އެނގޭ މިހާރު މީ ބަތޫއަށް ވަރަށް އުނދަގޫ ވަގުތެއްކަން، ޢާއިލާ ތެރޭގައި ވަރަށް ގިނަ މައްސަލަތަކެއް އެބަހުރިކަން ވެސް، އެކަމަކު އަހަރެން ނެތީން މި އިމްތިހާނުގެ ވަގުތުގައި ބަތޫ އެކަނިކޮށްލާކަށް، އަހަރެން ބޭނުން ބަތޫއާއެކު ވާން، ބަތޫ ބޭނުންވާކަހަލަ ހަޔާތުގެ ބައިވެރިޔަކަށް ވެސް ވާން، ބުނެބަލަ... އަހަންނާއެކު ދިރިއުޅުމުގެ ބާކީ އޮތް ދުވަސްތައް އެކުގައި ހޭދަކުރާނަންތަ؟، އަހަރެން ބަތޫ ދެކެ ވާލޯބި އިހުސާސްކޮށްދޭނެ މަގު ފަހިކޮށްދޭނަންތަ؟...... އެކަން ވާން އޮތީ ބަތޫ އަހަރެންގެ މީހަކަށްވާ ދުވަހަކުން، އަހަރެން ވަޢުދުވަން ބަތޫއަށް ހުރިހާ އުފަލެއް ހޯދަދޭނަންކަމަށް، އަހަރެންގެ ފުށުން ބަތޫއަށް ދެރައެއް ނުލިބޭނެ، އައި ޕްރޮމިސް ޔޫ ދެޓް... ދެން އަދި އެއްވާހަކަ، އަހަރެން ނެތީން ގިނަ ދުވަހު ބަތޫއާ ދުރުގައި ހުންނާކަށް، ވަރަށް ގިނަ ދުވަހު ކެތްކޮށްފިން... ދެނެއް މިހިތަކަށް ކެތެއްނުވާނެ ދުރުގައި ހުންނާކަށް... އަހަރެން ބޭނުމީ ވީހާ ވެސް އަވަހަކަށް މެރީ ކުރަން، ބަތޫ އަހަރެންގެ މީހަކަށް ހަދަން... ބަތޫ... ވިލް ޔޫ މެރީ މީ؟...'' ބަތޫލްއާއި ހަތަރުކަޅި ހަމަކުރަމުން އަޒްޔާން އަސަރާއެކު ބުންނެވެ. އެއަޑުގައި ވަނީ ނިމުމެއް ނުވާ ލޯތްބާއި އޯގާތެރިކަމެވެ. އެއިން ކޮންމެ ލަޒުފެއް ވެސް ބަތޫލްއަށް އެކަން އިހުސާސްކޮށް އަޒްޔާންގެ ހިތުގެ ހާލަތު އަންގައި ދިނުމުގައި ކާމިޔާބު ހޯދިއެވެ.\nބަތޫލްއަށް އުފަލުން ރޮވެން އުޅުނެވެ. އަޒްޔާން އޭނަ ދެކެވާ ލޯބި ފެނިފައެވެ. ބަތޫލްއަށް ހިތާހިތުން ހެއްދިވި ފަރާތަށް ދުޢާކޮށްލެވުނީ އެސާފު ލޯބި ނުބައި ލޯތަކުގެ ވިހައިން ސަލާމަތްކޮށްދެއްވުމަށް އެދިއެވެ.\nބަތޫލްގެ މޭގައި އުފެދިގެން އައި ޖަޒުބާތުތަކާއެކު އޭނައަށް ވާހަކައެއް ނުދެކެވުނެވެ. އޭނައަށް އަޒްޔާންގެ ހުށަހެޅުމާ ހިތުން ރުހުމުން ޤަބޫލުވާކަމަށް ބުނެލެވުނީ ބޮލުގެ އިޝާރާތުންނެވެ. ލިބުނު އުފާވެރިކަމުން ބަތޫލްގެ ހިތަށް ފިނިކަމާއި ރާހަތު ލިބިފައި ވިއެވެ.\nބަތޫލްގެ ޖަވާބު ލިބުމާއެކު އަޒްޔާނަށް ފުންނޭވާއެއް ދޫކޮށްލެވުނެވެ. އަދި އަނގައިގައިވާހާ ދަތްތަކެއް ފެންނަވަރަށް ހިނިތުންވެލެވުނު އިރު އެމޫނުން ތަފާތު ވިދުމެއް ފާޅުވެއްޖެއެވެ. އަޒްޔާން އޭނަގެ އަތުގައި އޮތް ކުޑަ ފޮށީގެ ތެރޭން ހުދުރަނުން ފަރުމާކުރެވިފައިވާ އަނގޮޓިއެއް ނެގިއެވެ. އޭގައިވާ ރޫބީއަށް އަލި އެޅުމާއެކު ރީތި ދިހުމެއްގެ ދަޅަތައް އަރައިގެން ދިޔަ އެވެ. އަޒްޔާން ބަތޫލްގެ އަތްތިލައިގައި ހިފަހައްޓާލަމުން ބަތޫލްގެ ކަށިއިނގިލީގައި އަނގޮޓި އަޅުވާލަދިނެވެ. ރަނުގެ ފިނިކަން އިހުސާސްކުރެވުނު ވަގުތު ބަތޫލްއަށް އޭނަގެ ދެލޯމަރާލެވުނީ އަޒްޔާންގެ ތުންފަތުގެ ހަދިޔާއެއް އޭނަގެ އަތްތިލައަށް އަމާޒުވުމުންނެވެ. އެތެރެހަށީގައި ނޭވާ ތާށިވިހެން ވެސް ބަތޫލްއަށް ހީވިއެވެ.\n''އައި ލަވް ޔޫ...'' އަޒްޔާން ލޯތްބާއެކު ބުންޏެވެ.